\_Israel In Masjidhul Aqsa Ah Dhin Hamala Raajje In Kuhvveri Kohffi އިސްރާއީލުން މަސްޖިދުލް އަޤްޞާއަށް ދިން ހަމަލާ ރާއްޖޭން ކުށްވެރިކޮށްފި – Huvadhoo News \_Israel In Masjidhul Aqsa Ah Dhin Hamala Raajje In Kuhvveri Kohffi Huvadhoo News\nއިސްރާއީލުން މަސްޖިދުލް އަޤްޞާއަށް ދިން ހަމަލާ ރާއްޖޭން ކުށްވެރިކޮށްފި\nއިސްރާއީލުގެ އުދުވާނީ ބާރުތަކުން މަސްޖިދުލް އަޤްޞާއަށް ދިން ހަމަލާ ދިވެހިރާއްޖެއިން ކުށްވެރިކޮށްފިއެވެ.\nއަލް-އަޤްޞާ މިސްކިތަށް އިސްރާއީލު ސިފައިން ދިން ޙަމަލާއާއި ގުޅިގެން ދިވެހި ސަރުކާރުގެ ނެރުނު ބަޔާނުގައި އަލް-އަޤްޞާ މިސްކިތަކަށް ދިން ޙަމަލާ ކުށްވެރިކޮށް، މި ބަރަކާތްތެރި ރަމަޟާންމަހު ފަލަސްޠީނުގެ އެއްވެސް ހަތިޔާރެއްނެތި އަޅުކަންކުރާ މީހުންނަށް ހަމަލާދީ ހައްޔަރުކުރުން ދިވެހި ސަރުކާރުން ވަނީ ކުށްވެރިކޮށްފައެވެ.\nއިސްރާއީލުން އިސްތިޢުމާރުކޮށްފައިވާ ފަލަސްޠީނުގެ އިރުމަތީ ޤުދުސްގައި ހުންނަ މުސްލިމުންގެ ތިންވަނައަށް އެންމެ މުޤައްދަސް މިސްކިތްކަމަށްވާ މަސްޖިދުލް އަޤްޞާއަށް ޔަހޫދީން ދިން ޙަމަލާތަކުގައި 150 އަށްވުރެ ގިނަ މުސްލިމުން ޒަޚަމުކޮށްލައި 300 އަށްވުރެ ގިނަ މީހުން ހައްޔަރުކޮށްފައިވެއެވެ.\nދިވެހި ސަރުކާރުން ނެރުނު ބަޔާނުގައި އަލް-އަޤްޞާ މިސްކިތާއި ހިފާފައިވާ ފަލަސްޠީނުގެ ބިންތަކުގައި އިސްރާއީލުން ހިންގަމުންދާ ޢަމަލުތަކަކީ ބައިނަލްއަޤުވާމީ ޤާނޫނުތަކާއި، އދ.ގެ ސަލާމަތީ މަޖިލީހާއި، ޖެނެރަލް އެސެމްބްލީގެ ކަމާބެހޭ ޤަރާރުތަކާ ކަނޑައެޅިގެން ޚިލާފް ޢަމަލުތަކެއްކަމަށް ބުނެފައިވެއެވެ. އަދި މިފަދަ ކަންކަމުގެ ސަބަބުން ސަރަހައްދުގެ ހަމަޖެހުމާއި ސުލްހަ މަސަލަސްކަން ޤާއިމްކުރުމަށް ކުރެވޭ ހުރިހާ މަސައްކަތަކަށްވެސް ހީނަރުކަން އަންނަކަން ފާހަގަކޮށްފައިވެއެވެ.\nފަލަސްޠީނުގެ ރައްޔިތުންނަށް މިނިވަން އަދި މުސްތަޤިއްލު ދަޢުލަތެއް ޤާއިމުކުރުމަށާއި، އަބުރުވެރިކަމާއެކު ދިރިއުޅުމުގެ ހައްޤު ކަށަވަރުކުރުމަށް ކުރާ މަސައްކަތްތަކަށް ދިވެހި ސަރުކާރުން އަބަދުވެސް ތާޢީދުކޮށް، އެއްބާރުލުންދޭނެކަމަށް މި ބަޔާނުގައި ބުނެފައިވެއެވެ. އަދި މި މައްސަލައަށް ދާއިމީ ސުލްހަވެރި ހައްލެއް ގެނެވޭނީ “ޓޫ ސްޓޭޓް ސޮލިއުޝަން” ނުވަތަ ފަލަސްޠީނާއި އިސްރާއީލަކީ ވަކި ދެ ދައުލަތެއްގެ ގޮތުގައި ޤާއިމުކުރެވިގެންކަން ދިވެހި ސަރުކާރުން ނެރުނު ބަޔާނުގައި ބުނެފައިވެއެވެ.


August 02, 2020 29\nޓްރާންސްޕޯޓް އޮތޯރިޓީ ކުރީގެ ސްޓާ ސިނަމާ އިމާރާތަށް\nޓްރާންސްޕޯޓް އޮތޯރިޓީ، ކުރީގެ ސްޓާ ސިނަމާ އިމާރާތަށް ބަދަލުކުރަން ނިންމައިފި އެވެ.\nސްކޫލްތައް ހުޅުވެންދެން ބްރިޖު މަތީގައި 24 ގަޑިއިރު މުދާ އުފުލުމުގެ ހުއްދަ ޓްރާންސްޕޯޓް އޮތޯރިޓީން މިއަދު ދީފި އެވެ.\nބީލަމުގެ އުސޫލުން ޑޮމެއިން ވިއްކާ ގޮތަށް ހަމަޖައްސައިފި\nއެއްގަމު އުޅަނދުތަކުގައި ބޭނުންކުރާ ޑޮމެއިން ނަމްބަރުތައް ދޫކުރުމުގައި ބީލަމުގެ އުސޫލުން އެންމެ ބޮޑު އަގު ހުށަހަޅާ މީހަކަށް ވިއްކަންޖެހޭ ގޮތަށް މިއަދު ހަމަޖައްސައިފި އެވެ.\nޖާގައަށް ވުރެ ގިނައިން މީހުން އެރުވި ލޯންޗެއް ހޯދަނީ\nޕަސިންޖަރުން އުފުލޭ ޖާގައަށް ވުރެ ގިނައިން މީހުން އަރުވައިގެން ދަތުރުކުރި ލޯންޗެއްގެ މައުލޫމާތު ހޯދަން ޓްރާންސްޕޯޓް އޮތޯރިޓީން އާންމުންގެ އެހީ އަށް އެދެފި އެވެ.


MNDF Coast Guard – Haftha\nTag: MNDF Coast Guard\nމަސްދޯންޏެއްގައި ހުރި މީހެއްގެ ލޮލުގައި ބުޅިއަކުން ޖެހިގެން ފަރުވާދެނީ\nހދ. ކުޅުދުއްފުށީ ބޭރުގައި މަސްވެރިކަން ކުރަމުންދިޔަ މަސްދޯންޏެއްގައި ހުރި މީހެއްގެ ލޮލުގައި ބުޅިއަކުން ޖެހުމުން އިތުރު އަވަސް ފަރުވާއަށް ކުޅުދުއްފުށީ ހޮސްޕިޓަލަށް ގެންގޮސްފިއެވެ.\nއެމްއެންޑީއެފުން ބުނީ، މިއަދު ހެނދުނު 10:46 ހާއިރު ރިޕޯޓްކުރި އެ ހާދިސާގައި ލޮލުގައި ބުޅިން ޖެހިފައިވަނީ ކުޅުދުއްފުށި އިރު ދެކުނުން 13 މޭލު ބޭރުގައި މަސްވެރިކަން ކުރަމުންދިޔަ “ރޯދި 3” ނަމަކަށް ކިޔާ ދޯންޏެއްގައި ހުރި 58 އަހަރުގެ ދިވެހި ފަޅުވެރިއެއްގެ ލޮލުގައި ކަމަށެވެ.\nއަދި ސިއްހީ އިތުރު އަވަސް ފަރުވާ ދިނުމަށް މެޑިކަލް ޓީމަކާއެކު ނޮދަން އޭރިއާގެ ސީ އެމްބިއުލާންސްގައި ދޯނި އޮތް ސަރަހައްދަށް ގޮސް، އޭނާ ނަގައިގެން ހދ. ކުޅުފުއްފުއްޓަށް މިއަދު މެންދުރު 12:10 ހާއިރު ގެންގޮސްފައިވާ ކަމަށް އެމްއެންޑީއެފުން ބުނެއެވެ.\nAuthor މުޙައްމަދު އިބްރާހިމްPosted on October 12, 2019 October 13, 2019 Categories featured 3, ޚަބަރުTags Fishing, Hdh. Kulhudhuffushi, Marine Accident, MNDF Coast GuardLeaveacomment on މަސްދޯންޏެއްގައި ހުރި މީހެއްގެ ލޮލުގައި ބުޅިއަކުން ޖެހިގެން ފަރުވާދެނީ\nސަވައިލަންސް ޕެޓްރޯލެއް ކުރަން އިންޑިއާގެ މަނަވަރެއް ރާއްޖޭގައި\nއެމްއެންޑީއެފް ކޯސްޓްގާޑާއި އިންޑިއާ ނޭވީ ގުޅިގެން ހިންގާ ސަވައިލަންސް ޕެޓްރޯލެއްގައި ބައިވެރިވުމަށް އިންޑިއާގެ މަނަވަރެއް ރާއްޖެ އަތުވެއްޖެއެވެ.\nއެމްއެންޑީއެފުން ބުނީ، އިންޑިއަން ނޭވީ ޝިޕް “އައިއެންއެސް ސާވިތްރީ” ރާއްޖެއަށް ކުރާ ދަތުރުގައި، މިއަދުން ފެށިގެން ފަސް ދުވަހުގެ މުއްދަތަށް ރާއްޖޭގެ ހާއްސަ އިގްތިސާދީ ކަނޑުގެ ސަރަހައްދުގައި އެމްއެންޑީއެފް ކޯސްޓްގާޑާ ގުޅިގެން ސަވައިލަންސް ޕެޓްރޯލް ކުރާގޮތަށް ހަމަޖެހިފައިވާ ކަމަށެވެ.\nމި ޕެޓްރޯލަކީ 2009 ވަނަ އަހަރުން ފެށިގެން ރާއްޖޭގެ ކަނޑައެޅޭ ވަކި ސަރަހައްދެއްގައި ސިލްސިލާކޮށް ހިންގަމުންދާ ޕެޓްރޯލްތަކުގެ ތެރެއިން ހިންގޭ ޕެޓްރޯލެކެވެ.\nމި ސަވައިލަންސް ޕެޓްރޯލްގައި ރާއްޖޭގެ ހާއްސަ އިގްތިސާދީ ސަރަހައްދުގައި ގާނޫނާއި ގަވާއިދާ ހިލާފަށް ކަނޑުމަތީގެ އެއްވެސް ކަމެއް ހިނގާތޯ ބެލުމަށް ހަމަޖެހިފައިވާ ކަމަށް އެމްއެންޑީއެފުން ބުނެއެވެ.\nAuthor މުޙައްމަދު އިބްރާހިމްPosted on April 8, 2019 Categories featured 3, ޚަބަރުTags mndf, MNDF Coast Guard, Raajje-IndiaLeaveacomment on ސަވައިލަންސް ޕެޓްރޯލެއް ކުރަން އިންޑިއާގެ މަނަވަރެއް ރާއްޖޭގައި


Dheenah Furasaara Kuraa Meehunnah Fiyavalheh Neylhey, Ilmuverinnah Dhahkanee Biru- Shaheem - Vaguthu\nދީނަށް ފުރައްސާރަކުރާ މީހުންނަށް ފިޔަވަޅެއް ނޭޅޭ، އިލްމުވެރިންނަށް ދައްކަނީ ބިރު - ޝަހީމް\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު\nދީނަށް ފުރައްސާރަ ކުރާ މީހުންނާއި މެދު މި ރާއްޖޭގައި ފިޔަވަޅެއް ނޭޅޭ ކަމަށާއި އެހެން ނަމަވެސް ދީނީ އިލްމުވެރިންނަށް ބިރު ދައްކަމުން އަންނަ ކަމަށް ކުރީގެ އިސްލާމިކް މިނިސްޓަރ ޑރ. މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nޝަހީމް މިފަދައިން ވިދާޅުވެފައި މިވަނީ އަގީދާއާއި ގުޅުވައިގެން ނަފްރަތު އުފެއްދުމަކީ ގާނޫނީ ކުށަކަށް ހަދަން ޤާނޫނުލްއުޤޫބާތު އިސްލާހު ކުރަން ސަރުކާރުން ބިލެއް ހުށަހަޅާފައިވާ ދަނޑިވަޅާއި އަންހެނުން ހިތާނު ކުރުމާއި ގުޅޭގޮތުން ބަޔަކު މީހުން ހަދާފައިވާ ދިރާސާއެއް ދީނީ އިލްމުވެރިޔާ ޑރ. މުހައްމަދު އިޔާޒު ރީޓްވީޓް ކުރެއްވުމުން އޭނާގެ މައްސަލަ ބަލަން ހުށަހަޅާފައިވާ ދަނޑިވަޅާއި ދިމާކޮށެވެ.\nއެގޮތުން ޝަހީމް މިއަދު ކުރެއްވި ޓުވިޓެއްގައި ވިދާޅުވީ، ރާއްޖޭގައި ދީނާ ގުޅިގެން ނަފްރަތު އުދެއްދޭ އެންމެ ބޮޑު އަސްލަކީ ދީނަށް ފުރައްސާރަ ކުރުން ކަމަށެވެ. އަދި އެއިން އެއްވެސް މައްސަލައަކާއި ގުޅިގެން ފިޔަވަޅެއް ނޭޅޭ ކަމަށާއި ނަމަވެސް ދީނީ އިލްމުވެރިޔަކު އޭނާ އަށް ފެންނަ ރައުޔެއް ބުނުމުން ބިރު ދައްކައި ކަންކަން ކުރަމުންދާ ކަމަށް ޝަހީމް ވިދާޅުވިއެވެ.\n"ނަފްރަތު ނައްތާލަން ބޭނުންނަމަ އެބަޖެހޭ އަދުލުވެރިވާން" ޝަހީމް ވިދާޅުވިއެވެ.\nއަންހެނުން ހިތާނު ކުރުމާއި ގުޅޭ ގޮތުން ބަޔަކު މީހުން ހަދާފައިވާ ދިރާސާއެއް ޓުވިޓު ކުރެއްވުމުން އިޔާޒުގެ މައްސަލަ ބަލަން މަޖިލީހަށް ހުށަހަޅާފައިވާތީ އޭނާ ވަނީ އެކަމަށް މާފަށް އެދިވަޑައިގެންފައެވެ.\nއޯޑިއޯތަކުގެ ފޮރެންސިކް ތަހުލީލެއް ކުރަން ޝަހީމް ގޮވާލައްވައިފި\nބަލާ ވެރިކަމެއް މިއޮތީ\nޖޫން 28, 2021 18:16\nނޫސްވެރިންނަށްވެސް އިންޒާރުދީ ބިރުދައްކަނީއޭ..\nޖޫން 28, 2021 19:14\nއިލމު ވެރިންނަކީ ކޮބާބާ!!!. މަތީތައުލީމް ތަނަކުން ފާހެއް ނަގިއަކަސް އިލްމު ވެރިއަކަށް ނުވާނެ. ދީނީ މައްސަލަ ތަކުގައި ވާހަކަ ދައްކަން ޖެހޭނީ ވަރަށް ރަނގަޅަށް ދީން އެގިގެން. "ފިލާވަޅުގެ 50% ދަސްކޮށްގެން ހުންނަ މީހާ އިލްމު ވެރިއަކަށް ނުވާނެ"\nޖޫން 28, 2021 19:43\nދީނަށް ފުރައްސާރަ ކުރީމާ ފިޔަވަޅު އަޅާނީ މަތިން\nޖޫން 28, 2021 22:05\nއެހެންވެއްޖެއްޔާ މީހުނައް ލާދީނީ ގޮވީމަވެސް އަޅާނީ މަތިން\nޖޫން 28, 2021 19:46\nމިހާރު ދައްކަނީ ބިރު. ބިލް ފާސް ކޮށްގެން ހައްޔަރު ކުރެވޭތޯ އެ މަސައްކަތް ކުރަނީ. މީ ގަބޫލު ކުރެވޭނެ ކަންކަމެއް ނޫން\nޖޫން 28, 2021 19:59\nސަހީމު ކޮބާތޯ މިހާރު ރަންފިހާރަކުގެ ހަބަރަކީ.\nޖޫން 28, 2021 21:59\nއަދާލަތު ޕާޓީ އޮންނަނީ ގިނަވަގުތު ނިދާފަ ނުވަތަ މަންމަން ހާލުގަ.\nޖޫން 28, 2021 23:09\nޝަހީމު ގެ އެއްވެސް ކޮމެންޓެއް ނެތްތޯ އަންހެންކުދިން ހިތާނުކުރުމާދޭތެރޭގަ؟


vnews - Thimarafushigai fen boduve 50 vure gina geah gellunvejje.\nތިމަރަފުށީގައި ފެންބޮޑުވެ 50 ވުރެ ގިނަ ގެއަށް ގެއްލުންތައް ލިބިއްޖެ\nތިމަރަފުއްޓަށް މިއަދު ބޯކޮށް ވާރޭވެހުމުގެ ސަބަބުން ގެއެއްގައި ފެންބޮޑުވެފައި-- ފޮޓޯ: ތިމަރަފުށީ ކައުންސިލް\nމިއަދު ހެނދުނުން ފެށިގެން ކޮޅުމަޑުލު ތިމަރަފުއްޓަށް ބޯކޮށް ވާރޭވެހި ބޮޑެތި ގެއްލުންތަކެއް ލިބިއްޖެއެވެ.\nތިމަރަފުށީ ކައުންސިލްގެ ރައީސް އިސްމާއީލް އިބުރާހިމް ވިދާޅުވީ، މިއަދު ހެނދުނު 10 ޖަހާ އެހާކަންހާއިރުން ފެށިގެން ވަރަށް ބޯކޮށް ވާރޭވެހުމުގެ ސަބަބުން ފަންސާހަށް ވުރެ ގިނަ ގޭގެއަށް ފެންވަދެ ހިފާގެންގުޅޭ ތަކެއްޗާއި ފަރުނީޗަރާއި ކަރަންޓް ސާމާނަށް ބޮޑެތި ގެއްލުންތައް ލިބިފައިވާ ކަމަށެވެ. އޭނާ ވިދާޅުވީ 12 ގެއަކުން މީހުން އެހެން ގެތަކަށް ބަދަލުވެފައިވާ ކަމަށާއި އެގެތަކުން މީހުން ބަދަލު ކުރީ ކައްކައި ކެވޭނެ ގޮތެއް އަދި ނިދޭނެ ގޮތެއްވެސް ނެތް މިންވަރަށް ގެއްލުންތައް ލިބިފައިވާތީ ކަމުގައެވެ.\nއިސްމާއީލް އިބުރާހިމް ވިދާޅުވީ ލިބުނު ގެއްލުންތައް ބަލަމުން ދާކަމަށާއި، އެހެން ނަމަވެސް އަދިވެސް ރަށުތެރެއިން ފެން ނުހިނދޭކަމަށެވެ. އަދި ފެންހިންދުމުގެ މަސައްކަތުގައި ފުލުހުންނާއި ތިމަރަފުށީ އެއާޕޯޓުގެ ފަޔަމަނުންވެސް ހަރަކާތްތެރިވަމުން ދާއިރު އެމްޓީސީސީގެ ވެހިކަލެއް ބޭނުންކޮށްގެން މޫދަށް ކޯރެއްވެސް ކަނޑާފައިވާ ކަމަށެވެ. އަދި ފެން ހިންދުމަށް އެއާޕޯޓުގައި ބޭނުންކުރާ ޕަމްޕްތަކެއްވެސް ބޭނުން ކުރަމުންދާކަމުގައި އޭނާ ވިދާޅުވިއެވެ.\nކޮންމެ އަހަރަކުވެސް ހުޅަނގު މޫސުމުގެ ވިއްސާރައިގައި ފެންބޮޑުވެ ތިމަރަފުށީގެ ގެތަކަށް ބޮޑެތި ގެއްލުންތައް ލިބޭއިރު މިފަހަރު މިލިބުނު ގެއްލުންތައް އެހެން ފަހަރުތަކަށްވުތރެ ބޮޑުކަމުގައިވެސް އިސްމާއިލް އިބުރާހިމް ވިދާޅު ވިއެވެ.\n"ކޮންމެ އަހަރަކުވެސް މިމައްސަލަ ކުރިމަތިވާއިރު، ލާރިކޮޅެއް ދީފައި ނިންމާލުމަށްވުރެ އަޅުގަނޑުމެން ބޭނުންވަނީ ސަރުކާރުން މިކަމަށް ދާއިމީ ހައްލެއް ލިބޭނެ ގޮތް ހައްދަވައި ދެއްވުން." އިސްމާއިލް އިބުރާހިމް ވިދާޅުވިއެވެ.\nތިމަރަފުށީގެ އިރުމަތީފަރާތުގައި ފެންބޮޑުވުމުގެ މައްސަލަ ކުރިންވެސް ދިމާވަމުން އައިރު މިމައްސަލަ އިތުރަށް ގޯސްވީ އެއާޕޯޓު ހެދުމަށް ބިން ހިއްކި ބިމަށްވުރެ ރަށުގެ ފަސްގަނޑު ތިރިވެ އެދެމެދަށް ފެން ޖަމާވާން ފެށުމުންނެވެ. މިގޮތުން ކުޑައިރުކޮޅަކު ވާރޭވެހުނަސް އެސަރަހައްދުގައި ފެންބޮޑުވެއެވެ. ފާއިތުވި ދެއަހަރުގައިވެސް ތިމަރަފުށީގައި ފެންބޮޑުވެ މީހުންގެ މުދަލާއި ތަކެއްޗަށާއި ގޯތި ގެދޮރަށް ބޮޑެތި ގެއްލުންތައް ލިބިފައިވެއެވެ.


Europe Ge2Vana Ah Emme Uss Farubadhain Bodu Baeh Vettenee - Vaguthu\nރާއްޖޭގެ އަދަދު ދަށަށް، ދުނިޔެ ބޮޑު ނުރައްކަލަކާއި ދިމާއަށް -2ގަޑިއިރު ކުރިން\nޔޫރަޕުގެ ދެވަނައަށް އެންމެ އުސް ފަރުބަދައިން ބޮޑު ބައެއް ވެއްޓެނީ\n1 މަސް ކުރިން ( އޮގަސްޓް 8, 2020 )\nއިޓަލީގައި ހުންނަ، ޔޫރަޕުގެ ދެވަނައަށް އެންމެ އުސް ފަރުބަދަ ކަމަށްވާ މައުންޓް ބްލެންކް އިން ބޮޑު ބައެއް ވެއްޓިދާނެ ކަމުގެ ނުރައްކާ ބޮޑުވެ، އެ ފަރުބަދަ ހުންނަ ސަރަޙައްދުގެ އަވަށަކުން މީހުން ހުސްކޮށްފިއެވެ.\nނޫސްތައް ބުނާގޮތުން މި ފަރުބަދައިގެ އެންމެ އުހުގައިވާ، ބައިމިލިއަން ކިއުބިކް މީޓަރުގެ ގަނޑުފެންގަނޑެއް ވެއްޓެން އުޅޭކަމުގެ ނިޝާންތައް މިހާރު އަންނަނީ ފެންނަމުންނެވެ. މިއީ ގާތްގަނޑަކަށް ފުޓުބޯޅަ ދަނޑެއްގެ ބޮޑު ސަރަޙައްދެއްގައި، 80 މީޓަރު އުސްކޮށް ހުރި ބޮޑު ގަނޑުފެންގަނޑެއް ކަމަށް ވެއެވެ.\nތަޖުރިބާކާރުން ބުނާގޮތުން ތިމާވެއްޓަށް އަންނަ ބަދަލުގެ ސަބަބުން ކުރިޔަށް އޮތް ދުވަސްތަކުގައި މައުންޓް ބްލެންކްގެ މަތީގައިވާ މި ބިޔަ ގަނޑުފެންގަނޑު، އެ ފަރުބަދަ ހުންނަ ސަރަޙައްދުން ތިރީގައިވާ އަވަށްތަކުގެ މައްޗަށް ވެއްޓޭނެއެވެ. މިކަން ހިނގާއިރު ގެތައް ފުނޑުފުނޑުވެ، ބޮޑު ސަރަޙައްދެއް "ވަޅުލެވޭނެ" ކަމަށް އެފަރާތްތަކުން ބުނެފައި ވެއެވެ.\nމި އިންޒާރުތަކާއެކު ވީހާވެސް އަވަހަށް މީހުން އެ ސަރަޙައްދުން އެހެން ހިސާބުތަކަށް ބަދަލު ކުރުމުގެ މަސައްކަތް އިދާރާތަކުން ކުރަމުން އަންނައިރު، މި މަސައްކަތުގައި ހެލިކަޕްޓަރުތައް ވެސް އަންނަނީ ބޭނުންކުރަމުންނެވެ.\nފަރުބަދައިގެ ބޮޑު ބައެއް ކަނޑައިގެން ގޮސްދާނެ ކަމަށް ބުނެ ބުރާސްފަތި ދުވަހު އިދާރާތަކުން އިންޒާރު ދިނުމާއި ގުޅިގެން ފަރުބަދަ މަތިން 75 މީހަކު ރައްކާތެރި ހިސާބުތަކަށް ބަދަލުކޮށްފައިވާ ކަމަށް އިދާރާތަކުން ބުނެއެވެ. އޭގެތެރޭގައި އެ ސަރަޙައްދުގައި ދިރިއުޅޭ 15 މީހަކުވެސް ހިމެނެއެވެ.\nމި ނުރައްކަލާއެކު ފަރުބަދަ ހިމެނޭ ސަރަޙައްދަށް ދަތުރުކުރުމަށް ބޭނުންކުރާ މަގުތައްވެސް މިހާރު ވަނީ ވަގުތީގޮތުން ބަންދުކޮށްފައެވެ.\nތަޖުރިބާކާރުން އަންނަނީ މައުންޓް ބްލެންކްގެ މަތީގައިވާ ބިޔަ ގަނޑުފެންގަނޑު، 2013 ވަނަ އަހަރުން ފެށިގެން މޮނިޓާ ކުރަމުންނެވެ. މިގޮތުން މޫސުމަށް އަންނަ ބަދަލުގެ ސަބަބުން މި ގަނޑުފެންގަނޑު ވިރެމުން އަންނަ މިންވަރު އެފަރާތްތަކުން ދިޔައީ ރެކޯޑް ކުރަމުންނެވެ. މި މަޢުލޫމާތުތަކަށް ބަލާއިރު، ކުރިޔަށް އޮތީ ގަނޑުފެންގަނޑު ވެއްޓުމުގެ ނުރައްކާ އެންމެ ބޮޑު ދުވަސްތަކެވެ.\nތަޖުރިބާކާރުން ބުނާގޮތުން މައުންޓް ބްލެންކް މަތީގައިވާ ބޮޑު ސަރަޙައްދު ވެއްޓިއްޖެ ނަމަ، ދެމިނެޓަށްވުރެ އަވަހަށް ބިމާއި ހަމައަށް ގަނޑުފެންތައް ފޯރާނެއެވެ. މި ފަރުބަދައިގެ އުސްމިނުގައި ގާތްގަނޑަކަށް 4810 މީޓަރު ހުރެއެވެ.\nމައުންޓް ބްލެންކް އަކީ ގަނޑުފެނާއި ސްނޯއިން ބޮޑު ބައެއް ޙިއްސާކުރާ، ފަތުރުވެރިންގެ މެދުގައި މަޤުބޫލު މަންޒިލެކެވެ.\nދުނިޔެއަށް އާހަނދެއް ފެންނަނީ!\nއޮކްސިޖެން ފުޅިއާ ނުލައި އެވަރެސްޓަށް ދިހަ ފަހަރު އެރުމުގެ ރެކޯޑް އޮތް މީހާ މަރުވެއްޖެ\nމީގެ އެތައް ހާސް އަހަރެއް ކުރީން އަޑިޔަށްދިޔަ ބޮޑު ޝަހަރެއް ފެނިއްޖެ\nއޮގަސްޓް 8, 2020 14:43\nއެހެންވިއްޔާ އެންމެންގަނޑު ގެއަޅައިގެން އުޅޭނީ ތިހިސާބުގަ\nބިރެއްްވެސްގަންނަބައެއްނޫން ހިތާމަވެރި ހާދިސާތައް ހިންގާއިރު......


Varugadha Chennaiyin balikoh Maziya youth team final ah | Mihaaru\nޗެއްނާއިންއާ ދެކޮޅަށް ކުޅުނު މެޗުގެ ތެރެއިން މާޒިޔާ ކުޅުންތެރިއަކު ބޯޅަ ހިފައިގެންދަނީ.-- ފޮޓޯ: ޝައްމޫން ހަލީލް\nވަރުގަދަ ޗެންނާއީން ބަލިކޮށް މާޒިޔާ ޔޫތު ޓީމު ފައިނަލަށް\n04 އޯގަސްޓް 2019 - 12:206comments\nއިންޑިއާގައި މިހާރު ކުރިޔަށްދާ އިންޓަނޭޝަން ކަޕް އޮފް ޖޯއީ ޔޫތު ފުޓްބޯޅަ މުބާރާތުގެ ސެމީ ފައިނަލުގައި އިންޑިއާގެ ސުޕަ ލީގުގެ ޓީމު ޗެންނާއީންގެ ޔޫތު ޓީމުގެ މައްޗަށް 2-1 އިން ކުރިހޯދައި މާޒިޔާ 14 އަހަރުން ދަށުގެ ޓީމު މުބާރާތުގެ ފައިނަލުން ފުރުސަތު ހޯދައިފި އެވެ.\nމާޒިޔާ އަކީ މި ފަދަ މުބާރާތެއްގައި ބައިވެރިވި ރާއްޖޭގެ ފުރަތަމަ ޑިވިޝަނަށް ނިސްބަތްވާ ފުރަތަމަ ކްލަބް އެވެ. ޗެންނާއީންގެ މައްޗަށް މާޒިޔާ އިން ހޯދި މި ކާމިޔާބީ އަކީ ރާއްޖޭގެ ފުރަތަމަ ޑިވިޝަނުގެ ކްލަބަކުން ބައިނަލްއަގުވާމީ ޔޫތު ފުޓްބޯޅަ މުބާރާތެއްގައި ނެރުނު އެންމެ ރަނގަޅު ނަތީޖާ އެވެ.\nޗެންނާއީގައި ކުރިއަށްދާ މި މުބާރާތުގައި މިއަދުގެ ސެމީގައި ފުރަތަމަ ލަނޑު ޖެހީ ވެސް ޗެންނާއީން އެފްސީންނެވެ. މާޒިޔާ މޮޅުވީ ފަހަތުން އަރަ އެވެ. އެ ޓީމުގެ ގޯލުތައް ޖެހީ މުހައްމަދު އިޔާން އާއި ޔޫޝައު ބިން އަލީ ނަޝީދު އެވެ.\nމިއަދު ހަވީރު ކުޅޭ ފައިނަލުގައި މާޒިޔާ ދެކޮޅަށް ކުޅޭނީ އެފްއޭ ބެންގަލޫރާ ދެކޮޅަށެވެ. އެ ޓީމުން ފައިނަލުގެ ޖާގަ ހޯދީ އަނެއް ސެމީގައި ރިލަޔަންސް އެފްސީ އަތުން ޕެނަލްޓީ ޖަހައިގެން 5-4 އިން މޮޅުވެގެންނެވެ.\nމާޒިޔާ ޔޫތު ޓީމުގެ ކޯޗަކީ މުހައްމަދު އާރިފް (އާރިއްޕެ) އެވެ. އެ ޓީމުން މި މުބާރާތުގައި އަންނަނީ ރަނގަޅު ކުޅުމެއް ދައްކަމުންނެވެ. މާޒިޔާ އިން މި މުބާރާތުގައި ބައިވެރިވެ ފުރުސަތުގެ ބޭނުންހިފީ ޒުވާން ކުޅުންތެރިން އުފެއްދުމާއި ބައިނަލްއަގުވާމީ މެޗުތަކުގެ ތަޖުރިބާ ކުޅުންތެރިންނަށް ހޯދައިދިނުމުގެ ގޮތުންނެވެ. ޓީމުގެ ކޯޗު އާރިއްޕެ ގަބޫލުކުރާގޮތުގައި މިއީ ކުރިއަށް އޮތް އެފްއޭއެމް ޔޫތު ލީގަށް ތައްޔާރުވުމަށް ވެސް ލިބޭ ރަނގަޅު ފުރުސަތެކެވެ.\nއިންޑިއާ އިން ފުޓްބޯޅައިގެ އެންމެ އުހަށް ދިއުމުގެ އަމާޒުގައި އެ ގައުމުގެ ފުޓްބޯޅައިގެ ގްރާސްރޫޓް ވަރުގަދަ ކުރުމަށް އަންނަނީ ގިނަ މަސައްކަތްތަކެއް ކުރަމުންނެވެ. އެގޮތުން ދުނިޔޭގެ ނިސްބަތުން ނަން މަޝްހޫރު ގިނަ ފުޓްބޯޅަ ޓީމުތަކަކާ ގުޅިގެން އިންޑިއާގައި އެކެޑަމީ ހިންގަ އެވެ. މީގެ ތެރޭގައި އޭސީ މިލާނާއި ލިވަޕޫލާއި ބެންފީކާ އަދި ބަޔާން މިއުނިކާ ގުޅިގެން ހިންގާ އެކެޑަމީތަކެއް ހިމެނެ އެވެ. އަދި ދާދި ފަހުން ޖަރުމަނުގެ ތަޖުރިބާކާރު ގޯލްކީޕަރު އޮލިވާ ހާންގެ ގޯލްކީޕިން އެކެޑަމީ އެއް ވެސް ވަނީ ހުޅުވައިފަ އެވެ.


In Pictures: Maleeh Committee ah haazirukurun\nމަލީހު ކޮމިޓީއަށް ހާޒިރު ކުރުން\nމާލެ، 22 މާޗް 2021- ރައްޔިތުންގެ މަޖިލީހުގެ އިމްތިޔާޒު ކޮމިޓީއަށް ކުރީގެ ވަޒީރު މުހައްމަދު މަލީހު ހާޒިރު ކުރުން: ކޮމެޓީގައި ގާނޫނީ މައްސަލަތަކެއް ފާހަގަ ކުރެއްވުމަށް ފަހު ކޮމިޓީއަށް ޖަވާބުދާރީވެ ވަޑައިގަތުމަށް މަލީހް ޖަމާލް ދެކޮޅުހެއްދެވި އެވެ. މަލީހް މިއަދު ކޮމިޓީއަށް ހާޒިރު ކުރެއްވީ އޭނާގެ އިތުބާރު ނެތް ކަމުގެ މައްސަލަ މަޖިލީހަށް ހުށަހެޅުމުން މި މަހުގެ އެއްވަނަ ދުވަހު ޖަވާބުދާރިވެވަޑައިގަތުމަށް ލިބިވަޑައިގެންނެވި ފުރުސަތުގެ ތެރެއިން މަޖިލީހުގެ ތަޅުމުގައި މެންބަރުންނަށް އަމާޒުވާ ގޮތަށް ކުރެއްވި ތުހުމަތަކާ ގުޅިގެންނެވެ. -- އަހުމަދު އަޝްހާދު އަބްދުﷲ | އަވަސް


Sirru heki nunegeyne kamah kuri hukum ge massala SC in balaigenfi | Mihaaru\nސުޕްރީމް ކޯޓު: ސިއްރު ހެކި ނުނެގޭނެ ކަމަށް ހައި ކޯޓުން ކުރި ހުކުމުގެ މައްސަލަ އެ ކޯޓުން ވަނީ ބަލައިގެންފައި -- މިހާރު ފޮޓޯ/ހުސެއިން ވަހީދު\nސިއްރު ހެކި ނުނެގޭނެ ކަމަށް ކުރި ހުކުމުގެ މައްސަލަ ސުޕްރީމް ކޯޓުން ބަލައިގެންފި\n25 ފެބުރުއަރީ 2020 - 13:21 1 comment\nޖިނާއީ މައްސަލަތަކުގައި ސިއްރުން ހެކިބަސް ނުނެގޭނެ ކަމަށް ހައި ކޯޓުން ކަނޑައެޅީ، ކުރީގެ އުއްތަމަ ފަނޑިޔާރު އަބްދުﷲ ސައީދުގެ މައްޗަށް ކްރިމިނަލް ކޯޓުން އިއްވި ދޮޅު އަހަރުގެ ޖަލު ހުކުމް ބާތިލްކޮށް، ކުރި ހުކުމުގަ އެވެ. ޖިނާއީ އިޖްރާއާތުގެ ގާނޫނު އޮތްގޮތުން، ސިއްރުން ހެކިބަސް ނެގުމުގެ ބާރު ކޯޓުތަކަށް ލިބޭނީ ހެއްކާ ބެހޭ ގާނޫނުގައި ބަޔާންކުރާ ހާލަތްތަކުގައި ކަމަށާއި އެކަމަކު ހެއްކާ ބެހޭ ގާނޫނުގައި ސިއްރު ހެކީގެ އެއްވެސް ވާހަކައެއް ނެތް ކަމަށް އެ ހުކުމްގައި ވެ އެވެ.\nއެ މައްސަލަ ޕްރޮސެކިއުޓާ ޖެނެރަލްގެ އޮފީހުން ސުޕްރީމް ކޯޓަށް ހުށަހެޅީ ހައި ކޯޓުން ގާނޫނު މާނަކުރި ގޮތް ރަނގަޅު ނޫން ކަމަށް ބުނެ އެވެ.\nއެ މައްސަލަ ސުޕްރީމް ކޯޓުން އިއްޔެ ބަލައިގެންފައިވާ ކަން ޕްރޮސެކިއުޓާ ޖެނެރަލްގެ އޮފީހުން ކަށަވަރުކޮށް ދިނެވެ.\nޖިނާއީ އިޖުރާއާތުގެ ގާނޫނުގެ 149 ވަނަ މާއްދާ ބުނާގޮތުން، ސިއްރު ހެކި ނެގޭނީ ހެއްކާ ބެހޭ ގާނޫނުގައި ބަޔާންކުރާ ހާލަތްތަކުގައި އަދި އެ ގާނޫނުގައި ބަޔާންކުރާ ގޮތުގެ މަތިންނެވެ. އެކަމަކު، 1976 ވަނަ އަހަރު އަމަލުކުރަން ފެށި ހެއްކާ ބެހޭ ގާނޫނުގައި ސިއްރު ހެކީގެ އެއްވެސް ވާހަކައެއް ބަޔާން ކޮށްފައެއް ނޯވެ އެވެ.\nއެހެންވެ، ގާނޫނު އޮތްގޮތުން ޖިނާއީ އެއްވެސް މައްސަލައެއްގައި ސިއްރު ހެކިބަސް ނުނެގޭނެ ކަމަށް ބައެއް ވަކީލުން ކުރިން ވެސް ގެންދެވީ ވިދާޅުވަމުންނެވެ. އެ މައްސަލަ ކުރިން ވެސް ހައި ކޯޓުގައި ފާހަގަކުރި އެވެ. އެކަމަކު ގާނޫނު އެ މާއްދާއާ މެދު ވަކި އެއްޗެއް ބުނުމުގެ ބަދަލުގައި އޭރު ހައި ކޯޓުން ނިންމާފައި އޮތީ ސިއްރު ހެކިބަސް ނެގުމަކީ ކުރެވިދާނެ ކަމެއް ކަމަށް އެ ކޯޓުގެ ކުރީގެ ނިންމުންތަކުގައި އެބަހުރި ކަމަށެވެ.\nއިތުރު ލިޔުންތައް ސުޕްރީމް ކޯޓް ހައި ކޯޓް ޖިނާއީ އަދުލުގެ ނިޒާމު ޖިނާއީ އިޖުރާއަތުގެ ގާނޫނު


ރާއްޖޭގައި ކުޅުނު ގިނަ ބިދެސީ ކުޅުންތެރިންތަކެއް ވިކްޓްރީއަށް\nވިކްޓްރީ ސްޕޯޓްސް ކްލަބު\nޔޫވީގެ އަންދްރޭ ވެސް ވިކްޓްރީ އަށް\nނިއުގެ ބަލްގޭރިއާ ޑިފެންޑަރު ވެލިޗްކޯ ވެސް ވިކްޓްރީ އަށް\nއީގަލްސްގެ މިޑްފީލްޑަރު ސެޑިކް ވެސް ވިކްޓްރީ އަށް\nޔޫވީގެ ކުރީގެ ސީރިޔާ ކީޕަރު ޔޫސުފް ވިކްޓްރީއަށް\n15 ޖެނުއަރީ 2017 | އާދީއްތަ 02:39\nވިކްޓްރީ ސްޕޯޓްސް ކްލަބަށް ގެނައި ބިދޭސީ ކުޅުންތެރިން\nމިދިޔަ ސީޒަނުގައި ރާއްޖޭގައި ކުޅުނު ގިނަ ބިދެސީ ކުޅުންތެރިންތަކެއް ވިކްޓްރީއާ ގުޅިއްޖެ އެވެ.\nއެގޮތުން ވިކްޓްރީއަށް ގުޅިފައި ވަނީ ޔުނައިޓެޑުގެ ވިކްޓަރީގެ ސީރިއާ ގޯލްކީޕަރު މުހައްމަދު އަލް ޔޫސުފާއި ފޯވާޑް ކެރިކް އަންދްރޭ އާއި ކްލަބް އީގަލްސް އަށް ކުޅުނު އެޓޭކިން މިޑްފީލްޑަރު މުހައްމަދު ސެޑިކާއި ނިއު ރޭޑިއަންޓުގެ ޑިފެންޑަރު ބަލްގޭރިއާގެ ވެލިޗްކޯ އެވެ.\nވިކްޓަރީގެ ޗެއާމަން އިބްރާހިމް ނަޒީމް ވިދާޅުވީ މި ހަތަރު ކުޅުންތެރިން ގެންނަން ނިންމީ މި ކުޅުންތެރިން މިދިޔަ ސީޒަނުގައި ފެންވަރު ސާބިތުކޮށްދީފައިވާތީ ކަމަށާއި ދިވެހި ފުޓްބޯޅައިގެ ތަޖުރިބާރާ އެކު ކުޅުންތެރިންގެ ބޭނުން ހިފޭނެ ކަމަށް ގަބޫލުކުރާތީ ކަމަށެވެ.\nމީގެ ތެރެއިން މިދިޔަ ސީޒަނުގައި އެންމެ ރަނގަޅު ކުޅުމެއް ދެއްކީ ޔުނައިޓެޑް ވިކްޓަރީ އަށް ކުޅުނު ކީޕަރު ޔޫސުފާއި ފޯވާޑް ކެރިކެވެ. ފުރަތަމަ ޑިވިޝަނުގައި އަލަށް ވާދަކޮށް އުރީދޫ ދިވެހި ޕްރިމިއާ ލީގުގެ ހަތަރު ވަނަ މަގާމް ޔުނައިޓެޑް ވިކްޓަރީ ހޯދިއިރު މި ދެ ކުޅުންތެރިން މުހިއްމު ދައުރެއް އަދާކުރި އެވެ. ހާއްސަކޮށް ޔޫސުފަކީ ފަހަކަށް އައިސް ރާއްޖޭގައި ކުޅުނު އެންމެ މޮޅު އެއް ބިދޭސީ ގޯލްކީޕަރެވެ.\nއީގަލްސް އިން ލީގުގެ ތިން މަގާމް ހޯދައި ޕްރެޒިޑެންޓްސް ކަޕް ކާމިޔާބުކުރިއިރު ސެޑިކް ވަނީ މުހިއްމު ގޯލްތަކެއް ޖަހައިދީ ޓީމު ލައްވައި ކުޅުވުމުގައި މުހިއްމު ރޯލެއް އަދާކޮށްފަ އެވެ. އޭނާ ޖުމްލަ ނުވަ ގޯލް ޖެހި އެވެ.\nމިދިޔަ ސީޒަނުގައި ނިއު އާދައިގެކޮށް ފެނުނު ނަމަވެސް ވެލިޗްކޯ ވަނީ އެ ޓީމުގެ ޑިފެންސް ލައިނުގައި ރަނގަޅު ކުޅުމެއް ދައްކައިފަ އެވެ. ވަރަށް ބޮޑަށް ޓީމް ޕްލެޔަރެއްގެ ގޮތުގައި ފާހަގަކުރެވޭ ވެލިޗްކޯ ވަނީ ލީގުގެ ދެ ވަނަ ބުރުގައި ވިކްޓަރީ އަތުން ނިއު ފަހު ވަގުތު މޮޅުވި މެޗުގައި ގޯލް ވެސް ޖަހައިފަ އެވެ.\nވިކްޓަރީން ވަނީ އެ ކްލަބުގެ ރެކޯޑް އަގެއްގައި ތަޖުރިބާކާރު މިޑްފީލްޑަރު މުހައްމަދު އާރިފް (ބަކާ) އާއި އިސްމާއިލް އީސާ ވެސް ގެނެސްފަ އެވެ. މީގެ އިތުރުން ވެލެންސިއާގެ ހަސަން އަދުހަމް (ސަޑޭ) އާއި ނިއުގެ ވައިސް ކެޕްޓަން އަހުމަދު ނިޔާޒާއި ބީޖީ ސްޕޯޓްސްގެ ކެޕްޓަން މުހައްމަދު ސާގިބް ވެސް ވަނީ ވިކްޓަރީ އަށް ސޮއިކޮށްފަ އެވެ.\nވިކްޓަރީ އަށް ކުޅުނު ކުޅުންތެރިންގެ ތެރެއިން ކެޕްޓަން ރިލްވާން ވަހީދު (ރިލޭ) އާއި އެހެން މުހިއްމު ބައެއް ކުޅުންތެރިން ވަނީ ކޮންޓްރެކްޓް އާކޮށްފަ އެވެ.


ޅ. އަތޮޅު ހޮސްޕިޓަލްގެ އާ އިމާރާތުގައިކުރަން ހުރި މަރާމާތުގެ މަސައްކަތް ކޮށްދޭނެ ފަރާތެއް ހޯދުން\nމިހޮސްޕިޓަލްގައި ކުރަންހުރި ތިރީގައި މިދަންނަވާ މަސައްކަތްތައް ކޮށްދޭނެ ފަރާތެއް ބޭނުންވެއްޖެއެވެ.\nހޮސްޕިޓަލް އާ ޢިމާރާތުގެ ތިއޭޓަރގެ މުށިތައް ބަދަލްކުރުން\nހޮސްޕިޓަލްގެ އާ ޢިމާރާތުގެ އަސްކަނި ސީލިންގ ، ޑަކްޓް އަދި ޕޯޓިކޯ ސީލިންގ މަރާމާތުކުރުން\nހޮސްޕިޓަލްގެ ބިއްލޫރި ދޮރުތަކުގައި ސިލިކޯން އެޅުން.\nމިމަސައްކަތްތަކަށް ޝައުޤުވެރިވާ ފަރާތްތައް 01 މާރިޗު 2020 ވާ އާދިއްތަ ދުވަހުން ފެށިގެން 04 މާރިޗު 2020 ވާ ބުދަ ދުވަހުގެ ނިޔަލަށް ، ހެނދުނު 10:00 އިން 13:00 އާއި ދޭތެރޭ ޅ. އަތޮޅު ހޮސްޕިޓަލް އިދާރީބައި ނުވަތަ މި މިނިސްޓްރީ އޮފް ހެލްތް ( ރޯޝަނީ ބިލްޑިންގ، ސޯސަންމަގު ) ރިސެޕްޝަން އަށް ވަޑައިގެން ރެޖިސްޓަރ ކުރެއްވުން އެދެމެވެ. މިއިއުލާނާއި ގުޅޭ މައުލޫމާތު ކަރުދާސް އެޓޭޗްމަންޓްގައި ގެޒެޓް ކުރެވިފައިވާނެއެވެ. އަދި 05 މާރިޗު 2020 ވާ ބުރާސްފަތި ދުވަހު ހެނދުނު 9:00 ގައި ޕްރީބިޑް ސެޝަންއެއް މި ހޮސްޕިޓަލާއި މިނިސްޓްރީ އޮފް ހެލްތް ( ރޯޝަނީ ބިލްޑިންގ، ސޯސަންމަގު ) ގައި އޮންނާނެއެވެ. އަންދާސީ ހިސާބު ހުށަހެޅުން އޮންނާނީ 11 މާރިޗު 2020 ވާ ބުދަ ދުވަހުގެ ހެނދުނު 10:00 ގައި މި ހޮސްޕިޓަލާއި މިނިސްޓްރީ އޮފް ހެލްތް ( ރޯޝަނީ ބިލްޑިންގ، ސޯސަންމަގު ) ގައެވެ.\nމިއިއުލާނާއި ގުޅޭގޮތުން އެއްވެސް މައުލޫމާތެއް ސާފުކުރައްވަން ބޭނުންފުޅުވެވަޑައިގަންނަވާނަމަ 04 މާރިޗު 2020 ވާ ބުރާސްފަތި ދުވަހު 14:00 ގެ ކުރިން [email protected] އަށް މެއިލްކޮށްދެއްވުން އެދެމެވެ. އަދި ރެޖިސްޓަރ ކުރަން ވަޑައި ނުގަންނަވާ ފަރާތްތަކަށް އަންދާސީ ހިސާބު ހުށަހަޅަންވަޑައިނުގަނެވޭނެ ވާހަކަވެސް ދަންނަވަމަވެ.\n6 ރަޖަބު 1441\n1 މާރިޗު 2020\nޕަބްލިޝްކުރި ގަޑި: 2044\nސުންގަޑި: 11 މާރިޗު 2020 1000\n- Drawings 5th floor tiles\n- doors and windows details\n- Advance Payment Guarantee format\n- Performance Guarantee format


Palestine rahyithun aaeku abadhuves saabithuve thibeynan: Raees Solih\nފަލަސްތީނު ރައްޔިތުންނާއެކު ސާބިތުވެ ހުންނާނަން: ރައީސް\nރައީސް ސޯލިހު - ފޮޓޯ: ރައީސް އޮފީސް\nރާއްޖޭގެ އެންމެހާ ރައްޔިތުން ފަލަސްތީނުގެ ރައްޔިތުންގެ ހައްގުގައި ސާބިތުވެ ތިބޭނެކަމުގެ ޔަގީންކަން ދެއްވާ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nފަލަސްތީނުގެ ރައްޔިތުންނާ އެއްބައިވަންތަކަން ހާމަކުރުމުގެ ބައިނަލްއަގްވާމީ ދުވަހުގެ މުނާސަބަތުގައި ރައީސް އިއްޔެ ފޮނުވި މެސެޖްގައި ވިދާޅުވީ، ފަލަސްތީނުގެ އަމަންއަމާންކަމާއި އިންސާފުގާއިމުކުރުމުގަ އާއި ސަލާމަތާއި ރައްކާތެރިކަން ހޯދަދިނުމުގައި ރާއްޖޭގެ ރައްޔިތުން ފަލަސްތީނުގެ ރައްޔިތުންނާއި ފަލަސްތީނު ސަރުކާރާއިއެކު ޒަމާނުއްސުރެ އެއްބާރުލުން ދެމުން ގެންދަވާ ކަމަށެވެ.\nރައީސް ވިދާޅުވީ، ބައިނަލްއަގްވާމީ ގާނޫނީ ނިޒާމު ތެރެއިން ފަލަސްތީނަށް އެއްބާރުލުން ދިނުމަކީ ރާއްޖެއިން ތާއީދުކޮށް ބަލައިގަންނަ ކަމެއް ކަމަށެވެ. އަދި އެފަދަ ގާނޫނުތަކާއި އެއްގޮތްވާ ގޮތުގެ މަތީން ފަލަސްތީނަށް އެއްބާރުލުން ދިނުމަކީ ކޮންމެ ގައުމަކުންވެސް ކުރަން ޖެހޭނެ ކަމެއްކަމަށް ރައީސް ސޯލިހް ވިދާޅުވި އެވެ.\nރައީސް ސޯލިހް ވިދާޅުވީ، ފަލަސްތީނާއި އިޒްރޭލުގެ މައްސަލައަށް ހައްލެއް ލިބެން އޮތީ 1967 ވަނަ އަހަރާއި އެއްގޮތަށް އިރުމަތީ ގުދުސްއަކީ ފަލަސްތީނުގެ ވެރިރަށުގެ ގޮތުގައި ބަލައިގަނެ ފަލަސްތީނަކީވެސް މިނިވަން މުސްތަގިއްލު ދައުލަތެއްގެ ގޮތުގައި އިޒްރޭލުގެ ސަރަހައްދީ ރޮނގާއި ޖެހިގެން ދެގައުމުގެ ގޮތުގައި އޮންނަ އޮތުމަށް އަލުން ރުޖޫއަ ވެގެން ކަމަށެވެ.\nރައީސް އިތުރަށް ވިދާޅުވީ، އިޒްރޭލާއި ފަލަސްތީނުގައި އަބަދަށް ދެމެހެއްޓެނިވި ގޮތެއްގައި ސުލްހަމަސަލަސްކަން ގާއިމުކޮށް، ހަނގުރާމަ އާއި ލޭއޮހޮރުވުންތައް ހުއްޓުވޭނީ ދެ ދައުލަތް މަޝްވަރާކުރުމަށް ފުރުސަތުދީގެން ކަމަށްވެސް ރައީސްގެ މެސެޖްގައި ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު ފަލަސްތީން އިޒްރޭލް


Veterans Cup: United Victory balikoh Maziya semi aa gaathah | Mihaaru\nމާޒިޔާ އާއި ޔުނައިޓެޑް ވިކްޓަރީ ކުޅުނު މެޗުގެ ތެެރެއިން: ޔުނައިޓެޑް ވިކްޓަރީގެ އަބްދުﷲ ވަހީދު (ބިންމާ އައްލޯ) މާޒިޔާގެ އަބްދުﷲ އަބްދުއްރަހީމް ކައިރިން ބޯޅަ ހިފައިގެންދާން މަސައްކަތް ކުރަނީ.-- ފޮޓޯ: ނިޝާން އަލީ/ މިހާރު\nވެޓެރަންސް ކަޕް: ޔުނައިޓެޑް ވިކްޓަރީ ބަލިކޮށް މާޒިޔާ ސެމީއާ ގާތަށް\n25 ޖޫން 2016 - 21:14\nވެޓެރަންސް ކަޕް ދެ ވަނަ ބުރުގައި މިއަދު ޔުނައިޓެޑް ވިކްޓަރީގެ މައްޗަށް 3-0 އިން ކުރިހޯދައި މާޒިޔާ ސްޕޯޓްސް މުބާރާތުގެ ސެމީ ފައިނަލާ ގާތަށް ޖެހިލައިފި އެވެ.\nމި ގްރޫޕްގެ ފުރަތަމަ މެޗުން މާޒިޔާ ވަނީ 5-1 އިން ނިއު ރޭޑިއަންޓް އަތުން ބަލިވެފަ އެވެ. އެ ޓީމު މިއަދު ޔުނައިޓެޑް ވިކްޓަރީ އަތުން މޮޅުވުމުން ގްރޫޕްގެ ދެ ވަނައިގައި އޮތީ ދެ މެޗުން ލިބުނު ތިން ޕޮއިންޓާ ގެއްލުން އެއް ލަނޑާ އެކު އެވެ. ގްރޫޕްގެ ފަހު މެޗުން ނިއު އަތުން ޔުނައިޓެޑް ވިކްޓަރީ ތިން ލަނޑުގެ ތަފާތަކުން މޮޅުނުވެއްޖެނަމަ މާޒިޔާ އަށް ސެމީގެ ޖާގައެއް ލިބޭނެ އެވެ. ނިއު ކަޓާނީ ޔުނައިޓެޑް ވިކްޓަރީ އަތުން ބޮޑު ތަފާތަކުން ބަލިވެގެންނެވެ.\nޓާފް އެއް ނަންބަރު ދަނޑުގައި މިއަދު ކުޅުނު މެޗުގައި މިއަދު މާޒިޔާގެ ލަނޑުތައް ކާމިޔާބުކުރީ މުހައްމަދު އަރީފް އާއި އިބްރާހިމް ޝާފިއު އަދި އަބްދުﷲ ހަލީމެވެ. މެޗުގެ 45 އަހަރުން މަތީގެ މޮޅު ކުޅުންތެރިއަކީ މާޒިޔާގެ ހަލީމް އެވެ. އަދި މޮޅު ކުޅުންތެރިއަކީ އެ ޓީމުގެ އަރީފް އެވެ.\nމުބާރާތުގައި މާދަމާ ކުޅޭ މެޗުގައި ދިވެހި ސިފައިންގެ ކްލަބް ބައްދަލުކުރާނީ ބީޖީ ސްޕޯޓްސްއާ އެވެ. މެޗު ފަށާނީ ހަވީރު 16:30 ގަ އެވެ.\nއިތުރު ލިޔުންތައް މާޒިޔާ ސ.ރ.ކ ޔުނައިޓެޑް ވިކްޓަރީ ވެޓަރަންސް ކަޕް\nމާޒިޔާ ދެ ވަނަ ބުރަށް، ޔުނައިޓެޑް ވިކްޓަރީ ޕްލޭއޮފަށް


ގޮތްނޭގޭ ބުޅަލެއް މަތިންދާބޯޓަކަށް އަރައި ޕައިލެޓަށް ހަމަލަދީފި\nބުޅަލެއް ޕައިލެޓަކަށް ހަމަލަދިނުން\nޓާރކޯ އެއަރލައިނުގެ ބޯޓު ތެރެއިން ބުޅާ ފެނުނީ ގަތަރަށް ދަތުރުކުރަނިކޮށް\nފަޅުވެރިން އުޅެއުޅެވެސް ބުޅާ އަތުލައިގަނެވޭ ގޮތެއް ނުވި\nދަތުރު ކުރުކޮށްފައި ޕައިލެޓްވަނީ އިމަޖެންސީކޮށް ޚަރުތޫމަށް ޖައްސާފައި\n3 މާރޗް 2021 | ބުދަ 11:30\nމަތިންދާބޯޓަށް ބުޅާ އެރިގޮތް އަދިވެސް ދަނީ ބަލަމުން\nސޫދާނުގެ ވެރިރަށް ޚަރުތޫމުން ފުރައިގެން ގަތަރުގެ ވެރިރަށް ދޯހާއަށް ދަތުރުކުރި މަތިންދާބޯޓެއްގެ ޕައިލެޓަށް ބުޅަލެއް ހަމަލާދިނުމުގެ ސަބަބުން ބޯޓު އަނބުރައި ޚަރުތޫމަށް އިމަޖެންސީކޮށް ޖައްސައިފިއެވެ.\nޓާރކޯ އެއަރލައިނުގެ މި ބޯޓު ސަތޭކައަށްވުރެ ގިނަ ޕެސިންޖަރުންނާއެކު އަނބުރައިލީ ހަތަރު ގަޑިއިރުގެ މި ދަތުރު ފެށިތާ ބައިގަޑި ވީފަހުންނެވެ. ބޯޓަށް ބުޅާ އެރިކަމަށް ބެލެވެނީ ޚަރުތޫމު އެއަރޕޯޓުގައި ދަތުރަށް ތައްޔާރު ކުރުމުގެ ތެރޭގައެވެ. ކޮކްޕިޓް ތެރެޔަށް ބުޅާ ވަނީ ޕައިލެޓުންނަށް ރިފްރެޝްމަންޓް ހިފައިގެން ފަޅުވެރިޔަކު ކޮކްޕިޓަށް ވަންނަން ދޮރު ހުޅުވި ވަގުތުއެވެ.\nމަތިންދާބޯޓު ނައްޓައިލިއިރު ބުޅާ އޮތް ކަމަށްވަނީ ނިދިފައެވެ. އެސޮރު ފެނުނީ ހޭލައިގެން ކޮޅުކޮޅަށް ދުވާން ފެށުމުންނެވެ. ހުރިހާ ފަޅުވެރިން މަސައްކަތް ކޮށްގެންވެސް ބުޅާ އަތުލެވޭ ގޮތެއް ނުވިއެވެ. އެންމެފަހުން ޕައިލެޓުގެ ގަޔަށް ފުންމައިގެން އަރައި ވަކިވެސް އެޅީއެވެ. ބުޅަލުގެ ކަންތައް ހުރިގޮތުން ނުރައްކާތެރި ހާދިސާއެއް ހިނގާފާނެތީ ޕައިލެޓް ނިންމީ އަނބުރައި ޚަރުތޫމަށް ޖެއްސުމަށެވެ.\nމަތިންދާބޯޓަށް ބުޅާ އެރުމަކީ މީގެ ކުރިންވެސް ހިނގާފައިވާ ކަމެކެވެ. ބެލްޖިއަމްގެ އެއަރލައިނެއް ކަމަށްވާ ބްރަޒެލްސް އެއަރގެ މަތިންދާބޯޓެއް 2004 ވަނަ އަހަރު ބްރަޒެލްސްއިން ފުރައިގެން އޮސްޓްރިޔާގެ ވިއެނާއަށް ދަތުރުކުރަނިކޮށް ހަމަ މިގޮތަށް ބުޅަލެއް ކޮކްޕިޓްގެ ތެރެއަށް ވަދެ ޕައިލެޓަށް ހަމަލާދީފައިވެއެވެ. އެފަހަރު މަތިންދާބޯޓަށް ބުޅާ އެރީ ކޮންޓޭނަރެއްގެ ތެރޭގައެވެ.\nބުޅަލެއް ޕައިލަޓް އަށް ހަމަލާދިނުން


Jayalalita avahaaravun | Mihaaru\nއިންޑިއާގެ އެންމެ މަޝްހޫރު އަދި އެންމެ ނުފޫޒުގަދަ އެއް ސިޔާސީ ޝަހުސިއްޔަތު ކަމަށްވާ ޓަމިލް ނާޑޫ ސްޓޭޓުގެ ޗީފް މިނިސްޓަރު ޖަޔަރާމް ޖަޔަލަލިތާ އަވަހާރަވުން: އުމުރުފުޅުން 68 އަހަރުގައި ޖަޔަލަލިތާ އަވަހާރަވީ، ހާޓް އެޓޭކެއް ޖެހިގެން ކަމަށް އެ ކަމަނާ ފަރުވާ ހޯއްދެވި، ޗެންނާއީގައި ހުންނަ އެޕޯލޯ ހޮސްޕިޓަލުން ބުނެފައިވޭ. ސެޕްޓެމްބަރު 22، 2016 އިން ފެށިގެން ހޮސްޕިޓަލްގައި އެޑްމިޓް ކޮށްގެން ޖަޔަލަލިތާ އަށް އައީ ފަރުވާދެމުން. އައްމާ (މަންމަ) ގެ ނަމުން މަޝްހޫރުވެފައިވާ ޖަޔަލަލިތާ އަވަހާރަވުމަކީ އެ ކަމަނާގެ ސަޕޯޓަރުންނަށް ލިބުނު ވަރަށް ބޮޑު ޝޮކަކަށް ވަނީ ވެފައި. ފިލްމީ ދާއިރާ އިން ސިޔާސީ ދާއިރާ އަށް ނުކުމެވަޑައިގެންނެވި ޖަޔަލަލިތާ އަކީ ޓަމިލް ނާޑޫގެ އެތައް ބައެއްގެ މެދުގައި ވަރަށް މަގުބޫލު ޝަހުސިއްޔަތެއް.\nޖަޔަލަލިތާ އަށް އެންމެ ފަހުގެ އިހްތިރާމް އަދާ ކުރަނީ. --ފޮޓޯ:އޭއެފްޕީ\nއިންޑިއާ، ޓެމިލް ނާޑޫ: ޑިސެމްބަރު 6، 2016: އިންޑިއާގެ އެންމެ މަޝްހޫރު އަދި އެންމެ ނުފޫޒުގަދަ އެއް ސިޔާސީ ޝަހުސިއްޔަތު ކަމަށްވާ ޓަމިލް ނާޑޫ ސްޓޭޓުގެ ޗީފް މިނިސްޓަރު ޖަޔަރާމް ޖަޔަލަލިތާ އަވަހާރަވުމާ ގުޅިގެން ހޮސްޕިޓަލް ބޭރުގައި އެކަމަނާއަށް ސަޕޯޓުކުރާ މީހުން ހިތާމަ ފާޅުކުރަނީ.-- ފޮޓޯ: އޭއެފްޕީ\nއިންޑިއާ، ޓެމިލް ނާޑޫ: ޑިސެމްބަރު 6، 2016: އިންޑިއާގެ އެންމެ މަޝްހޫރު އަދި އެންމެ ނުފޫޒުގަދަ އެއް ސިޔާސީ ޝަހުސިއްޔަތު ކަމަށްވާ ޓަމިލް ނާޑޫ ސްޓޭޓުގެ ޗީފް މިނިސްޓަރު ޖަޔަރާމް ޖަޔަލަލިތާ އަވަހާރަވުމާ ގުޅިގެން ހޮސްޕިޓަލް ބޭރުގައި އެކަމަނާއަށް ސަޕޯޓުކުރާ މީހުން ނުުރުހުންފާޅުކުރަނީ.-- ފޮޓޯ: އޭއެފްޕީ\nއިންޑިއާ، ޓެމިލް ނާޑޫ: ޑިސެމްބަރު 6، 2016: އިންޑިއާގެ އެންމެ މަޝްހޫރު އަދި އެންމެ ނުފޫޒުގަދަ އެއް ސިޔާސީ ޝަހުސިއްޔަތު ކަމަށްވާ ޓަމިލް ނާޑޫ ސްޓޭޓުގެ ޗީފް މިނިސްޓަރު ޖަޔަރާމް ޖަޔަލަލިތާ އަވަހާރަވުމާ ގުޅިގެން ޗެންނާއީގެ ރަޖާޖީ ހޯލުގައި ބޭއްވި މޫނު ދައްކާލުމުގައި އެކަމަނާގެ ބައެއް ސަޕޯޓަރުންނާއި މިނިސްޓަރުން ބައިވެރިވެ ވަޑައިގަންނަވަނީ.-- ފޮޓޯ: އޭއެފްޕީ\nއިންޑިއާ، ޓެމިލް ނާޑޫ: ޑިސެމްބަރު 6، 2016: އިންޑިއާގެ އެންމެ މަޝްހޫރު އަދި އެންމެ ނުފޫޒުގަދަ އެއް ސިޔާސީ ޝަހުސިއްޔަތު ކަމަށްވާ ޓަމިލް ނާޑޫ ސްޓޭޓުގެ ޗީފް މިނިސްޓަރު ޖަޔަރާމް ޖަޔަލަލިތާ އަވަހާރަވުމާ ގުޅިގެން ޗެންނާއީގެ ރަޖާޖީ ހޯލުގައި ބޭއްވި މޫނު ދައްކާލުމުގައި އިންޑިއާގެ ބައެއް ސަޕޯޓަރުންނާއި މިނިސްޓަރުން ބައިވެރިވެ ވަޑައިގަންނަވަނީ.-- ފޮޓޯ: އޭއެފްޕީ


ނޫސް ބަޔާން: އިންކުއިރީ ކޮމިޝަނުގެ ރިޕޯޓުން ބަޣާވާތެއްކަން ހާމަވާތީ ޑރ.ވަޙީދުގެ އިސްތިއުފާއަށް އެމްޑީޕީން ގޮވާލުން – Maldivian Democratic Party\nނޫސް ބަޔާން: އިންކުއިރީ ކޮމިޝަނުގެ ރިޕޯޓުން ބަޣާވާތެއްކަން ހާމަވާތީ ޑރ.ވަޙީދުގެ އިސްތިއުފާއަށް އެމްޑީޕީން ގޮވާލުން\n6 ޖޫން 2012 ގައި ކޮމިޝަން އޮފް ނޭޝަލަން އެންކުއަރީން ނެރުއްވާފައިވާ ލިޔުމަކީ ރިޕޯޓެއް ނޫން ކަމަށާއި “ކަން ހިނގާފައިވާ ގޮތުގެ ތަރުތީބު” ކަމަށް ވިދާޅުވެ ނެރުއްވާފައި އެވަނީ އެކޮމިޝަންގެ ރިޕޯޓެއް ކަމުގައި މިޕާޓީން ފާހަގަކޮށް، މިދަނޑިވަޅުގައި، ކޮމަންވެލްތާއެކު ވެވިފައިވާ އެއްބަސްވުމާ ޚިލާފަށް މިފަދަ ރިޕޯޓެއް އެކޮމިޝަނުން ނެރުއްވިކަން މިޕާޓީން ކުށްވެރިކުރަމެވެ.\nކޮމިޝަނުން ކުއްލިގޮތަކަށް ނެރުއްވި މިރިޕޯޓުންވެސް ހާމަވެގެން ދިޔައީ7ފެބްރުއަރީ 2012 ދުވަހު ދިވެހި ފުލުހުންނާއި ސިފައިން ހިންގީ ދިވެހި ޖުމްހޫރިއްޔާގެ ޤާނޫނުއަސާސީ އާއި ދިވެހިރާއްޖޭގެ ޤާނޫނުތަކާ ކަނޑައެޅިގެން ޚިލާފު ޢަމަލުތަކެއްކަމެވެ. އަދި ފުލުހުންނާއި ސިފައިން ބައިވެރިވި މިބަޣާވާތުގައި ސިޔާސީ އިސްފަރާތްތައް ވެސް ހިމެނޭކަމެވެ.\nމިޕާޓީން ދެކޭގޮތުގައި މިރިޕޯޓުން ހާމަވެގެންދިޔަ އެންމެބޮޑު ހަޤީޤަތަކީ،7ފެބްރުއަރީ 2012 ދުވަހު ހިންގި ބަޣާވާތުގައި އެއިރުގެ ނައިބު ރައީސް ޑރ.މުޙައްމަދު ވަޙީދު ޙަސަން މަނިކު ބައިވެރިވެވަޑައިގެންފައިވާކަމާއި، އެބަޣާވާތްކުރި މީހުންނާއި ބައިވެރިވެވަޑައިގެން އިސްދައުރެއް އަދާކުރެއްވިކަމެވެ. އަދި، ރައީސުލްޖުމްހޫރިއްޔާ މުޙައްމަދު ނަޝީދު އެދުވަހު އިސްތިޢުފާދެއްވީ ބަޔަކު އިސްތިޢުފާ ދެއްވުމަށް އެމަނިކުފާނަށް މަޖުބޫރުކުރުވައިގެންކަން ވެސް އެރިޕޯޓުން ހާމަވެގެން ހިނގައްޖެއެވެ.\n7 ފެބްރުއަރީ 2012 ގައި މިރާއްޖޭގެ ވެރިކަން ބަދަލުވެގެން ދިޔަ ގޮތާއިގުޅޭގޮތުން ޑރ. މުޙައްމަދު ވަހީދު ޙަސަންމަނިކު ބޭރުގެފަރާތްތަކާ ބައްދަލުކުރައްވާ ދައްކަވާފައިވާ ވާހަކަތަކުގައި އެތައްފަހަރަކު ވިދާޅުވެފައިވަނީ7ފެބްރުއަރީގައި މިރާއްޖޭގެ ވެރިކަން ބަދަލުވެގެންދިޔައީ ބަޣާވާތަކުންކަމަށް ވެއްޖެނަމަ މިހާރު އެހުންނެވި މަޤާމުން އިސްތިޢުފާ ދެއްވާނެކަމަށެވެ.\nވީމާ މިޕާޓީން މިގޮވާލަނީ ޑރ.މުޙައްމަދު ވަޙީދު ޙަސަން މަނިކު މިހާރުން މިހާރަށް އިސްތިއުފާދެއްވުމަށެވެ.\nވަގުތީ ސެކްރެޓަރީ ޖެނެރަލް


Kuli dhehkey fadha neh meehun magumathi vumuge kurin rashah badhalvey: Eesa – Iru\nކުލި ދެއްކޭ ފަދަ ނެތް މީހުން މަގުމަތިވުމުގެ ކުރިން ރަށަށް ބަދަލުވޭ: އީސަ\nމާލޭގައި ކުއްޔަށް އުޅޭ ފަރާތްތަކުން، ދެއްކޭނެ ފަދައެއް ނެތްނަމަ މާލޭގައި މަގުމަތިވުމުގެ ކުރިން އަމިއްލަ ފަސްގަނޑަށް ހިޖުރުކުރުމަށް ކެނދިކުޅުދޫ ދާއިރާގެ މެންބަރު އަހުމަދު އީސާ ވިދާޅުވެއްޖެ އެވެ.\nއީސާ މިހެން ވިދާޅުވީ ވީޑިއޯ ކޮންފަރެންސް މެދުވެރިކޮށް އިއްޔެ ބޭއްވި ރައްޔިތުންގެ މަޖިލީހުގެ ޖަލްސާގައި ވާހަކަ ދައްކަވަމުންނެވެ.\n“ހާލުގައި ޖެހި މަގުމަތިވެ އާއިލާ ނުބެލޭ ހިސާބަށް ދިއުމުގެ ކުރިން ފަރުދީ ޒިންމާ ނަންގަވައި. އަމިއްލައަށް ހިސާބެއް ޖައްސަވައި. މާލޭގައި ކުއްޔަށް އުޅެވޭނެކަމުގެ ޔަގީންކަން ނެތްނަމަ ކުއްޔަށް އުޅުއްވާތަން ދޫކުރައްވައި އަމިއްލަ ފަސްގަނޑަށް، ރަށަށް ވަޑައިގަންނަވާށޭ،” މެމްބަރު އީސަ ވިދާޅުވި އެވެ.\nދިރިއުޅުމުގައި ލިބޭ އާމްދަނީއާ ކުރަންޖެހޭ ހަރަދާއި ނުބައްދަލު، ކަންކަން ދޫކޮށްލަން ޖެހޭ ކަމަށް އީސަ ވިދާޅުވިއެވެ. އަދި ބައެއް މީހުން އުޅޭ ތަންތާގެ ކުލި ކުޑަކޮށް ދިންނަމަވެސް، ކުލި ދެއްކުމުގައި ދަތިތަކެއް ހުރިކަން އީސަ ފާހަގަ ކުރެއްވިއެވެ.\nމި ދަތި ވަގުތުގައި މަގުމަތި ވުމުގެ ކުރިން އަމިއްލަ ފަސްގަޑަށް ދިއުމަށް އީސަ ވިދާޅުވިއެވެ. ބަނޑަށް ޖެހުމުގެ ކުރިން ފަރުދީ ޒިންމާއެއްގެ ގޮތުގައި ދެކިގެން ކުލި ދެއްކޭނެ ގޮތެއް ނެތް ނަަމަ ވީހާވެސް އަވަހަށް އަނބިދަރިން ގޮވައިގެން ބަދަލު ވުމަށް އީސަ ގޮވާލިއެވެ.\n“އަޅުގަނޑުމެން ތިބެގެން ނުވާނެ މަގުމަތިވަންދެން. ބަނޑަށް ޖެހެންދެން. އަޅުގަނޑުމެން ފަރުދީ ޒިންމާއެއް ގޮތުގައި ދެކެންޖެހޭ. ތިމާމީހާއަށް ލިބޭ އާމްދަނީއާއި ތިމާ ކުރަންޖެހޭ ހަރަދާއި ނުބައްދަލު ދިރުއުޅުމުގައި ހުރި ކަންކަން ދޫކޮށްލަންވީ،” އީސަ ވިދާޅުވި އެވެ. “އަޅުގަނޑު ގަބޫލުކުރާ ގޮތުގައި ކުލި ނުދެއްކިގެން އެތަނުން ނެރެންދެން އަޅުގަނޑުމެން މިއަދު ތިބެގެން ނުވާނެ. އަޅުގަނޑުމެނަށް ކުލި ދެއްކޭނެ ގޮތެއް ނެތްކަމަށް ފަރުދީ ގޮތުން ޖަހާ ހިސާބު ދައްކާ ކަމުގައިވަނީނަމަ އަޅުގަނޑުމެން މިއަދު އެބަޖެހޭ އަނބިދަރިންނާއެކު ކިތަންމެ ނުރުހުނު ނަމަވެސް އަމިއްލަ ފަސްގަނޑަށް ބަދަލުވެ ކައިގެން ބޮއިގެން އުޅެން،”\nމުޅި ދުނިޔެއަށް ކުރިމަތިވެފައިވާ ކޮރޯނާވައިރަހުގެ ބަލިމަޑުކަމުގެ ސަބަބުން ރާއްޖޭގެ އިގްތިސާދުވެސް ވަނީ އަރިއަޅާލާފަ އެވެ.


Kulhivaruge sharafuverikamuge inaam Bodu Heenaa ah\nކުޅިވަރުގެ ޝަރަފުވެރި އިނާމު ބޮޑުހީނާއަށް\nބޮޑު ހީނާއަށް މިރޭ އެވޯޑް ހަވާލު ކުރައްވަނީ - އަހުމަދު ނާއިމް | އަވަސް\nކުޅިވަރަށް ހިދުމަތް ކުރެއްވުމުގެ ޝަރަފުވެރި ގައުމީ އިނާމު ރާއްޖޭގެ އުފެދުނު އެންމެ މޮޅު އެއް ކޯޗް އަހްމަދު ސަލީމް (ބޮޑު ހީނާ) އަށް އަރުވައިފި އެވެ.\nމިނިވަން ދުވަހުގެ މުނާސަބާތާ ގުޅިގެން، ދޭ ޝަރުފުވެރި ކަމުގެ ގައުމީ އިނާމާއި ހިތްވަރު ދިނުމުގެ އިނާމު ދިނުމަށް ބޭއްވި ހަފުލާގައި ބޮޑުހީނާއަށް ޝަރަފުވެރިކަމުގެ އިނާމު އެރުވީ ރައީސުލްޖުމްހޫރިއްޔާ އަބްދުﷲ ޔާމީން އެވެ.\nކުލަބު ވެލެންސިއާ އުފެއްދުމުގައި އިސްކޮށް ހަރަކާތްތެރިވި ބޮޑުހީނާ އަށް ވަނީ ކުޅިވަރަށް ހިދުމަތް ކުރުމުގެ ހިތްވަރު ދިނުމުގެ އިނާމު 2007 ވަނަ އަހަރު ލިބިވަޑައިގެންފަ އެވެ. ކުލަބު ވެލެންސިއާ އުފައްދަވައި ރާއްޖޭގެ ފުޓްބޯޅަ ސްޓައިލަށް އިންގްލާބީ ބަދަލެއް ގެންނެވުމުގައި ބޮޑުހީނާ ވަނީ މުހިންމު ދައުރެއް އަދާކޮށްފަ އެވެ. ރާއްޖޭގައި ތިރިން ޕާސްކޮށްގެން ކުޅޭ ފުޓްބޯޅައެއް ތާރަފު ކުރީ ކުލަބު ވެލެންސިއާއިންނެވެ. ފުޓްބޯޅައިގެ ގޭމް ސިސްޓަމަށް ގެނެވުނު އެ ބަދަލުގައި ހީނާގެ މުހިންމު ހިއްސާއެއް އޮތެވެ.\nފުޓްބޯޅައިގެ އިތުރުން އެހެން ކުޅިވަރުތަކުގައިވެސް އޭނާ ވަނީ ގައުމީ ޓީމަށް ކުޅުއްވާފަ އެވެ. މިހާރު އޭނާ އެންމެ ހާއްސަ ވަނީ އާ ކުޅުންތެރިން އުފެއްދުމަށް މަސައްކަތް ކުރާ ކޯޗެއްގެ ގޮތުގަ އެވެ. އޭނާ އިސްވެ ހިންގާ އާލީ ޓަޗް ފުޓްބޯޅަ އެކެޑެމީއަކީ ރާއްޖޭގައި އެންމެ ހަރަކާތްތެރި އެއް އެކެޑެމީ އެވެ.\nކުޅިވަރަށް ހިދުމަތްކުރުމުގެ ހިތްވަރު ދިނުމުގެ އިނާމު\nމިރޭ ވަނީ ކުޅިވަރަށް ހިދުމަތް ކުރުމުގެ ހިތްވަރު ދިނުމުގެ އިނާމު ވޮލީކޯޗް އިބްރާހިމް ރަޝީދު (ސަތޯ) އާއި ގައުމި ވޮލީޓީމުގެ ކެޕްޓަން އަހްމަދު އަބްދުލް ކަރީމް (ލޯންގޭ) އަށް އަރުވާފަ އެވެ.\nސަތޯއަކީ ރާއްޖޭގެ ވޮލީބޯޅައިގައި މިހާރު ހުރި އެންމެ ތަޖުރިބާކާރު އެއް ކޯޗެވެ. އަތޮޅު ތެރެއަށް ގޮސް ކޯޗިން ކޯސްތަކާއި ޓްރެއިނިން ޕްރޮގްރާމްތައް އޭނާ ވަނީ ކުރިއަށް ގެންގޮސްފަ އެވެ.\nލޯންގޭއަކީ މިހާރު ގައުމީ ޓީމަށް ކުޅެމުންދާ އެންމެ ތަޖުރިބާކާރު ކުޅުންތެރިޔާ އެވެ. މިހާރު ރާއްޖޭގައި ކުޅޭ ހުރިހާ މުބާރާތެއްގެ ތަށި އުފުލާފައިވާ ލޯންގޭއަކީ، ވޮލީގައި ދިވެހި ސިފައިންގެ ކުލަބު ހޯދި ކާމިޔާބުތަކުގައި މުހިންމު ދައުރެއް އަދާ ކުރި ކުޅުންތެރިޔެކެވެ.\nކުޅިވަރަށް ހިދުމަތް ކުރުމުގެ ހިތްވަރު ދިނުމުގެ އިނާމު ވަނީ ސްވިމިންގައި މަސައްކަތް ކުރާ ނައުފަލް މޫސާ އޭނާ ވަނީ ގިނަ ފެތުންތެރިންނަށް ތަމްރީންކޮށް ދީފަ އެވެ. އޭނާ ވަނީ ކުރިން ލެގޫން ސްވިމިން ކުލަބުގައި މަސައްކަތް ކޮށްފަ އެވެ.


ޔޫޓިއުބް ބްލޮކް ކުރާނެކަމުގެ އިންޒާރު ސައޫދީން ދީފި | Landhooinfo\nޔޫޓިއުބް ބްލޮކް ކުރާނެކަމުގެ އިންޒާރު ސައޫދީން ދީފި\nރަސޫލު الله صلى الله عليه وسلمގެ ޢީދު މީލާދު ފާހަގަ ކުރުމަކީ ބިދުޢައެއް.\nމާތްނަބިއްޔާ صلى الله عليه وسلم އަށް ފުރައްސާރަކޮށް އެމެރިކާގެ މީހަކު ހަދާފައިވާ ފިލްމު ސައޫދީޢަރަބިއްޔާއަށް ނުފެންނަގޮތަށް ހަދައިދިނުމަށް އެދިފައިވާނެ ކަމަށާއި، އެއެދުމަށް އިޖާބަނުދީފިނަމަ ސައޫދީ ޢަރަބިއްޔާއިން ޔޫޓިއުބް ކަނޑާލާނެކަމުގެ އިންޒާރު އެތާންގެ ސަރުކާރުން ދީފިއެވެ.\nސައޫދީ އޮފިޝަލުންނާއި ހަވަލާދީ ޕްރެސް އޭޖެންސީއިން އަންގާރަދުވަހު ހާމަކޮށްފައިވާގޮތުގައި ސަައޫދީ ސަރުކާރުން މިހާރުވާނީ ގޫގުލްއަށް ޔޫޓިއުބްގެ ހުރިހައި ލިންކެއް ބްލޮކް ކުރުމަށް އެދިފައިކަމަށާއި މިކަމަށް އަވަސް އަދި އެދެވޭ ހައްލެއް ނުލިބިއްޖެނަމަ ސައޫދީޢަރަބިއްޔާއިން ޔޫޓިއުބްއަށް ނުވަދެވޭގޮތަށް ބްލޮކް ކުރާނެކަމަށެވެ.\nމިފިލްމުގެ ޓްރެއިލަރ ޔޫޓިއުބުގައި ހިމެނުމުން އިސްލާމީ ގިނަގައުމުތަކުން މިހާރުދަނީ ޔޫޓިއުބު ބްލޮކްކުރަމުންނެވެ.\nދިވެހިރާއްޖެއިންވެސް މިފިލުމު ރާއްޖެއަށް ނުފެންނަ ގޮތް ހަދައިދިނުމަށް އިސްލާމިކް މިނިސްްޓްރީން ގޫގުލްގައި އެދުނު އެދުން ބޮލާލައި ޖަހާފައިވާ ކަމަށް ޚަބަރުލިބެއެވެ.\nޓެގްރަސޫލާއަށްފުރައްސާރަ ފިލްމް ޔޫޓިއުބް\nއެންމެ މަޝްހޫރު ޔޫޓިއުބު ޓެކް ޗެނެލް\niGyaan ޔޫޓިއުބު ޓެކް ޗެނެލަކީ އިންޑިއާގައި ޓެކްނޮލޮޖީގެ ގޮތުން އެންމެ މަޝްހޫރު އެއް ޗެނެލެވެ. މީގެ3އަހަރު ކުރިން …


Azey Ge Photo Ehgge Caption: Ufalugai Noon Gothakah Enme Minute Eh Ves Beykaaru Nukuraathi! - Vaguthu\nއަޒޭގެ ފޮޓޯއެއްގެ ކެެޕްޝަން: "އުފަލުގައި ނޫންގޮތަކަށް އެންމެ މިނިޓެއްވެސް ބޭކާރު ނުކުރާތި"\nއަޒޭ އިންސްޓަގްރާމްގައި ހިއްސާ ކުރި ފޮޓޯ\nދިވެހި ފިލްމީ ފަންނާންގެ ތެރެއިން ފާހަގަ ކޮށްލެވޭ އަހްމަދު އަޒްމީލް (އަޒޭ)އަކީ ފިލްމީ ދާއިރާގައި ހަރުފަތަކަށް ފަހު ހަރުފަތެއް ކުރިއަރަމުން އައިސް ކުރީސަފުގައި މިހާރު ފެންނަމުންދާ ފަންނާނެކެވެ. އަބަދުވެސް ހަވާލުވާ ރޯލެއް އެންމެ ފުރިހަމަ އަށް އަދާކުރަން މަސައްކަތް ކުރާ އަޒޭ އަކީ ނެށުމުގެ ދާއިރާއިން ބެލިއަސް ވަރަށް ހުނަރުވެރި ފަންނާނެކެވެ.\nޔާރާގެ ޕްރޮޑަކްޝަންތަކުން ވެސް ފެނިގެން ދިޔަ އަޒޭ ދިވެހިންގެ މެދުގައި އެންމެ ބޮޑު މަގްބޫކަމެއް ހޯދީ ވީޑިއޯލަވަތަކުންނެވެ. އެކްޓިންގެ އިތުރުން ކޮރިއޮގްރާފްކޮށް ނަށަން ދަސްކޮށްދިނުމުގައި ވެސް އަޒޭ އަކީ ފާހަގަކޮށްލެވޭ ނަމެކެވެ. ކަން މިހެން އޮތް އިރު ދާދިފަހުން އަޒޯނާގައި ބައިވެރިވެ އަޒޭ ވަނީ ފިލްމީ ދާއިރާގައި އޭނާ ހޭދަކުރި ދިގު މުއްދަތާއި އެކުވެސް އާއްމުންނަށް ނޭނގި ހުރި އެތައް ކަމެއް ހާމަކޮށްފައެވެ.\nއެގޮތުން ރީތި މީހުންނަށް ނޫނީ އެ ދާއިރާ އިން ފުރުސަތު ނުލިބޭނެ ކަމަށް ދެކެވޭ ވާހަކަ އާއި އެކު އޭނާ ސިފަ އަށް ބަދަލު ގެނައިކަން އަޒޭ ވަނީ ހާމަކޮށްފައެވެ. އެ ޝޯ އާއި އެކު އޭނާ އަށް ބައެއް ފައްސި ޚިޔާލުތަކާއި ތައުރީފު ލިބުނު އިރު އެއާއި އެކު އާއްމުންގެ ފާޑުކިޔުމާއި ވެސް ކުރިމަތިވިއެވެ.\nމި ދުވަސްކޮޅާއި ދިމާކޮށް އަޒޭގެ އިންސްޓަގްރާމްގައި ހިއްސާ ކުރި ފޮޓޯގައި ވަނީ ތަފާތު ކެޕްޝަން އެކެވެ. އެ ފޮޓޯގައި ބުނެފައި ވަނީ އުފަލުގައި ނޫންގޮތަކަށް އެންމެ މިނިޓެއްވެސް ބޭކާރު ނުކުރާށޭ ބުނެފައެވެ. އެ ކެޕްޝަން އާއި އެކު އަޒޭ ހިއްސާ ކުރީ ގަހެއްގެ ކައިރީގައި އޭނާ ނަގާފައިވާ ފޮޓޯއެކެވެ.\nއަޒޭ ފާހަގަކުރެވެނީ ފާޑުކިޔުންތަކާއި ކުރިމަތިލާ އެ ފާޑުކިޔުންތައް ބަލައިގަނެ އަބަދުވެސް އާ ހިއްވަރަކާއި އެކު ކުރިއަށް ދާން މަސައްކަތް ކުރާ ފަންނާނެއްގެ ގޮތުގައެވެ.\nA post shared by ahmed azmeel (@a_azey)\nއަޒޭގެ އިންސްޓަގްރާމް ސްޓޯރީ ބަލާލުމުން މިހާރުވެސް އޭނާ ބައެއް މަސައްކަތުގައި ޝާމިލްވެ އުޅޭކަން އެނގެއެވެ. އެގޮތުން މިފަހަކުން ބައެއް ތަރިންނާއެކު އޭނާ ވަގުތު ހޭދަކުރާ މަންޒަރުގެ ފޮޓޯތައް މީސް މީޑިއާއަށް ދޫކޮށްލިއެވެ.\nއޮން އެއާގައި ބަތޮލާ އާމިރާ ކައިރިން ރައްޓެހިވާން އަހައިފި، ޖަވާބުވެސް ދިން!\nޖުލައި 11, 2021 17:20\n"އުފަލުގައި ނޫންގޮތަކަށް އެންމެ މިނިޓެއްވެސް ބޭކާރު ނުކުރާށޭ" އެހެންތޯ! ހެއްދެވި ފަރާތާއި މަރުވުމާއި ކައްވަޅުގެ ނުތަނަވަސް ކަމާއި މިއިން ކަމަކާއިމެދުވެސް ވިސްނާލާނެ ކަމެއް ނެތީތޯ!!!


Match In Molhu Nuvumuge Zimma Aharen Nagaanan - Messi - Vaguthu\nކޮވިޑް ދެކެ ދިވެހިން ބިރު ނުގަންނަނީ ކުއްލިއަކަށް ގިނަ ބަޔަކު މަރުނުވާތީ! - 18 މިނެޓް ކުރިން\nމެޗުން މޮޅުނުވުމުގެ ޒިންމާ އަހަރެން ނަގާނަން - މެސީ\nހޮނިހިރު ދުވަހު ރަޝިޔާގައި ކުޅުނު ވޯލްޑް ކަޕު މެޗުގައި އައިސްލޭންޑާއި އާޖެންޓީނާ ބައްދަލު ކުރި މެޗުން އާޖެންޓީނާ މޮޅު ނުވުމުގެ ޒިންމާ އާޖެންޓީނާގެ ކެޕްޓަން ލިއޯ މެސީ ނަގައިފިއެވެ.\nފުރަތަމަ ހާފުގައި އަގުއޭރޯ އާޖެންޓީނާ އަށް ކުރި ހޯދައިދިން ނަމަވެސް އައިސްލޭންޑުން ވަނީ މެޗުގެ 23 ވަނަ މިނެޓުގައި ލަނޑެއް ކާމިޔާބު ކޮށް ނަތީޖާ ހަމަ ހަމަ ކޮށްފައެވެ. ނަމަވެސް ދެވަނަ ހާފުގައި އާޖެންޓީނާ އަށް މެޗުގެ ކުރި ހޯދަން ލިބުނު ޕެނަލްޓީ، މެސީ ޖެހި ނަމަވެސް އައިސްލޭނޑު ކީޕަރު ވަނީ ދިފާއު ކޮށްފައެވެ.\n" މެޗުން މޮޅު ނުވުމުގެ ޒިންމާ އަހަރެން ނަގާނަން، ހަމަޖެހިލައިގެން މުބާރާތުގައި ކުރިޔަށް ދިޔުމަށް މިއަދު މޮޅެއް ލިބުނު ނަމަ ވަރަށް ފަސޭހަ ވާނެ. އެހެން ނަމަވެސް އަޒުމަކީ ކުރިޔަށް އޮތް ދެމެޗުން މޮޅު ވުން" އާޖެންޓީނާގެ ކެޕްޓަން ލިއޮނަލް މެސީ ބުންޏެވެ.\nއައިސްލޭނޑުގެ ޑިފެންސް ކުރީ ގިނަ ކުޅުންތެރިން ބޭނުން ކޮށްގެން ކަމަށް ވުމާއި އެކު އާޖެންޓީނާގެ ހުނަރުވެރި ކުޅުންތެރިންނަށް އެޓީމުގެ ޑިފެންސް ފޫއަޅުވާލާ ދިޔުންވީ ދަތި ކަމަކަށެވެ.\n" އަހަރެމެންނަށް ކުޅެން ޖާގައެއް ނުލިބޭ، ދެވަނަ ހާފުގައި އައިސްލޭނޑުން ކުޅުނީ މުޅިން ތަފާތު ކޮށް." މެސީ ބުންޏެވެ.\nމީގެ އިތުރުން މެސީ ބުނެފައި ވަނީ އަދިވެސް ދެވަނަ ބުރަށް ދިޔުމުގެ ފުރުސަތު އެބަ އޮތް ކަމަށާއި އަދި މުބާރާތް ފެށުނީ ކަމަށެވެ. ހަމަ އެހެންމެ ގިނަ ވަގުތު އޮތުމާއި އެކު ކްރޮއޭޝިޔާ އަދި ނައިޖީރިއާ ބަލި ކުރެވޭނެ ކަމަށްވެސް މެސީ ބުންޏެވެ.\nއަންނަ ބުރާސްފަތި ދުވަހު އާޖެންޓީނާ ކްރޮއޭޝިޔާ އާއި ދެކޮޅަށް ނިކުންނަ އިރު ނައިޖީރިއާގެ މައްޗަށް ކްރޮއޭޝިޔާ އިން ވަނީ ކުރި ހޯދާފައެވެ.


ﷲ ހަރާމް ކުރެއްވެވި ކަންކަން އެއީ އެއްވެސް ކަމެއްކަން ނޫން ކަމަށް ދެއްކުމަކީ އެންމެ ނުބައި އަމަލު: ޝައިޚް އިލްޔާސް ޙުސައިން\nރައްޓެހިންގެ ތެރޭގައިވެސް ހުރިހާ ބާވަތެއްގެ މީހުން ތިބޭނެއެވެ. އެއިގެ ތެރޭގައި ވަރަށް ބޮޑަށް ސަމާލުކަން ދޭން ޖެހޭ މީހުން ތިބޭނެއެވެ. ގުޅުން ނުބަހައްޓައި ދުރުހެލިވާން ޖެހޭ މީހުންވެސް ތިބޭނެއެވެ.\nﷲ ތަޢާލާ ހަރާމް ކުރެއްވެވި ކަންކަން އެއީ އެއްވެސް ކަމެއްކަން ނޫން ކަމަށް ދެއްކުމަކީ އެންމެ ނުބައި އަމަލެވެ. އެފަދަ ކަންކަން ކުރާ މީހުންނާއި އެއްވެސް ވަރަކަށް ގުޅުން ނުބަހައްޓާށެވެ. ނުބައިކަމެއް ކުރަން ބުނާ ކޮންމެ މީހަކީ ޝައިޠާނެކެވެ. އެފަދަ ކޮންމެ މީހަކާއިމެދު ސަމާލުވެ ރައްކާތެރިވާށެވެ!\nޝައިޠާނާ އަބަދުވެސް އަންނާނީ "ބެސްޓް ފްރެންޑް" ކަމުގައި ހެދިގެންނެވެ. އެއީ ޝައިޠާނާ ޝައިޠާނާގެ ގޮތުގައި އަތުވެއްޖެ ނަމަ އެއްވެސް މީހަކު އޭނާ ބަލައި ނުގަންނާނެތީއެވެ. ޝައިޠާނާ އާއި ދުރުހެލިވާނެތީއެވެ. ކޮންމެ ސިފައެއްގައި އައި ނަމަވެސް ބަލައި ނުގަނެ ޝައިޠާނާ އާއި ދުރުހެލިވުމަށް ﷲ ތަޢާލާ ވަޙީކުރައްވަވާފައިވަނީ އެ ސަބަބަށްޓަކައެވެ. ސަބަބުވެސް ވަނީ ވަޙީ ކުރައްވަވައިފައެވެ. "އެސޮރު ބޭނުންވަނީ ތިއަބައިމީހުންނާއިގެން ނަރަކައިގެ ތެރެއަށް ދަތުރުކުރާށެވެ. (ނަރަކައަށް ވަންނާށެވެ.)\nކީރިތި ޤްރުއާނުގައި ﷲ ތައާލާ ވަޙީކުރައްވަވާފައިވަނީ ޝައިޠާނާގެ ފިޔަވަޅުތަކަށް ތަބަޢަ ނުވުމަށެވެ. ޝައިޠާނާގެ ޕްލޭން ތަކަށް ތަބަޢަ ނުވުމަށެވެ. ސަބަބުވެސް ވަނީ ބަޔާން ކުރައްވަވައިފައެވެ. އެއީ ޝައިޠާނާ ކޮންމެ ރޭވުމެއްވެސް ރާވާނީ މީސްތަކުންނަށް ގެއްލުންދީ ނަރަކައަށް ވެއްދުމަށްޓަކައި ކަމުގައިވާތީއެވެ.\nމިއަދު މީސްތަކުންގެ ތެރޭގައި ޝައިޠާނާގެ ބައިވެރިން އެބަތިއްބެވެ. ޝައިޠާނާ ފަދައިން މީސްތަކުން ނަރަކައަށް ގެންދަން މަސައްކަތްކުރާ މީހުން އެބަތިއްބެވެ. ޙަޤީޤީ ބޮޑު ޝައިޠާނާ އަހަރެމެންގެ ލޯތަކަށް ނުފެނުނު ނަމަވެސް ޝައިޠާނާގެ ބައިވެރިން ފެނެއެވެ. މީހުންނާއި ގުޅުން އުފައްދާއިރު އެއީ ކޮންބައެއް ކަމާއި އެމީހުންގެ އުޅުން ހުންނަ ގޮތް ބަލަން ޖެހެނީ އެ ސަބަބަށްޓަކައެވެ.\n--ފަޟީލަތުއްޝައިޚް އިލްޔާސް ޙުސައިންގެ ދަރުސަކުން\nމިޢްރާޖް އަރައިވަޑައިގަތީއެއް ނޫނެވެ! ﷲ ތަޢާލާ7ވަނަ އުޑަށް ރަސޫލް (ޞޢވ) އުފުއްލެވީއެވެ!: ޝައިޚް އިލްޔާސް


SunOnline: Maguthah halaboli vaathee kanbodu vejje, Ehen nuhadhavaa!\nއައިޝަތު ފަރީޙާ 27 Sep 2020, 09:15\nމި ހަފްތާ ބަންދުގައި ފެނިގެން ދިޔައީ ކަންބޮޑުވާ މަންޒަރެއް ކަމަށް ހެލްތު އިމަޖެންސީ އޮޕަރޭޝަން ސެންޓަރުން ބުނެފި އެވެ.\nހެލްތު އިމަޖެންސީ އޮޕަރޭޝަން ސެންޓަރުގައި މިރޭ ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވީ ހަފްތާ ބަންދު ފެނިގެންދިޔައީ އުއްމީދު ކުރި ގޮތާ ހިލާފަށް ކަމަށެވެ.\n"ތަކުރާރުކޮށް ދަންނަވަމުން މި ގެންދަނީ ކޭސްތައް މަދުވިނަމަވެސް އަދިވެސް އަޅުގަނޑުމެން މިހާރު މިކުރަމުންދާ ކަންކަން ކުރިއަށް ގެންދަން ޖެހޭނެ ކަމަށް،" ޑރ. ނަޒްލާ ވިދާޅުވި އެވެ.\nމި ފިޔަވަޅުތަކުގައި ދެމިތިބެން ޖެހޭ ސަބަބުވެސް ރައްޔިތުންނާ ހިއްސާކޮށްފައިވާނެކަން ޑރ. ނަޒްލާ ފާހަގަ ކުރެއްވިއެވެ.\n"މި ދެދުވަހު އަޅުގަނޑުމެންނަށް ފެނިގެން ދިޔައީ ދަތުރު ދިޔުމާ ޕާޓީ ބޭއްވުމާ. މަގުމައްޗަށް ވަރަށް ގިނަ އަދަދަކަށް މީހުން ނިކުތުމާ. މިކަހަލަ ކަންކަން. މިއީ އަނެއްކާވެސް ގްރީން ޒޯނަށް ދާންއެޅޭ ހުރަހަކަށް ވެގެންދާނެ. [ގްރީން ޒޯނަށް] ދާން ނަގާ މުއްދަތު ގިނަ ވާނެ،" ޑރ. ނަޒްލާ ވިދާޅުވި އެވެ.\nޑރ. ނަޒްލާ ވިދާޅުވީ ބައްޔަށް ޕޮޒިޓިވްވީ މީހުންގެ އަދަދު 10،000 އިން މައްޗަށް ގޮސްފައިވާއިރު، މިހާރު މަސައްކަތަކަށްވާން ޖެހޭނީ ބަލި ޖެހޭ މިހުންގެ އަދަދު ވީހާވެސް މަދުކުރުމަށް ކަމަށެވެ.\nމިދިޔަ ޖުލައި، އޮގަސްޓު މަހުގެ ތެރޭގައި ރާއްޖެއިން ކޮވިޑަށް ޕޮޒިޓިވްވި މީހުންގެ އަދަދު އުޅުނީ އެވްރެޖުކޮށް ދުވާލަކު 100 މީހުންނަށްވުރެ މަތީގައެވެ. ބަލި ކޮންޓްރޯލު ކުރުމަށް އެޅި ފިޔަވަޅުތަކާއެކު މި އަދަދު މިހާރު ވަނީ ދަށްވާން ފަށައިފި އެވެ.\nޑރ ނަޒްލާ ވިދާޅުވީ ކޮވިޑަށް ޕޮޒިޓިވްވާ މީހުންގެ އަދަދު ދަށްވުމަކީ ރާއްޖެއިން ބަލި ނެތުނީ ނޫން ކަމަށެވެ. ބަލި ފެތުރޭ މިންވަރު ދަށްވިނަމަވެސް ފިޔަވަޅުތަކަށް ފަރުވާކުޑަކުރާނަމަ، އަނެއްކާވެސް ކޭސްތައް އިތުރުވުމުގެ ފުރުސަތު އެބައޮތް ކަމަށް ޑރ. ނަޒްލާ ވިދާޅުވި އެވެ.


10 Minute: Hassan Afeef\nފޮޓޯ: ޓްވިޓާ/ ހަސަން އަފީފް\n10 މިނެޓު: ހަސަން އަފީފް\nމިފަހްތާގެ ސީއެންއެމް "10 މިނެޓު" ހާއްސަކޮށްފައި މިވަނީ ވިލުފުށީ ދާއިރާގެ އިންތިހާބީ މެމްބަރު ހަސަން އަފީފަށެވެ.\nސީއެންއެމް: ރޯދަމަހުގެ އެންމެ ދުރު ހަނދާނަކީ ކޮބައިތޯ؟\nއަފީފް: އަޅުގަނޑުގެ އުފަން ރަށް ތ. އަތޮޅު ވިލުފުށި. އޭރުގަ އޮންނަ ގޮތަކީ ހާރުކާން ގޮވީމާ ބައެއް ފަހަރު ނުތެދުވަންވެސް އުޅޭނެ. ހާރުކާން ނަގާނެ މަންމަމެން. އޭރުގަ އޮންނަ ގޮތަކީ ނަމާދު ކުރަންޖެހޭނެ. ނަމާދުކޮށްގެން ނިދޭނީ ވެސް. ނަމަދުކޮށްގެން އިރުއޮއްސެންދެން އޭރު ހުންނާނީ ނުނިދާ. ކުޑައިރުވީމަ އަޅުގަނޑުމެންނަށް ވަރަށް ވަރުބަލިކޮށް އަޅުގަނޑުމެންނަށް ފީލުވާނީ. ދެން ކުރާ މަސައްކަތަކީ ރޯދަ ވިއްލަން ބޭނުންވާތަކެތި ހޯދުން. ކުޑަކުދިން ބޭނުންވާނެ ކުންނާރާ ކުރުނބަޔާ މިކަހަލަ އެއްޗެހި ހޯދައިގެން ރޯދަވިއްލާ ވަގުތަށް އެއްޗެހި އެއްކުރެވޭތޯ އަޅުގަނޑުމެން ބަލާނީ. އެއީ އެންމެ ދުރު ހަނދާނަކަށް ވާހަނދާނަކީ.\nސީއެންއެމް: މިހާރު ރޯދަ މަހުގެ އެއް ދުވަސް ހޭދަކުރައްވާގޮތް ވިދާޅުވެވިދާނެތޯ؟\nއަފީފް: އަޅުގަނޑު ފަތިސް ނަމާދުކޮށް ނިމިގެން މި ނިދަނީ. އެކަމަކު އަޅުގަނޑު ބަލަން ދިހައެއް ޖަހާކައްހާއިރު ތެދުވެވޭތޯ. ތެދުވެގެން އަޅުގަނޑު އޮފީހަށް ގޮސްލާފަ އެތާގަ އުޅެލާފަ ދެން މެންދުރު ނަމާދުކޮށް ނިމިގެން އަޅުގަނޑު ގުރުއާން ކިޔަވަން. ދެން ގެއަށް އައިސް އަނެއްކާ އަސުރު ނަމާދަށް ދަނީ. ގޭތެރޭގަ ވެސް ގޭގެ ކަންކަމުގަ ކޮންމެވެސް ވަރަށް އެހީތެރިވެ ދެން އަޅުގަނޑު. އެއްޗެހި ތައްޔާރުކޮށް ހެދުމުގަ އެހީތެރިވެދީ ހަދަން. ކައްކާއިރު އެއްޗެހި އަތްގާތްކޮށްދީ ހަދަން. ރޯދަ ވިއްލުމަށްފަހު ދެން މަގުރިބް ނަމާދަށްފަހު އިޝާ ނަމާދަށް ދަނީ ދެން ތަރާވިސް ނިމިގެން އަޅުގަނޑު ގެއަށް އަންނަނީ. ވަރަށް ގިނައިރު އަޅުގަނޑު ގުރުއާން ކިޔަވަން އިންނަން. މަސައްކަތް މި ކުރަނީ ރޯދަމަސް ނިމޭއިރު ދެ ހަތިމުވަރު ކުރެވޭތޯ.\nސީއެންއެމް: މަޖިލީސް ރައީސްކަމަށް ވަޑައިގަނެވިއްޖެނަމަ މަޖިލީހަށް ގެންނަވާނެ ބަދަލުތަކަކީ ކޮބައިތޯ؟\nއަފީފް: މަޖިލީސްގެ ރައީސް ވެސް މަސައްކަތް ކުރައްވަން ޖެހޭ ގޮތްތަކެއް އޮންނާނެ މަޖިލީހުގެ ގަވާއިދުގަ ކަނޑައެޅިފަ. ދެން ހުންނާނީ އިދާރީ ގޮތުން ކަންތައްތައް ފަސޭހަކުރުމަށް ކުރަންޖެހޭ ކަންތައްތައް. މަޖިލީހުގެ ރައީސް ވަރަށް ހާއްސަކޮށް ބައްލަވަން ޖެހޭނެ ކޮމިޓީތައް މަސައްކަތް ކުރޭތޯ. މަޖިލީހަށް ހުށަހެޅޭ ކޮންމެ ބިލަކަށް ޑިބޭޓަށް ފުރިހަމަ ވަގުތު ދެން ޖެހޭނެ. ޕާޓީތަކުން ނަގާނެ ކޮންމެ ބިލަކާ ގުޅޭގޮތުން ވާހަކަ ދައްކަވާނެ ބޭފުޅުން. އާންމުކޮށް މިހާރު ކޮންމެ މެމްބަރަކަށް ލިބި ވަޑައިގަންނަވަނީ ތިން މިނެޓު ވަރު. ރައީސް ޔާމީނުގެ ވެރިކަމުގައި މަޖިލިސް ހިންގާފައިވަނީ އެވަގުތު އެބޭފުޅުންނަށް ފެންނަ ގޮތަކަށް، ކަންތައްތައް އަވަސްކޮށްލާފަ ނިންމާލަނީ. މަޖިލީހަށް ހުށަހެޅޭ ބިލުތަކަކީ އެހާ އަވަހަށް ފާސްކުރަން ޖެހޭ ބިލުތަކެއް ނޫން. ގާނޫނެއް މިވަނީ އޭގެ މައްޗަށް ރައްޔިތުން އަމަލުކުރަން މަޖުބޫރުކުރާ ކަމަކަށް. އެހެންވީމާ ބިލު ފާސް ކުރީމާ ރައްޔިތުންނަށް ލިބޭނެ ފައިދާތަކަކީ ގޮންޖެހުންތަކަކީ ކޮބައިތޯ ބަލަން ޖެހޭނެ. މި ހުރިހާ ކަމަކަށް ޑިބޭޓުކޮށްފަ. އަދި އެއަށް ގެންނަންޖެހޭ ބަދަލުތައް ގެނެސް ކޮމެޓީއަށް ފޮނުވާފަ ދެން ގެނެސް އެ ބިލު ފާސް ކޮށްގެން ގާނޫނަކަށް ހަދާނީ. އެ ޕްރޮސެސް އެންމެ ބޮޑަށް ކުރިއަށް ގެންދަން އަޅުގަނޑު މަސައްކަތް ކުރާނީ. މަޖިލިސްގެ ކޮމެޓީތައް ފުރިހަމަށް އެކްޓިވޭޓުކޮށްގެން ކުރިއަށް ގެންދާނީ. އަދި ކޮމެޓީތަކުގައި ކުރާ މަސައްކަތްތަކަކީ އާންމުކޮށް ހުރިހާ ރައްޔިތުންނަށް އެނގިގެން ދާނެ މަަސައްކަތްތަކަކަށް ހަދައިދިނުން. ރައްޔިތުންނަށް އެކަންތައް ފޯރުކޮށްދޭ ފަރާތަކީ މީޑިއާ. އަދި މީޑިއާއަށް ފުރިހަމަ އެކްސެސް މަޖިލީހުގެ މަސައްކަތުގައި ދިނުން މިއީ އަޅުގަނޑު ކުރާނެ ކަމެއް.\nސީއެންއެމް: ކައްކަން އެނގި ވަޑައިގަންނަވާތޯ؟\nއަފީފް: އަޅުގަނޑަށް އަނެއްހެން ކައްކާކަން ނޭނގެ އިނގޭތޯ. އެކަމަކު ކިޔަވަން އުޅުނު އިރުގަ ކޮންމެވެސް ވަރަކަށް ބަތް ކައްކާ، އެކަހަލަ ކަންތައްތައް ކުރަން ދެން. އެއް ފަހަރު ރިހައެއްވެސް ކެއްކިން. އޭރުގަ ވަކި އެއްޗެއް އެނގިގެންނެއް ނޫން. ދެން ހަވާދު އަޅާފަ، ޕްރޯންސް ރިހައެކޭ އަޅުގަނޑު ހަނދާންވަނީ. ހަވާދާ ޕްރޯންސް އެއްކޮށްފަ އަދި އޭގެ ތެރެއަށް ކުޑަ ހަކުރުކޮޅެއްވެސް އަޅާފަ. ޓޮމާޓޯ ޕޭސްޓު އަޅައިގެން ކައްކާލީމަ ފުދޭވަރަކަށް ރަނގަޅު ރަހައެއް އަޅުގަނޑުމެންނަށް ދެނީ. ބަތްކައްކަން އިނގޭ. ބިސްގަނޑު އެއްޗެހި އަޅާ ހަދަން. އެވަރަށް ކައްކަން އިނގެނީ ދެން މާބޮޑަށް ކައްކަން އިނގޭ މީހެއް ނޫން އަޅުގަނޑަކީ.\nސީއެންއެމް: މަޖިލީހަށް ކުރިއަށް އޮތް ތަސައްވަރަކީ ކޮބައިތޯ؟\nއަފީފް: މަޖިލީހަށް އަޅުގަނޑުގެ ތަސައްވަރަކީ. މަޖިލީހަކީ ރައްޔިތުންގެ މަންދޫބުންގެ ގޮތުގައި ރައްޔިތުން ބަލައިގަންނަ ތަނެއްގެ ގޮތުގަ އެތަން ހެދުން. ރައްޔިތުންނަށްޓަކާ މަސައްކަތް ކުރާ ތަނަކަށް މަޖިލިސް ހެދުން. މަޖިލީހުން ބަލަން ޖެހޭނެ ހަގީގަތުގަ ސަރުކާރުން ކަންތައްތައް ހިންގާ ގޮތްވެސް. ދައުލަތުގެ އެހެން މުއައްސަސާތަކުގެ ކަންތައްތައް ހިނގާ ގޮތްވެސް. މަޖިލީހުން ހަދާފަ ދޭ ގާނޫނުތަކެއްގެ ދަށުން ކޮންމެ މުއައްސަސާއެއްވެސް މި މަސައްކަތް ކުރަނީ. މަޖިލީހަކީ ރައްޔިތުން އެއްތަނަކަށް ހާޒިރުވެ ކަންކަން ނުނިންމޭތީވެ ރައްޔިތުންގެ މަންދޫބުން ގޮތުގަަ އެތަނަށް ފޮނުވާފަ ތިބި ބަޔަކު މަސައްކަތް ކުރަމުންދާތަނެއް. ކުރިއަށް އޮތް ފަސް އަހަރުގަ އަޅުގަނޑުމެންގެ އެންމެ ބޮޑު މަސައްކަތަކަށް ވާނީ އަޅުގަނޑުމެން ރައްޔިތުންގެ މަޖިލީހުގެ އިންތިހާބަށް ހުށަހެޅި އެޖެންޑާ 19 އާ ގުޅޭ ގާނޫނުތަކާ ގާނޫނީ އޮނިގަނޑުތައް ތައްޔާރުކޮށް ސަރުކާރާ މަޝްވަރާ ކޮށްގެން އެ ގާނޫނުތައް ވުޖޫދަށް ގެނެސް އޭގެ ފައިދާ ރައްޔިތުންނަށް ހޯދައި ދިނުން. އޭގެ އިތުރުން އަޅުގަނޑު ދެކެން ބޭނުން މަޖިލިސް ޕްރޯ އެކްޓިވްކޮށް ކޮރަޕްޝަން ހުއްޓުވުމުގެ މަސައްކަތުގައި ވެސް ހަރަކާތްތެރިވުން. އޮޑިޓް ރިޕޯޓަކަށް ބަލައިގެން ކަންކަން ކުރުމުގެ ބަދަލުގަ ސަރުކާރު ހިނގަމުންދާ ވަގުތު އެކިތަންތަނުން ކުރާ މަސައްކަތް ބަލައި ކޮރަޕްޝަނަށް މަގުފަހިވާ ކަންތައްތައް ހުރިތޯ ބަލައި. އެކަންކަން ހުއްޓުވާ ތަނަކަށް މަޖިލިސް ވުން. އަދި ސަރުކާރުން ބޭނުންވާ ބިލުތައްވެސް މަޖިލީހުން ޑްރާފްޓްކޮށްދިނުން އެއީ ކޮށްދޭން ބޭނުންވާ ކަމެއް. އަދި މަޖިލިސް މެމްބަރަކު ގާނޫނެއް ހަދަން ބޭނުންވިއަސް މަޖިލީހުން އެކަމަށް އެހީތެރިކަން ފޯރުކޮށްދިނުން. މިކަންކަން މަޖިލީހުގެ ތެރޭގަ ގާއިމްވެގެން ދިއުމަކީ އަޅުގަނޑުގެ ތަސައްވަރެއް.\nމީހުން މަޖިލިސް 2019 ހަސަން އަފީފް ރޯދަމަސް\nބާރު ލިބިގެން މިރާއްޖޭގެ ރައްޔަތުން އުދުހޭތަން ވަރަށް ބަލާހިތުން މިހުރީ،


Iyye ves covid jehigen India in 714 meehun maruvejje - Hama.mv\nއިއްޔެވެސް ކޮވިޑް ޖެހިގެން އިންޑިއާއިން 714 މީހުން މަރުވެއްޖެ\n03 އޭޕްރިލް 2021 | 14:04\nއިންޑިއާގައި ހަލުވި ކަމާއި އެކު ކޮވިޑް ފެތުރެމުންދަނީ\nހޮނިހިރު , 03 އޭޕްރިލް 2021 | 14:04\nއިއްޔެގެ 24 ގަޑިއިރު ތެރޭގައި ކޮވިޑް-19 ޖެހިގެން އިންޑިއާއިން 714 މީހުން މަރުވެއްޖެ އެވެ.\nމިއީ މިދިޔަ އަހަރުގެ އޮކްޓޯބަރު މަހުގެ ފަހުން އިންޑިއާގައި އެންމެ ގިނަ އަދަދަކަށް މީހުން މަރުވި ދުވަހެވެ. އިއްޔެއަކީ މިދިޔަ އަހަރުގެ ސެޕްޓެމްބަރުގެ ފަހުން އިންޑިއާގައި އެންމެ ގިނަ މީހުން އެބައްޔަށް ޕޮޒިޓިވްވިވެސް ދުވަހެވެ. އެގޮތުން އިއްޔެ އިންޑިއާއިން 89،129 މީހުން ވަނީ ކޮވިޑަށް ޕޮޒިޓިވް ވެފަ އެވެ.\nއިންޑިއާގައި މިހާރު ކޮވިޑްގެ ހާލަތު އެންމެ ގޯހީ އެގައުމުގެ އެންމެ މުއްސަނދި ދެ ސްޓޭޓް ކަމުގައިވާ މަހަރާޝްޓްރަ އަދި މުމްބާއީގަ އެވެ.\nއިންޑީއާގެ ޗީފް މިނިސްޓަރު އިއްޔެ ވަނީ މަހަރާޝްޓްރަ އަދި މުމްބާއި ލޮކްޑައުންކޮށްފާނެ ކަމުގެ އިންޒާރުވެސް ދީފަ އެވެ. ކުރިއަށް އޮތް ދުވަސްތަކުގައި އާންމު ތަންތަނަށް އެއްވެ އުޅުން މަދުކޮށް އެކަކު އަނެކަކާއި ބައްދަލުކުރުން ވީހާވެސް މަދު ކުރުމަށް މިނިސްޓަރު ގޮވާލާފައި ވާއިރު ކޮވިޑްގެ ހާލަތު ރަނގަޅު ނުވާނަމަ ފިޔަވަޅުތައް ވަރުގަދަ ކުރާނެ ކަމަށް އޭނާ ވިދާޅުވި އެވެ.\nއިންޑިއާގައި މިހާތަނަށް ވަނީ 12.4 މިލިއަން މީހުން ކޮވިޑަށް ޕޮޒިޓިވް ވެފަ އެވެ. އަދި 164،000 މީހުން ބަލީގައި މަރުވެފައިވާއިރު މިއީ ކޮވިޑްގައި އެއް ގައުމަކުން އެންމެ ގިނަ މީހުން މަރުވި އެއް ގައުމުވެސް މެ އެވެ.\nކޮވިޑް ދިފާއު ވެކްސިންގެ އެންމެ ބިޔަ ޕްރޮގުރާމު އިންޑިއާގައި ފަށައިގެން ކުރިއަށް ގެންދާއިރު މިހާތަނަށް 73.1 މިލިއަން މީހުންނަށް ކޮވިޑް ވެކްސިންގެ ފުރަތަމަ ޑޯޒް ވަނީ ދީފަ އެވެ. ދެވަނަ ޑޯޒް ދެވުނީ 9.97 މިލިއަން މީހުންނަށެވެ. މިއީ އެގައުމުގެ އާބާދީގެ ގާތްގަނޑަކަށް 0.7 އިންސައްތަ އެވެ.


Raees Nasheed dheekevee hadihuthuru vaahaka: Qasim\n"ރައީސް ނަޝީދު ދެއްކެވީ ހަޑިހުތުރު ވާހަކަ"\nކުނޫޒުގައި މިރޭ ގާސިމް އިބްރާހިމް ވާހަކަފުޅު ދައްކަވަނީ: ރައީސް މުހައްމަދު ނަޝީދަށް ފާޑުވިދާޅުވި -- އަހުމަދު އަޔާދު | އަވަސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ފުލުހުން ފާރަލާ ކަމަށް ގައުމީ ދިފާއީ ބާރުން އަންގާފައިވާ ކަމަށް ވިދާޅުވެ އެ މަނިކުފާނު ދެއްކެވީ "ހަޑިހުތުރު ވާހަކައެއް" ކަމަށް ޖޭޕީގެ ލީޑަރު އަދި މި ސަރުކާރުގެ ކޯލިޝަން ޕާޓްނަރު ގާސިމް އިބްރާހިމް ވިދާޅުވެއްޖެ އެވެ. ރައްޔިތުންގެ މަޖިލީހުގެ ރައީސަށް ގާސިމް ފާޑު ވިދާޅުވީ ޖޭޕީއަށް މެންބަރުންތަކެއް ގުޅުނު ހަފުލާއެއްގައި މިރޭ ވާހަކަފުޅު ދައްކަވަމުންނެވެ.\nކުނޫޒްގައި ބޭއްވި ހަފުލާގައި ވާހަކަފުޅު ދައްކަވަމުން ގާސިމް ވިދާޅުވީ މުއައްސަސާތަކާއި ގުޅޭގޮތުން ހިތުހުރިހާ ގޮތަކަށް ވާހަކަ ދައްކައިގެން ނުވާނެ ކަމަށެވެ. ސަލާމަތީ ހިދުމަތްތައް ދޭ މުއައްސަސާތަކާ، ރާއްޖޭގެ ޝަރުއީ ކޯޓްތަކާއި ގުޅޭގޮތުން ހިތުހުރި ގޮތަކަށް ވާހަކަ ދައްކާ، އެ މުއައްސަސާތަކުގެ ނަން ކިލަނބު ކުރަން މަސައްކަތް ކުރުމަކީ ބަލައިގަނެވޭނެ ކަމެއް ނޫން ކަމަށް ވެސް ވިދާޅުވި އެވެ.\n"އަޅުގަނޑުމެންނަށް މި އިވެނީ ބައެއް ބޭފުޅުން ވިދާޅުވާ އަޑު ފުލުހުން ފާރާލާ ކަމަށް. އެކަން އެމްއެންޑީއެފުން އަންގާފައިވާ ކަމަށް. ނަމަވެސް އެ މުއައްސަސާތަކުން އެކަން އެވަނީ ދޮގު ކޮށްފައި. އެހެންވީމަ މިފަދައިން ވާހަކަ ދެއްކުމަކީ ހަޑިހުތުރު ވާހަކަ ކަމަށް އަޅުގަނޑު ދެކެނީ،" ގާސިމް ވިދާޅުވި އެވެ.\nއަޅުގަނޑުމެންނަށް މި އިވެނީ ބައެއް ބޭފުޅުން ވިދާޅުވާ އަޑު ފުލުހުން ފާރާލާ ކަމަށް. އެކަން އެމްއެންޑީއެފުން އަންގާފައިވާ ކަމަށް... އެހެންވީމަ މިފަދައިން ވާހަކަ ދެއްކުމަކީ ހަޑިހުތުރު ވާހަކަ ކަމަށް އަޅުގަނޑު ދެކެނީ\nގާސިމް އިބްރާހިމް | ޖޭޕީގެ ލީޑަރު\nގާސިމް ވިދާޅުވީ މުއައްސަސާތަކުގެ ވެރިންނަށް "އެއްޗެހި ކިޔުމުގެ" ބަދަލުގައި ކަންކަން ރަނގަޅު ކުރަން މަސައްކަތް ކުރަންވާނީ ހަމަ އާއި އުސޫލުތަކުގެ ތެރެއިން ކަމަށެވެ.\nގާސިމް ވިދާޅުވީ ސަލާމަތީ ޚިދުމަތްދޭ މުއައްސަސާތަކާ، ޝަރުއީ ދާއިރާގެ އަގު ހިފަހައްޓަންޖެހޭކަމަށެވެ.\nސަރުކާރުގެ ދަމަހައްޓާނަން، ސްޕީޑް ވެސް ރަނގަޅު\nގާސިމް ވިދާޅުވީ ރައީސް އިބްރާހިމް މުހައްމަދު ސޯލިހުގެ ސަރުކާރު ދަމަހައްޓަން ކުރަންޖެހޭ ކޮންމެ މަސައްކަތެއް ޖޭޕީން ކުރާނެ ކަމަށެވެ. އަދި އެ ޕާޓީ ސަރުކާރުގައި އޮތީ އިހުލާސްތެރި ބައިވެރިއެއްގެ ގޮތުގައި ކަމަށް މިރޭ ވެސް ތަކުރާރު ކުރެއްވި އެވެ.\nސަރުކާރުގެ ސްޕީޑް ލަސް ކަމަށް ބުނެ ވާހަކަ ދައްކާ ފަރާތްތަކަށް ރައްދު ދެއްވައި ގާސިމް ވިދާޅުވީ "ސަރުކާރުގެ "ސުޕީޑް ރަނގަޅު" ކަމަށެވެ. އަދި ސަރުކާރުގެ ސްޕީޑް ލަސްކަމަށް ބުނެ ވާހަކަ ދައްކަނީ ކޮން ބައެއްކަން އެނގިވަޑައިގަންނަވާ ކަމަށެވެ.\n"ބައްލަވާ ލައްވާ އެމްޑީޕީގެ [ކުރީގެ] ސަރުކާރުން ކަމެއް ކުރަން ފެށީ ކޮން އިރަކުތޯ؟ [ރައީސް] ޔާމީން ސަރުކާރުގެ ކަންކަން ވެސް ހުރީ އެެހެން. މިއީ އަޅުގަނޑުމެންގެ މަސައްކަތުން ގެނައި ދެ ސަރުކާރު. އެދެ ސަރުކާރާ މި ސަރުކާރު އަޅާކިޔާލީމަ އެބަ އެނގޭ ކަންކަން ދަނީ އެންމެ ރަނގަޅަށްކަން" ގާސިމް ވިދާޅުވި އެވެ.\nރިލްވާންގެ ރިޕޯޓް އެބައޮތް، މައުލޫމާތު ހިއްސާއެއް ނުކުރާނަން\nމީގެ އިތުރުން ގާސިމް މިރޭ ވިދާޅުވީ އަހްމަދު ރިލްވާންގެ މައްސަލާގައި ރިޔާސީ ކޮމިޝަނުން ރައްޔިތުންގެ މަޖިލީހާ ހިއްސާ ކުރި ރިޕޯޓް، މަޖިލީހުން އެމަނިކުފާނާ ހަވާލު ކޮށްފައިވާ ކަމަށެވެ. ނަމަވެސް އެއީ ސިއްރު މައުލޫމާތުތަކެއް ހިމެނޭ ރިޕޯޓަކަށް ވާތީ އެކަން އެ ގޮތުގައި ބާއްވަވާނެ ކަމަށެވެ. -- ރިޔާސީ ކޮމިޝަންގެ ރިޕޯޓްގައި ހިމެނޭ މައުލޫމާތުތައް ސިއްރު ކޮށްދެއްވުމަށް ރައީސް ސޯލިހުވެސް ވަނީ އެދިވަޑައިގެންފައެވެ. --\nގާސިމް ވިދާޅުވީ އެއީ ކޮމިޝަނަކުން ކޮށްފައިވަނީ މުހިންމު މަސައްކަތެއް ކަމަށާ އެ ކޮމިޝަންގެ މަސައްކަތްތަކަށް ދެވެން އޮތް ކޮންމެ އެއްބާރުލުމެއް ދެއްވާނެ ކަމަށެވެ. އަދި އިންސާފަށް ވާސިލްވުމަށް އޮތް ހުރަހަކަށް އެމަނިކުފާނު ވެވަޑައި ނުގަންނަވާނެ ކަމަށެވެ.\n"އަޅުގަނޑު އަތަށް ދިން ޑޮކިއުމަންޓް ހަމަ ޔަގީނުން ވެސް އެއްވެސް މީހަކަށް ނުދައްކަން... ނުވެސް ދައްކާނަން." ގާސިމް ވިދާޅުވިއެވެ.\nރިޔާސީ ކޮމިޝަންގެ ރައީސް ހުސްނުއް ސުއޫދު މަޖިލީހުގެ ރައީސް ނަޝީދަށް ވަނީ ރިލްވާންގެ މައްސަލައިގެ ތަފުސީލީ ރިޕޯޓެއް އަރުވާފަ އެވެ. އަދި ރައީސް ނަޝީދު ވަނީ އެ ރިޕޯޓް ސިޔާސީ ޕާޓީތަކުގެ ޕާލަމެންޓްރީ ގްރޫޕްގެ ލީޑަރުންނާ ހިއްސާ ކުރައްވާފަ އެވެ. އަދި ޕީޖީ ލީޑަރުންނަށް ރިޕޯޓް ހަވާލުކޮށް އެ ބޭފުޅުންނާއެކު ފޮޓޯއެއް ނަންގަވާ އާންމު ކުރައްވާފައި ވެސް ވެއެވެ.\nގާސިމް މިރޭ ވަނީ އެ ރިޕޯޓް، މަޖިލީހުގައި ހިމެނޭ ޕީޖީ މެންބަރުންނަށް ހަވާލުކުރީ ކީއްވެގެންތޯ ވެސް ސުވާލު ކުރައްވާފަ އެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު ގާސިމް އިބްރާހިމް + ޖުމްހޫރީ ޕާޓީ ޕޮލިޓިކްސް


SunOnline: Dharinge nafusaanee dhulhaheyokamah mikankamah vissnaa\nދަރިންގެ ނަފުސާނީ ދުޅަހެޔޮކަމަށް މިކަންކަމަށް ވިސްނާ\nފާޠިމަތު ރާޔާ ރައޫފް 20 Nov 2021, 08:49\nކުއްޖާ ދުނިޔެއަށް އުފަންވީއްސުރެ ކުއްޖާގެ ސިއްހަތަށް އެންމެ ފަރުވާތެރިވާނެ ބަޔަކީ ކުއްޖާގެ މައިންބަފައިންނެވެ. ނަމަވެސް ނަފުސާނީ ގޮތުން ކުއްޖާ ބަލިކަށިވެއްޖެނަމަ އެކަން ދެނެގަތުން އެއީ މައިންބަފައިންނަށްވެސް އުނދަގޫ ކަމަކަށް ވެގެންދާނެއެވެ.\nކުއްޖާއަކީ ނަފުސާނީގޮތުން ބަލިކަށިކުއްޖެއްތޯ ދެނެގަންނީ ކިހިނެއްތޯ މިއީ އުފެދޭ ސުވާލެކެވެ. އަދި ނަފުސާނީ ގޮތުން ބަލިކަށިކަމެއް ކުއްޖާގެ ފަރާތުން ފާހަގަވެ، އެކަން ހައްލުކުރުމަށް މައިންބަފައިންނަށް ކުރެވޭ މަސައްކަތަކީ އެކަށީގެންވާ ކަންތައްތޯ ދެނެގަންނާނީ ކިހިނެއްތޯ މިއީވެސް އުފެދޭ ސުވާލެކެވެ. ހުންބަލާ ކަށިގަނޑުގެ އުސޫލުން ކަމެއް ގޯސްވެއްޖެކަމުގެ ސިގްނަލެއް އެކަމުގައި ނުދޭނެއެވެ. މައިންބަފައިން ޖެހޭނީ އެކަންތައްތައް އަމިއްލައަށް ހޯދައި ދެނެގަންނާށެވެ.\nސައިންސްގެ އަލީގައި، ނަފުސާނީ ދުޅަހެޔޮކަމަކީ ވަރަށް މުހިންމު އެއްޗެކެވެ. ހާއްސަކޮށް ފިރިހެން ކުދިންނަށް އޭގެ މުހިންމުކަން އިތުރުވެއެވެ.\nނަފުސާނީ ދުޅަހެޔޮކަމަކީ ކޮބައި؟\nނަފުސާނީ ދުޅަހެޔޮކަމަކީ ދިރިއުޅުމުގައި ދިމާވާ ދަތި އުނދަގޫ ހާލަތްތަކާއި އުފާވެރިކަމާއި ކަންތައްތައް ދެނެގަތުމާއި އިހުސާސްތަކާއި ޖަޒުބާތުތައް އެދެވޭ މިންގަނޑެއްގައި ހިފެހެއްޓުމެވެ.\nޔަގީންނުންވެސް ކުދިން އުފަންވާނީ މި ކަންތައްތަކުގެ ގާބިލުކަމާއެކު ނޫނެވެ. ކުއްޖާގެ ސިކުނޑި ހެދި ބޮޑުވި ވަރަކަށް ކަންކަމާ ވިސްނާ ފިކުރުކުރެވި، ކަންތައްތައް ދެނެގަނެވި ދަސްވަން ފަށާނެއެވެ ހާއްސަކޮށް ކުއްޖާގެ އުމުރުގެ ފުރަތަމަ ފަސް އަހަރު ގިނަ ކަންކަން ދަސްކުރުމާއި ނަގައިގަންނަން ފަސޭހަވެގެންދާނެއެވެ. ނަމަވެސް މިކަންކަން ބިނާވެފައިވާނީ ކުއްޖާއާއި މައިންބަފައިންނާ އޮންނަ ގުޅުމުގެ ގާތްކަމުގެ މިންވަރަށެވެ. ކަންކަމުގެ ހައްލު ހޯދާނޭ ގޮތާއި އިތުބާރު ލިބިގަތުމާ ހޯދުމުގެ މުހިންމުކަމާއި ހާސްކަމާއި ބިރުވެރިކަމެއް ދިމާވެއްޖެނަމަ ކަންކުރާނޭ ގޮތް ކުއްޖާއަށް ދަސްކޮށްދިނުމަކީ މުހިންމުކަމެކެވެ.\nއިނގިރޭސިވިލާތުގެ ނަފުސާނީ ބަލިތަކާބެހޭ ހާއްސަ ޑޮކްޓަރ ނިކޮލާސް ހާޑީ ވިދާޅުވެފައިވާގޮތުގައި ނަފުސާނީ ގޮތުން ދުޅަހެޔޮކުދިންނަށް ކޮންމެ ހާލަތްތަކަކާވެސް ކުރިމަތިލެވުމާއި އެކުދިންގެ ވިސްނުންތޫނުވެ، ހާސްވުން ކުޑަވާނެއެވެ.\nކުދިންނަކީ ނަފުސާނީގޮތުން ދުޅަހެޔޮ ބަޔަކަށް ހެދުމަށްޓަކައި މައިންބަފައިނަށް ކޮށްދެވޭނީ ކޮންކަމެއް؟\nކުޑަކުދިން ގިނަ ކަންތައްތައް ދަސްކުރާނީ މައިންބަފައިންގެ ފަރާތުންނެވެ. ކުއްޖާއަކީ ކާކުކަމާއި އޭނާގެ ހައިސިއްޔަތާއި މުއާމަލާތްކުރެވޭނެ ގޮތާއި އޭނާގެ އަގުވެސް ދެނެގަންނާނީ މައިންބަފައިންގެ އަމަލުތަކާއި ބަސްތަކުންނެވެ. މައިންބަފައިން ގެ ހުރިހާ އަމަލުތަކެއް ކުއްޖާ ވަރަށް ގާތުން ބަލާނެއެވެ. އަދި އެ އަމަލުތައް އޭނާގެ ދިރިއުޅުމުގައި ކޮންމެވެސް ވަަރަކަށް ބޭނުންކުރާނެއެވެ.\nކުއްޖާ އޭނާއަށް ކުރެވޭ އިހުސާސް ދައްކުވައިދޭ ގޮތަކީ ރަނގަޅުގޮތެއް ނޫނޭ ކުއްޖާއަށް ހީވާގޮތަށް ބައެއްފަހަރު މައިންބަފައިންނަށް ކަންތައްކުރެވެއެވެ. މިސާލަކަށް، ގޮނޑިއަކަށް އަރައި ފުންމާލަން ކުއްޖާ އުޅޭ ހިނދު ވެއްޓިދާނޭ ބުނުމުންވެސް ތިބާގެ ބަހަށް ބީރު ކަންފަތެއްދީ، ގޮނޑިން ވެއްޓި ތަދުވެގެން ކުއްޖާ ރޯނަމަ ރޯވަރުގެ އަނިޔާއެއް ނުލިބެއޭ ނުވަތަ އެއީ އެވަރުގެ ކަމެއް ނޫނޭ ބުނެވެއެވެ. ނަމަވެސް މިގޮތަށް މިކަން ކުރުމުން ކުއްޖާއަށް ދޭހަވެގެންދާނީ ތިމަންނާއަށް ތަދުވާވަރު މަންމައަށް ނުވަތަ ބައްޕައަށް ނޭނގޭ ކަމަށެވެ. ނުވަތަ އަޅާނުލާކަމަށެވެ. ނުވަތަ ތަދުވެގެން ރުއިމަކީ މަންމަ ނުވަތަ ބައްޕަގެ ނަޒަރުގައި ރަނގަޅުކަމެއް ނޫނޭ ކުއްޖާގެ ސިކުނޑިއަށް ނަގައިގަނެވިދާނެއެވެ. މިކަންކަމުގެ ސަބަބުން މައިންބަފައިންނަށް ކަންކަން ފޮރުވުމަށް ކުއްޖާއަށް ހިތްވަރު ލިބެއެވެ. ކުއްޖާއަށް ވާ ތަދު އިހުސާސް ކުރަން ތިބާ ބޭނުންނުވާ ކަމުގައި ކުއްޖާއަށް ހީވާނަމަ އެފަދަ ކަމެއް ދިމާވިނަމަވެސް އެކަން ތިބާއާ ކުއްޖާ ހިއްސާނުކޮށްފާނެއެވެ.\nކުއްޖާ ބޭނުންވާ ކޮންމެ އެއްޗެއް ވެސް ހިއްސާ ކުރެވޭ ވަރުގެ މާހައުލަކަށް ދިރިއުޅޭ މާހައުލު ވާން ޖެހެއެވެ. ކުޑަކުދިންގެ ނަފުސާނީ ބަލިތަކާބެހޭ ޓީމެއްގެ އޮފިޝަލް، މައުރުޔާ ބުނެފައިވާ ގޮތުގައި ތިބާގެ ބައެއް އިހުސާސްތައްވެސް ކުއްޖާއަށް ކިޔާދޭށެވެ. އެކަމުގެ ސަބަބުން ތިބާއާ ކުއްޖާއާ ގުޅުން ވަރުގަދަވެ ކުއްޖާވެސް އޭނާގެ އިހުސާސްތައް ތިބާއާ ހިއްސާކުރާނެއެވެ.\nމައިންބަފައިން އެހެން މީހުންނާމެދު އަމަލުތައް ބަހައްޓާ ގޮތްވެސް ކުއްޖާ ވަރަށް ގާތުން ބަލާނެއެވެ. އަދި ކުއްޖާވެސް މީހަކާމެދު އެގޮތަށް ކަންތައްކުރަން ފަށައިފާނެއެވެ. މިސާލަކަށް ތިބާ ގޭ މީހަކު ދެކެ ރުޅިއައިސް ހިތްހަމަނުޖެހުމުގެ ސަބަބުން ވާހަކަ ނުދައްކާ އުޅޭތަނާއި ހަޅޭލަވާ އަޑާއި މަންޒަރު ކުއްޖާއަށް ފެންނާނެއެވެ. ކުއްޖާ މިކަންކަމުން ވިސްނާނީ ތިބާ އެ ކަންތައްކުރީ އެންމެ ރަނގަޅަށްކަމަށެވެ. އެހެންކަމުން އެހެންމީހުންނާ ދޭތެރޭ ތިބާ ރަނގަޅަށް ކަންތައްކުރުމަކީ މުހިންމު ކަމެކެވެ.\nދިރާސާތައް ދައްކާ ގޮތުގައި ފުރަތަމަ އާއިލާއަށް އިސްކަންދޭ މީހުންގެ ދަރިން، ދަރިންނަށް ވަގުތު ނުދޭ އާއިލާތަކަށް ވުރެ ނަފުސާނީ ގޮތުން ދުޅަހެވެވެ.\nނަމަވެސް ސްޓެވާޓް ފްރިޑްމެން ކޮށްފައިވާ ދިރާސާ ބުނާގޮތުން ހަމައެކަނި ވަގުތު ދިނަސް ކުއްޖާގެ ނަފުސާނީ ދުޅަހެޔޮކަމަށް އަސަރެެއް ނުކުރާނެއެވެ. އަސަރު ކުރާނީ އެ ހޭދަކުރާ ވަގުތުގެ "ކޮލިޓީ"އިންނެވެ.\nމިސާލަކަށް ކުއްޖާއާއެކު ހޭދަކުރާ 1 ގަޑިއިރުގެ ތެރޭގައި ކުއްޖާއާ ވާހަކަދެއްކުމާއި ކުޅުމާއި ސަކަރާތްޖެހުމުގައި ހޭދާކުރާ ވަގުތު،4ގަޑިއިރު ވަންދެން ފޯނުގައި ކުއްޖާގެ ގާތުގައި ހޭދަކުރާ ވަގުތާ ނުބައްދަލެވެ. އެހެންކަމުން ކުއްޖާއާއެކު އެދެވޭ ގޮތުގައި ވަގުތު ހޭދަކުރަންޖެހެއެވެ.\nސްޓާފުންގެ ނަފްސާނީ ދުޅަހެޔޮކަން ދަމަހައްޓަން ބޭންކުން އެހީ\nނިދިގަނޑަކުން ހުރިހާ ކަމެއް ހައްލުވީތަ؟


Azza aai Mua kaivenyakaai hamayah dhiyaee mihenve\nއައްޒައާއި މުއާ ކަވެންޏަކާއި ހަމަޔަށް ދިޔައީ މިހެންވެ\n04 ޖުލައި 2021 - 23:07:50\nރާއްޖޭގެ އެންމެ މަޝްހޫރު ފިލްމީ ޖޯޑުތަކުގެ ތެރެއިން މުއާ އާއި އައްޒައަކީ އަބަދުވެސް އާއްމުންގެ ސަމާލުކަން ހޯދަމުން އަންނަ ދެ ތަރިންނެވެ.\nއައްޒަދިން އިންޓަވިއުއެއްގައި މުއާ އާ ރުޅިވީ ކީއްވެތޯ ސުވާލުކުރުމުން އޭނާ ވަނީ އެކަން ވީގޮތް ކިޔައިދީފައެވެ. އައްޒަ ބުނީ އޭރު މުއާ އާއިި ރުޅިވީ މުއާގެ އޭރުގެ އުޅުން އައްޒައަށް ކަމު ނުދާތީ ކަމަށެވެ.\nއައްްޒަ ބުނީ މުއާ އާ އޭރު ރައްޓެހިވެގެން އުޅުނީ ވަރަށް ބޭނުންވެގެން ކަމަށާއި، އެހެންނަމަވެސް އޭގެ ފަހުން އުންމީދު ކެނޑި، މަޖުބޫރުވުމުން ހުރިހާ އެއްޗެއް ރީތިކޮށް ކިޔައިދިނުމަށް ފަހު ދެ މީހުން ދުރުވީ ކަމަށެވެ.\nއައްޒަ ބުނީ އޭރު މުއާގެ ލައިފްސްޓައިލް ނުވަތަ ޗޫސްކޮށްގެން އުޅުނު ގޮތް ރަނގަޅު ގޮތެއް ކަމަަށް އައްޒައަށް ނުފެންނަ ކަމަށެވެ. އެކަން އެހެންވާ ނަމަ ގުޅުން އިތުރަށް ކުރިއަށް ގެންދަން ބޭނުންނުވާ ކަމަށާއި، ރަށްޓެހިވެގެން އުޅެން "ރިލޭޝަންޝިޕަކަށް ނުދާނަން" ކަމަށް މުއާ ކައިރީ ބުނެފައިވާނެ ކަމަށެވެ.\nދެން ރަށްޓެހިވެގެން އުޅޭކަށެއް ރިލޭޝަންޝިޕަކަށް ނުދާނަމޭ، ހަމަ ސީރިއަސްވެގެން ގޮސް މެރީ ކުރުމާއި ހަމަޔަށޭ ދެން ދާން ބޭނުންވަނީ -އައްޒަ\nއެފަހުން މުއާ ދެން އައީ އައްޒައަށްޓަކައި އެ ހުރިހާ ކަމެއް ހުއްޓާލުމަަށް ފަހު، އައްޒަ ބޭނުންވާ ފަދަ މީހަކަށްވެގެން ކަމަށް އައްޒަ ބުނެފައިވެއެވެ.\nމިފަހުން ބައިސްކޯފް ޝޯއަށް ދިން އިންޓަވިއުއެއްގައި މުއާ ވަނީ އައްޒައަށް އޭނާގެ އެއްވެސް ގޯސް ސިފައެއް ޓޮލަރޭޓުކުރަން ނުޖެހޭނެކަން ވަރަށް ޔަގީންވާ ކަމަށް ބުނެފައެވެ.\nމުއާ ބުނީ އައްޒައަކީ އޭނާ ވަރަށް ލޯބިވާ ވަރަށް ކުރިންސުރެ ވެސް ހާސިލުކުރަން އަޒުުމު ކަނޑައެޅި ޓާގެޓެއް ކަމަށެވެ. މުއާ ބުނީ ޔާރާ ލަވައިން ފެށިގެން އައްޒަ އަކީ ހާސިލްކުރަން އަޒުމް ކަނޑައެޅި ވަރަށް ބޮޑު ޓާގެޓެއް ކަމަށެވެ.\nމުނިފޫހިފިލުވުންއައްޒަފިލްމީ ތަރި މުއާޒު


Dhanduverikan Kurumah Kuyyakaai Nulaa3Aharah Bin Dhookuran Nihmmaifi | Hathaavees\nދަނޑުވެރިކަން ކުރުމަށް ކުއްޔަކާއި ނުލާ ތިން އަހަރަށް ބިން ދޫކުރަން ނިންމައިފި\nއއ. ތޮއްޑު ---\nރާއްޖޭގެ ރަށްތަކުގައި ދަނޑުވެރިކަން ކުރުމަށް ކުއްޔަކާއި ނުލާ ތިން އަހަރަށް ދޫކުރުމަށް ނިންމައިފިއެވެ.\nމިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ފިޝަރީޒް މިނިސްޓަރު ޒަހާ ވަހީދު ވިދާޅުވީ ކައުންސިލްތަކާއި ރާއްޖޭގައި ބިން ބޮޑެތި ރަށްތަކުގެ ކައުންސިލްތަކާއި ވާހަކަ ދައްކައިގެން އެ ފުރުސަތު އާއްމު ރައްޔިތުންނަށް ދިނުމަށް މަޝްވަރާ ކުރަމުން އަންނަ ކަމަށެވެ. މިނިސްޓަރު ވިދާޅުވީ އެކަމުގެ މަސައްކަތްތައް ޕްލޭނިން މިނިސްޓްރީއާ ފިޝަރީޒް މިނިސްޓްރީއާ ގުޅިގެން ރާވަމުން އަންނަ ކަމަށެވެ.\nމިނިސްޓަރު ޒަހާ ވިދާޅުވީ އެ މަސައްކަތް ކުރުމަށް ބިން ދޫކުރާނީ ފިޝަރީޒް އެންޑް އެގްރިލްޗާއިން އެކުލަވާލާ ގައިޑްލައިންތަކަކާއި އެއްގޮތްވާ ގޮތުގެ މަތިން ކަމަށެވެ. އަދި ޕްލޭނިން މިނިސްޓްރީއާ އެކީގައި ކަނޑައަޅާ ލޭންޑް ޔޫސް ޕްލޭނުގެ ތެރެއިން ހިމެނިގެން ކަމަށެވެ. ހަމައެއާއިއެކު ދަނޑިވެރިކަން ކުރުމަށް ޝައުގުވެރިވާ ފަރާތްތަކަށް ބިން ދޫކުރުމުގައި އެގްރީމަންޓްރުތަކެއް ކައުންސިލްތަކާއި އެކުގައި އޮންނަންވާނެ ކަމަށް މިނިސްޓަރު ވިދާޅުވިއެވެ.\nޒަހާ ވިދާޅުވީ މިކަމުގައި ސަރުކާރުން ބޭނުންވަނީ ނަތީޖާ ހާސިލުވާ ގޮތަށް އެ މަސައްކަތް ކުރަން ކަމަށެވެ. މިހާރުވެސް ރާއްޖޭގެ ގިނަ ރަށްތަކެއްގައި ދަނޑުވެރިކަން ކުރަމުން އަންނަކަން ފާހަގަކުރައްވާ މިނިސްޓަރު ޒަހާ ވިދާޅުވީ އެކަމުގައި ގޮންޖެހުންތަކެއް މިނިސްޓްރީއަށް ވެސް ދަނޑުވެރިންނަށް ވެސް ކުރިމަތިވަމުން އަންނަ ކަމަށެވެ. އެންމެ ބޮޑު ދައްޗެއްގެ ގޮތުގައި މިނިސްޓަރު ފާހަގަކުރެއްވީ ތަފާސް ހިސާބުގެ ދަތިކަމެވެ.\n"ރަށްރަށުގެ ދަނޑުވެރިން އުފައްދާ ތަކެތި އަޅުގަނޑުމެން ރަޖިސްޓްރީކޮށްފައި އަޅުގަނޑުމެންނަށް ފޯރުކޮށްދޭށޭ ބުނާ ކަމުގައިވީ ނަމަވެސް އެ އެއްޗެހި އެ މައުލޫމާތުތަކެއް ނުލިބޭ. އެކަމަކު އަޅުގަނޑުމެން އެދެނީ ކައުންސިލާއި އެކީގައި ފަށާ މި މަސައްކަތްތަކުގައި ކައުންސިލުން އަޅުގަނޑުމެންނަށް މި މައުލޫމާތުތައް ހިއްސާ ކޮށްދެއްވާ އުފެއްދުންތެރި، އެރަށެއްގެ އުފެއްދުންތެރިކަން އަޅުގަނޑުމެންނާއި އެކު ހިއްސާ ކުރަމުން ގެންދިއުން،" ޒަހާ ވިދާޅުވިއެވެ.\nމިނިސްޓަރު ވިދާޅުވީ ދަނޑުވެރިކަން ކުރަން ބޭނުންވާ ފަރާތްތަކަށް ލޯނު ދޫކުރުމުގެ މަސައްކަތް ކުރަމުން އަންނަ ކަމަށެވެ. އެގޮތުން މިހާރުވެސް 12 މިލިއަން ރުފިޔާގެ ލޯން ސްކީމެއް ހުޅުވާލާފައިވާއިރު އެ ސްކީމުގައި އަދިވެސް ފައިސާ އެބަހުރި ކަމަށާއި ބޭނުންވާ ފަރާތްތަކަށް އެ ފުރުސަތު މިހާރުވެސް އެބައޮތް ކަމަށް ވިދާޅުވިއެވެ.\nPrevious ކޮވިޑް19 އަށް ފަރުވާ ދިނުމަށް ބޭނުންކުރާ ބޭސް ރާއްޖެއަށް ފޯރުކޮށްދޭތީ ޝުކުރު އަދާކޮށްފި\nNext މި މަހުގެ 20 ގެ ކުރިން ރޯދަ އެލަވެންސް ދިނުމަށް އަންގައިފި


Raees yaameen verikamah vadaigennevifahun kulhudhuhfuhtaai hanimaadhooge magu hedhun huhtifai\nރައީސް ޔާމީން ވެރިކަމަށް ވަޑައިގެންނެވިފަހުން ކުޅުދުއްފުއްޓާއި ހަނިމާދޫގެ މަގު ހެދުން ހުއްޓިފައި\nކުޅުދުއްފުށީގެ މަގުތައް ރަނގަޅު ފެންވަރަކަށް ހެދުމުގެ މަސައްކަތް ފަށާފައިވަނީ 2010 ވަނަ އަހަރު އޯގަސްޓްމަހުގެ ތެރޭގައި އޭރުގެ ރައީސް މުހައްމަދު ނަޝީދެވެ. އޭރު އޮތީ ގައު އަތުރައިގެން ކުޅުދުއްފުށީގެ މައި މަގުތައް ހަދާގޮތަށެވެ. ރައީސް ވަހީދުގެ ވެރިކަމުގައި ވެސް އަމީނީމަގުގެ ގައު އެތުރުމުގެ މަސައްކަތް ފެށުމަށްފަހު، މަގުގެ ޑިޒައިނަށާއި ގަލުގެ ބަދަލުގައި ތާރުއަޅަން ނިންމިއެވެ. އަމީނީމަގުގައި ތާރު އަޅައި ނިންމީ ރައީސް ވަހީދުގެ ވެރިކަމުގައި އެވެ.\nއަމީނީމަގުގެ މަސައްކަތް ނިމުނުތަނާހެން ކުޅުދުއްފުށީ ބަންޑާރަމަގުގެ މަސައްކަތް ފެށުމަށް އިއުލާނުކުރެއްވި އެވެ. އަދި ރައީސް ވަހީދުގެ ވެރިކަމުގައި ހދ. ހަނިމާދޫގެ މަގުތައް ވެސް ރަނގަޅު ފެންވަރަކަށް ހެދުމަށް އިއުލާނު ކޮށްފައި ވެއެވެ. އެހެން ނަމަވެސް އެރަށުގެ އެއްވެސް މަގެއް މިހާތަނަށް ހެދިފައެއް ނުވެ އެވެ. އަދި އަމަލީ މަސައްކަތް ފަށާފައެއްވެސް ނުވެ އެވެ.\nރައީސް ވަހީދަށް ފަހު ރައީސް ޔާމީން ވެރިކަމަށް ވަޑައިގެން ފުރަތަމަ އަހަރުގެ ތެރޭގައި، ރައްޔިތުން މަޖިލީހުގެ އިންތިހާބު ބޯމަތިވެފައިވަނިކޮށް ކުޅުދުއްފުށީ ބަންޑާރަމަގުގެ އަމަލީ މަސައްކަތް ފެއްޓިއެވެ. އެހެން ނަމަވެސް އެމަގުގެ އެއްވެސް މަސައްކަތެއް ކުރިއަކަށް ނުދެ އެވެ.\nކުޅުދުއްފުއްޓަކީ ވިއްސާރަ ދުވަސްވަރެއްނަމަ ފެންބޮޑުވާ ރަށެއް ކަމުން މަގުތައް ޗަކަވެ، ދުއްވާ ތަކެއްޗަށާއި ހިނގާ ބިގާވެ އުޅޭ ފަރާތްތަކަށް ނުހަނު ދަނީ ބޮޑެތި ދަތިތަކާ ކުރިމަތިލާން ޖެހޭ ރަށެކެވެ. އަދި އެކަމުގެ ސަބަބުން ކައުންސިލަށް ވެސް ގިނަ ބަޔަކު ދަނީ ޝަކުވާކުރަމުންނެވެ.\nރައީސް ޔާމީން ވެރިކަމަށް ވަޑައިގަންފަހުން ކުޅުދުއްފުށީ މަގު ހެދުމުގެ އެއްވެސް މަސައްކަތެއް ކުރިއަށްދާތަނެއް ނުފެނެ އެވެ. އަތޮޅުތެރެއިން އައްޑޫ ފިޔަވައި އެންމެ ފުރަތަމަ މަގު ހެދުމުގެ މަސައްކަތް ކުޅުދުއްފުށީގައި ފެށި ނަމަވެސް މިއަދު ވަނީ އެމަސައްކަތް ހުއްޓިފަ އެވެ. އަދި އެކަމާބެހޭ މައުލޫމާތު ސަރުކާރުގެ އެއްވެސް އިދާރާއަކުން ވެސް އަދި އެ މަސައްކަތް ހަވާލުކޮށްފައިވާ މޯލްޑިވްސް ރޯޑް ޑިވެލޮޕްމަންޓް ކޯޕަރޭޝަނަކުންވެސް ނުލިބެއެވެ.\nރައީސް ޔާމީންގެ ވެރިކަމުގައި އަލަށް މަގު ހަދަން ފަށައި އަދި ނިމުނު ގިނަ ރަށްތަކަކީ ޕީޕީއެމްގެ ޒުފޫޒު ގަދަ މެމްބަރުން ތިބި ރަށްތަކެކެވެ. އެގޮތުން ތ. ވިލުފުއްޓާއި ކުޑަހުވަދޫ އާއި ހއ ދިއްދޫ އާއި ށ ފުަނަދޫ ފަދަ ރަށްތަކަކީ ސަރުކާރު ހިންގާ ޕާޓީގެ މެމްބަރުންގެ މަސައްކަތް ކަން ޔަގީނެވެ.\nޕީޕީއެމްގައި ހިމެނޭ ރައްޔިތުންގެ މަޖިލީހުގެ މެމްބަރުން، އެ މެމްބަރުން ނިސްބަތްވާ ދާއިރާގެ ތަރައްޤީއަށް ސަރުކާރާއެކު ގިނަ މަސައްކަތްތަކެއް ކުރައްވަމުން ގެންދަވާއިރު، ކުޅުދުއްފުށީ ދެކުނު ދާއިރާ ތަމްސީލުކުރައްވަނީ ވެސް ޕީޕީއެމްގެ މެމްބަރ މުހައްމަދު ނަޝީދެވެ. އެހެންނަމަވެސް، މިއިން އެއްވެސް ކަމެއްގައި މައުލޫމާތު ހޯދަން މި ނޫހުން ތަފާތު އެކިފަހަރުމަތިން ކުރި މަސައްކަތްވެސް ވަނީ ކާމިޔާބުވާގޮތް ނުވެފައެވެ. އެއީ ސީދާ މަޖިލީހުގެ މެމްބަރުންގެ ރަސްމީ މަސައްކަތަށް ނުވިކަމުގައި ވިޔަސް، ދައުލަތުގެ ބަޖެޓުގައި ހިމަނައިގެން ކުރިއަށްގެންދާ މަޝްރޫޢުތަކަށް ވާނުވާ ބެލުމަކީ މަޖިލީހުގެ މެމްބަރުންގެ މަސްއޫލިއްޔަތެކެވެ.\nމިއަހަރުވެސް މިއަންނަ އޮތް އަހަރުވެސް ކުޅުދުއްފުށީ މަގު ހެދުމަށް ބަޖެޓް ކަނޑައެޅިފަވީ ނަމަވެސް ކުޅުދުއްފުށީގެ މަގު ހެދުމުގެ މަސައްކަތް ފެށިފަހުން5އަހަރުވީއިރު ހަމައެކަނި ތާރު އެޅުނީ އަމީނީމަގުގަ އެކަންޏެވެ.\nކުޅުދުއްފުއްޓާއި ހަނިމާދޫއަށް ވުރެ ފަހުން މަގު ހެދުމަށް އިއުލާންކުރި ބައެއް ރަށްރަށުގެ މަގުތައް ވަނީ ހަދައި ނިމިފައެވެ. ކުޅުދުއްފުއްޓަށްވުރެ އާބާދީމަދު، އަދި ދުއްވާ އެއްޗެހި މަދު، ރަށްރަށުގެ މަސައްކަތް ނިންމާއިރު ކުޅުދުއްފުށީގެ މަގުތަށް ހެދުމުގެ މަޝްރޫއު އޮތް ހިސާބެއް ނޭގެއެވެ.\nނެއްލައިދޫ ކަނަމަދު މެޓާގަނޑު: މާބޮޑަށްވެސް މީރު\nރާއްޖޭގެ އެންމެ ބޮޑު ކަނޑޫފާ، މަންފާ ހޯދޭނެ ދުވަހެއްގެ އިންތިޒާރުގަ!\nރައްޔިތުންނަށް އުނދަގޫވާ ވަރަށް ޖަގަހަތަކުން ލަވަޖެހުން، ވޯޓް އިތުރުވޭތަ!


Tottenham in6goal jahai Manchester United balikoffi | Mihaaru\n04 އޮކްޓޯބަރ 2020 - 22:57\nމެންޗެސްޓާ (އޮކްޓޫބަރު 4) - އިނގިރޭސި ޕްރިމިއާ ލީގުގައި މިރޭ، މެޗުގެ ބޮޑުބައި އެއް ކުޅުންތެރިއަކު މަދުކޮށް ކުޅުނު މެންޗެސްޓާ ޔުނައިޓެޑް އަތުން 6-1 އިން ޓޮޓެންހަމް ހޮޓްސްޕާސް މޮޅުވެއްޖެ އެވެ.\nމިއީ 2018 ވަނަ އަހަރުގެ ފަހުކޮޅު ޔުނައިޓެޑްގެ ކޯޗުކަމާ އޮލެ ގުނަ ސޯލްޝެއާ ހަވާލުވި ފަހުން އެ ޓީމު އެންމެ ތަފާތު ބޮޑުކޮށް ބަލިވި މެޗެވެ. ޓޮޓެންހަމް ކޯޗަކަށް މި ވަގުތު ހުރީ ސޯލްޝެއާ ގެންނަން ޔުނައިޓެޑުން ވަކިކުރި މަޝްހޫރު ކޯޗު ހޯސޭ މޮރީނިއޯ އެވެ. މިއީ ޓޮޓެންހަމާ ހަވާލުވި ފަހުން މޮރީނިއޯ ޔުނައިޓެޑް އަތުން ހޯދި ފުރަތަަމަ މޮޅެވެ. މޮރީނިއޯ ވަނީ މީގެ ކުރިން ޕޯޓޯ، ޗެލްސީ އަދި ރެއާލް މެޑްރިޑް ގޮވައިގެން ވެސް ޔުނައިޓެޑް ބަލިކޮށްފަ އެވެ.\nމިއީ ޓޮޓެންހަމް ތާރީހުގައި އެ ޓީމުން ޔުނައިޓެޑް އަތުން ހޯދި އެންމެ ބޮޑު މޮޅެވެ. ޓޮޓެންހަމް ކޯޗު މޮރީނިއޯ ބުނީ މިއީ ޓޮޓެންހަމަށް ތާރީހީ މޮޅެއް ކަމަށާއި މި މެޗުން އޭނާ އަށް މާ ބޮޑު ހާއްސަ ކަމެއް ނެތް ކަމަށެވެ.\n"ބައެއް މީހުން ބުނެފާނެ އަހަރެމެން 10 ކުޅުންތެރިން ވީމައޭ މި ނަތީޖާ ނުކުތީ. އެކަމަކު 11 ހަމަކޮށް އޮތްއިރު ވެސް އަހަރެމެން އޮތީ ކުރީގައި. ރަތް ކާޑު މައްސަލައިގައި ވީއޭއާރް ގޯސްކުރެވޭނެ ކަމަށް ނުދެކެން. ވީއޭއާރްގެ ޝަކުވާއެއް ޔުނައިޓެޑަށް ކުރެވޭނެ ކަމަށް ވެސް ނުދެކެން. މިއީ ޓޮޓެންހަމަށް ލިބުނު މޮޅެއް. އަހަންނަށް ލިބުނު މޮޅެއް ނޫން،" މޮރީނިއޯ ބުންޏެވެ.\nޔުނައިޓެޑްގެ އޯލްޑް ޓްރެފޯޑްގައި ކުޅުނު މިރޭގެ މެޗުގައި ދެ ވަނަ މިނިޓްގައި ޔުނައިޓެޑުން ލީޑުނެގީ ބްރޫނޯ ފެނާންޑޭސް ވައްދާލި ޕެނަލްޓީންނެވެ. މިއީ ޔުނައިޓެޑްގެ އެންތަނީ މާޝިއަލް އަށް އޭރިއާތެރެއިން ޓޮޓެންހަމްގެ ޑެވިންސަން ސަންޗޭޒް ކުރި ފައުލަކަށް ރެފްރީ ދިން ޕެނަލްޓީއެކެވެ.\nޔުނައިޓެޑްގެ ކެޕްޓަން މެގުއާ: މިރޭގެ މެޗުގައި އޭނާގެ ފަރާތުން ގިނަ ގޯސްތަކެއް ފެނުނު.-- ފޮޓޯ: އޭއެފްޕީ\nޔުނައިޓެޑުން ލީޑުނެގިތާ ފަސް މިނިޓް ތެރޭ ޓޮޓެންހަމް އިން ވަނީ ނަތީޖާ އަނބުރާލައިފަ އެވެ. މެޗުގެ ހަތަރު ވަނަ މިނިޓްގައި ޔުނައިޓެޑްގެ ކެޕްޓަން ހެރީ މެގުއާ ހެދި ގޯހެއްގެ ފައިދާނަގައި ޓޮޓެންހަމަށް އެއްވަރުކޮށްދިނީ ޓަންގުއީ އެންޑޮމްބެލޭ އެވެ. އޭގެ ތިން މިނިޓް ފަހުން ހެރީ ކޭން ދިން ބޯޅަ އަކުން ޓޮޓެންހަމްގެ ލީޑުފުޅާކޮށްދިނީ ސޮން ހެއުން މިން އެވެ. އަނިޔާގެ ސަބަބުން ސޮން އަށް މި މެޗުގައި ނުކުޅެވޭނެ ކަމަށް ބެލެވުނު ނަމަވެސް ވަގުތު އޮއްވައި އޭނާ ވަނީ މެޗަށް ފިޓްވެފަ އެވެ.\nމެޗުގައި ޔުނައިޓެޑަށް އެންމެ ބޮޑަށް މައްސަލަ ދިމާވީ މެޗުގެ 27 ވަނަ މިނިޓްގައި މާޝިއަލް އަށް ސީދާ ރަތް ކާޑެއް ދެއްކުމުންނެވެ. މާާޝިއަލް ދަނޑުން ފޮނުވާލީ ޓޮޓެންހަމްގެ އެރިކް ލަމޭލާ ގައިގައި ޖެހުމުންނެވެ. އެކަމަކު ވީޑިއޯ އިން ފެންނަ ގޮތުގައި ލަމޭލާ ވެސް ވަނީ މާޝިއަލް ގައިގައި ޖަހައިފަ އެވެ. އެކަމަކު ރެފްރީ ލަމޭލާ އަށް ކާޑެއް ނުދައްކަ އެވެ.\nޔުނައިޓެޑުން އެއް ކުޅުންތެރިއަކު މަދުވުމުގެ ފައިދާނަގައި ޓޮޓެންހަމުން ވަނީ ފުރަތަމަ ހާފުގައި އިތުރު ދެ ގޯލު ޖަހައިފަ އެވެ. ސޮން ދިން ބޯޅައަކުން ކޭން ޓޮޓެންހަމްގެ ތިން ވަނަ ގޯލު ޖެހިއިރު، ސޮން ވަނީ މެޗުގެ 37 ވަނަ މިނިޓްގައި ހަތަރު ވަނަ ލަނޑެއް އެ ޓީމަށް ކާމިޔާުބުކޮށްދީފަ އެވެ.\nދެ ވަނަ ހާފަށް ޔުނައިޓެޑުން ނުކުތީ ނަމަންޏާ މަޓިޗް އާއި ބްރޫނޯގެ ބަދަލުގައި ސްކޮޓް މެކްޓޮމިނޭ އާއި ފްރެޑް ކުޅެން އަރުވައިގެންނެވެ. ޔުނައިޓެޑުން ކުޅުން ރަނގަޅުކުރިތަނާ ޓޮޓެންހަމްގެ ފަސް ވަނަ ގޯލު ޖެހީ ސާޖް އޯރިއޭ އެވެ. ޓޮޓެންހަމްގެ ފަހު ގޯލު ޖެހީ ޕެނަލްޓީ އަކުން ކޭން އެވެ. މިއީ ޓޮޓެންހަމްގެ ބެން ޑޭވިސް އަށް ޔުނައިޓެޑްގެ ޕައުލް ޕޮގްބާ ކުރި ފައުލަކަށް ރެފްރީ ދިން ޕެނަލްޓީއެކެވެ.\nމިއީ ޕްރިމިއާ ލީގުގައި ޔުނައިޓެޑް ކޮޅަށް އެއް މެޗެއްގައި ހަ ގޯލު ވަން ތިން ވަނަ ފަހަރެވެ. މީގެ ކުރިން ޔުނައިޓެޑް ކޮޅަށް ހަ ގޯލު ޖެހީ 2011 ވަނަ އަހަރު މެންޗެސްޓާ ސިޓީ އާއި 1996 ވަނަ އަހަރު ސައުތެމްޓަން އެވެ.\nލީގުގައި މިރޭ އާސެނަލް ކުޅުނު މެޗުން ވަނީ އަމިއްލަ ދަނޑުގައި ޝެފީލްޑް ޔުނައިޓެޑް އަތުން 2-1 އިން މޮޅުވެފަ އެވެ. އާސެނަލްގެ ގޯލުތައް ޖެހީ ބުކާޔޯ ސަކާ އާއި ނިކޮލަސް ޕެޕޭ އެވެ. ޝެފީލްޑްގެ ގޯލު ޖެހީ ސްކޮޓް މެކްގޯލްޑްރިކް އެވެ. ލެސްޓާ ސިޓީ ވަނީ އަމިއްލަ ދަނޑުގައި 3-0 އިން ވެސްޓް ހޭމް ޔުނައިޓެޑް އަތުން ބަލިވެފަ އެވެ. މިއީ މި ސީޒަނުގައި ލެސްޓާ އަތުން ޕޮއިންޓް ގެއްލުނު ފުރަތަމަ ފަހަރެވެ.\nޒިބްރާޗެސްޓާ އަށް ހުންނާނީ ރަނގަޅަށް ރާކަނިމަސް ކެވިފައި. ދެން ހޮރަށް ވަދެ ފިލާ.\nޕެންޗެސްޓާ އުނައިޓެޑްގެ ޕްލާސްޓިކް ފޭނުންނަށް މިހާރު އެއްޗެއް ވިސްނިފަ ހުންނާނީ. ލަފާކުރެވޭ ގޮތުގައި އެހާބޮޑުތަފާތަކުން ބަލިވީ ރެފްރީ ދޭންޖެހޭ6ޕެނަލްޓީ ނުދެވި އޮތުމުން. އެކަން ހަދާންވުމުން ރެފްރީވަނީ ރޭގެ ވަރަށް ދަންވަގުތެއްގައި ބުރޫނޯ ޕެނާންޑެޒްއަށް ގުޅާފަ. ނަމަވެސް ޕެނާންޑެޒް ފޯން ނުނެގުމުގެ ސަބަބުން ރެފްރީވަނީ މިއަދު ހެނދުނު ފައިނަލް ނަތީޖާ އިއުލާންކޮށްފަ.


SunOnline: Faaris aa dhekolhah dhaulathun hushahelhi Audio balai nugannan courtun ninmaifi\nމިއަދު އޮތް ޝަރީއަތައް ފާރިސް މައުމޫން ކޯޓަށް ހާޒިރުކުރުމަށް މާލެ ގެނައިސްފައި --- ސަން ފޮޓޯ: ފަޔާޒު މޫސާ\nފާރިސްއާ ދެކޮޅަށް ދައުލަތުން ހުށަހެޅި އޯޑިއޯ ބަލައި ނުގަންނަން ކޯޓުން ނިންމައިފި\nރިޝްވަތު ދިން ކަމުގެ ދައުވާ އުފުލާފައިވާ ދިއްގަރު ދާއިރާގެ މެންބަރު އަހްމަދު ފާރިސް މައުމޫންއާ ދެކޮޅަށް ދައުލަތުން ހުށަހެޅި އޯޑިއޯ އެނަލަސިސް ރިޕޯޓް ނުނަގަން ކްރިމިނަލް ކޯޓުން ނިންމައިފިއެވެ.\nމިއަދު ހަވީރު އޮތް އެ ޝަރީއަތުގައި އޯޑިއޯ އެނަލިސިސް ރިޕޯޓްގެ އިތުރުން ފާރިސްއާ އެކު ހައްޔަރުކުރި އަހްމަދު ޝާފިއުގެ ތަހުގީގް ބަޔާން ވެސް ނުނަގަން އެ މައްސަލަ ބައްލަވާ ގާޒީ އަހުމަދު ހައިލަމް ވަނީ ނިންމާފައެވެ.\nއޯޑިއޯ އެނަލިސް ރިޕޯޓް ނުނެގުމަށް ނިންމާފައިވަނީ ފާރިސްގެ ވަކީލުން ފާހަގަކުރި ފަދައިން އެ ރިޕޯޓަކީ ގާނޫނާގެ ތެރެއިން ހޯދާފައިވާ ރިޕޯޓެއް ކަމަށް ދައުލަތަށް ސާބިތުކޮށްދެވިފަ ނުވާތީއެވެ. އޯޑިއޯ ރިޕޯޓާ ގުޅިގެން ފާރިސްގެ ވަކީލުން ވިދާޅުވީ އެ އޯޑިއޯ ރިޕޯޓަކީ ގާނޫނާ ހިލާފަށް ހޯދާފައިވާ ރިޕޯޓެއް ކަމަށާއި ގާނޫނާ ހިލާފަށް ހޯދާފައިވާ ރިޕޯޓެއް ޝަރީއަތައް ބަލައިނުގަނެވޭނެ ކަމަށެވެ.\nސަބަބެއްގެ ގޮތުގައި ފާރިސްގެ ވަކީލު ފާހަގަކުރީ ދެ މީހެއްގެ ދެމެދު ހިނގާ ޒާތީ މުއާމަލާތަކީ ކޯޓުގެ އަމުރަކާ ނުލައި އަޑުނޭހޭނެ އެއްޗެއްކަން ގާނޫނު އަސާސީގައި ބުނެފައިވާ ކަމަށާއި އެހެން ކަމުން ފާރިސްއާ ދެކޮޅަށް ދައުލަތުން ހުށަހެޅި އޯޑިއޯ އަކީ ފުލުހުންގެ އިންޓަލިޖެންސްއަށް ލިބިފައިވާ ވީޑިއޯ އަކުން ނަގާފައިވާ އޯޑިއޯ އެއް ކަމަށެވެ.\nދައުލަތުގެ ވަކީލާ ވެސް ވަނީ އެ އޯޑިއޯ ނަގާފައިވަނީ ކޯޓު އަމުރަކާ ނުލާ ކަމަށް ވިދާޅުވެފައެވެ. އެހެންކަމުން ގާޒީ ހައިލަމް ނިންމެވީ އެ އޯޑިއޯ އާއި އޯޑިއޯ އެނަލިސިސް ތައްޔާރުކުރި ފުލުސް އޮފިސަރުގެ ހެކިބަސް މިއަދުގެ ޝަރީއަތުގައި ނުނެގުމަށެވެ.\nފާރިސްއާ ދެކޮޅަށް ޝާފިއު ދީފައިވާ ތަހުގީގު ބަޔާން ވެސް ޝަރީއަތައް ބަލައި ނުގަތުމަށް ވަނީ ނިންމާފައެވެ. ސަބަބެއްގެ ގޮތުގައި ގާޒީ ހައިލަމް ވިދާޅުވީ އެ މައްސަލާގައި ހެކި ހާމަކުރުމަށް ދިން ފުރުސަތުގައި ޝާފިއު ޝަފަވީ ހެއްކެއްގެ ގޮތުގައި އަޅާފައިނުވާ ކަމަށާއި ދައުލަތުން ހުށަހަޅާފައިވަނީ ޝާފިއު ދީފައިވާ ބަޔާން އެކަނި ކަމަށެވެ. ކްރިމިނަލް ކޯޓުން މީގެ ކުރިން ނިންމާފައިވަނީ މީހެއްގެ ބަޔާން ހެއްކެއްގެ ގޮތުގައި ބަލައިގެންނާނީ އެމީހެއްގެ ހެކި ބަސް ވެސް ނެގުމަށްފަހުގައި ކަމަށެވެ.\nޝާފިއުގެ ބަޔާން ހެއްކެއްގެ ގޮތުގައި ކޯޓުން ބަލައިނުގަތުމަށް ނިންމުމުން ފާރިސްގެ ފަރާތުން ވަނީ މީގެ ކުރިން ނެގުމަށް އެދިފައިވާ 62 ހެކިންގެ ހެކިބަސް ނުނެގުމަށް ވެސް ނިންމާފައެވެ. ނަމަވެސް ފާރިސްގެ ދިފާއުގައި ހުށަހަޅާފައިވާ 11 ކިތާބީ ހެކިންގެ ހެކިބަސް ނެގުމަށް ވަކީލުން ވަނީ އެދުފައެޗެ.\nމިއަދުގެ ޝަރީއަތް ނިންމާލަމުން ގާޒީ ހައިލަމް ވަނީ އެ މައްސަލާގައި މާދަމާ ވެސް އަޑުއެހުމެއް ބާއްވާނެ ކަން އިއުލާންކުރައްވާފައެވެ. މާދަމާގެ އަޑު އެހުމުގައި އޮންނާނީ ފާރިސްގެ ފަރާތުން ހުށަހަޅާފައިވާ ކިތާބީ ހެކިންނާ ގުޅޭ ގޮތުން ވާހަކަ ދެއްކުމެވެ.\nކްރިމިނަލް ކޯޓް ފާރިސް މައުމޫން ރިޝްވަތުގެ މައްސަލަތައް\nޕްރެސް ކޮންފަރެންސްގައި ފާރިސް ތަމްސީލް ކުރެއްވީ ރައީސް މައުމޫން: ހެކީން 12 ގަޑި 18 މިނެޓް ކުރިން


Emme kuda ujoora kandaelhumah beynunvaa dhiraasaathah kurumuge saavey fashanee\nއެންމެ ކުޑަ އުޖޫރަ ކަނޑައެޅުމަށް ބޭނުންވާ ދިރާސާތައް ކުރުމަށް ސާވޭ ފަށަނީ\nއެންމެ ކުޑަ އުޖޫރަ އެއް ކަނޑައެޅުމަށްޓަކައި ބޭނުންވާ ދިރާސާތައް ކުރުމަށް ރާއްޖޭގައި ހިންގާ ވިޔަފާރިތަކުގެ ސާވޭ އެއް މި މަހުގެ ތެރޭގައި ކުރިޔަށް ގެންދިޔުމަށް އިކޮނޮމިކް މިނިސްޓްރީން ނިންމައިފިއެވެ.\nއިކޮނޮމިކް މިނިސްޓްރީން ވިދާޅުވީ އެ ސާވޭ އަކީ ވިޔަފާރިތަކުގައި މަސައްކަތް ކުރާ މުވައްޒަފުންގެ އަދަދާއި އެ މުވައްޒަފުންނަށް ކުރެވޭ ހަރަދުތަކާއި މާލީ ހާލަތު ދެނެގަތުމަށް ކުރިޔަށް ގެންދާ ސާވޭ އެއް ކަމުގައެވެ.\nއެ ސާވޭގައި ހިމެނޭ މައިގަނޑު ވިޔަފާރިތަކަކީ ޓޫރިޒަމް އާއި ކޮންސްޓްރަކްޝަން އާއި ހޯލްސޭލް އާއި ރީޓެއިލް އަދި ކެފޭ ރެސްޓޯރަންޓާއި ހޮޓާތަކުގެ އިތުރުން އެ ދާއިރާ އާއި ގުޅޭ ވިޔަފާރިތަކެވެ.\nސާވޭ ކުރިޔަށް ގެންދިޔުމަށް ހަމަޖެހިފައިވަނީ ވިޔަފާރިތަކުގެ ޒިންމާދާރު ފަރާތްތަކާ ބައްދަލުކޮށް ބޭނުންވާ މައުލޫމާތުތައް އެއްކޮށްގެންނެވެ. އިކޮނޮމިކް މިނިސްޓްރީން ވިދާޅުވީ އެ މައުލޫމާތުތަކަކީ އެންމެ ކުޑަ އުޖޫރަ ކަނޑައެޅުމުގައި ވިޔަފާރިތަކުގެ މާލީ ހާލަތު އެންމެ ފުރިހަމަ އަށް ދެނެގަތުމަށް ވަރަށް މުހިންމު މައުލޫމާތުތަކެއް ކަމުގައެވެ.\nއެހެންކަމުން ސާވޭގައި ބައިވެރިވާ ހުރިހާ ފަރާތްތަކުންވެސް ސާވޭ ކުރިޔަށް ގެންދިޔުމުގައި ރިޔަން ޕްރައިވެޓް ލިމިޓެޑުގެ ޓީމަށް އެއްބާރުލުން ދީ އެކަށީގެންވާ މައުލޫމާތު ފޯރުކޮށްދިނުމަށް މިނިސްޓްރީން އިލްތިމާސްކުރައްވައެވެ.\nއެ ސާވޭގެ މަސައްކަތް ކުރިޔަށް ގެންދިޔުމަށްޓަކައި އެންމެ ކުޑައުޖޫރަ ކަނޑައެޅުމުގެ މަސައްކަތް ކުރައްވާ ކޮމިޓީން ވަނީ އެ ސާވޭ ކުރިޔަށް ގެންދިޔުމަށް އިކޮނޮމިކް މިނިސްޓްރީއާއި ރިޔަން ޕްރައިވެޓް ލިމިޓެޑާއި މިމަހުގެ ހަ ވަނަ ދުވަހު ހަވާލުކޮށްފައެވެ.\nއެންމެ ކުޑަ އުޖޫރަ ކަނޑައެޅުމުގެ މަސައްކަތް އަންނަ އަހަރުގެ ކުރީކޮޅު ނިމޭނެ ކަމަށް އުއްމީދު ކުރައްވާކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ވިދާޅުވެފައި ވެއެވެ.\nއިކޮނޮމިކް މިނިސްޓްރީ ވެމްކޯ


އިސްލާމީ މަރުކަޒުން ކަރަންޓު ކޭބަލްތަކެއް ވަގަށް ނަގަން އުޅުނު މީހަކު ހައްޔަރުކޮށްފި\n. 23 ޖޫން 2012\nއިސްލާމީ މަރުކަޒުގެ ގޯތި ތެރޭގައި އަޅާފައި އޮތް ކަރަންޓް ކޭބަލްތަކެއް ބުރިކޮށް ވަގަށް ނަގަން އުޅުނު މީހަކު ހައްޔަރުކޮށްފިއެވެ. ފުލުހުން ބުނީ އިސްލާމީ މަރުކަޒު ގޯތިތެރޭގައި އަޅާފައި ހުރި...\nއިސްލާމީ މަރުކަޒުން ކަރަންޓު ވައިރުތަކެއް ވަގަށް ނަގަން އުޅުނު މީހަކު ހައްޔަރުކޮށްފި\nއިސްލާމީ މަރުކަޒު ގޯތި ތެރޭގައި އަޅާފައި ހުރި ކަރަންޓަ ވައިރުތަކެއް ވަގަށް ނަގަން އުޅުނު މީހަކު ހައްޔަރުކޮށްފިއެވެ. ސީއެންއެމަށް މައުލޫމާތު ލިބިފައިވާ ގޮތުގައި އިސްލާމީ މަރުކަ...\nގަޑިއެއްހާ އިރަށް ފަހު މާލެއިން ކަރަންޓު ކެނޑުނު ސަރަހައްދަށް ކަރަންޓްދީފި\nއަހުމަދު ސާއިލް އަލީ 13 މެއި 2012\nސުޓެލްކޯގެ އިންޖީނަށް ދިމާވި މައްސަލަ އެއްގަޑިއިރު ފަހުން ހައްލުކޮށް ކަރަންޓުގެ ހިދުމަތް ދޭންފަށައިފި އެވެ. ސުޓެލްކޯގެ އިންޖިނިއަރު އިބްރާހިމް ރައޫފު ވިދާޅުވީ މިރޭ 8.50 އެހާކަންހާއިރު މާލޭގެ ބޮޑު ބަޔ...\nއޮޅުވެލިފުށިން އިރުއިރުކޮޅާ ކަރަންޓު ކެނޑޭތީ މުޒާހަރާ ކުރަން ފަށައިފި\nމުހައްމަދު ޖަމްޝަތު 25 މާރޗް 2012\nޅ. އޮޅުވެލިފުށީގެ ރައްޔިތުންނަށް ލިބެމުން އަންނަ ކަރަންޓުގެ ހިދުމަތް ކަމުނުދާ ކަމަށް ބުނެ އެ ރަށު އަންހެންވެރިން އިސްނަގައިގެން ކައުންސިލް އިދާރާ ކުރިމަތީ މުޒާހަރާ ކުރަން ފަށައިފި އެވެ. އެ ރަށުން ވާ...\nކަރަންޓު ކެނޑުނީ މައި ތިން ޖެނެރޭޓަރު ފެއިލްވުމުން: ސްޓެލްކޯ\n11 މާރޗް 2012\nމުހައްމަދު ޖުނައިދު މާލޭގެ ބޮޑު ސަރަހައްދަކުން ކަރަންޓު ކެނޑެން މެދުވެރިވީ ސްޓެލްކޯއިން ބޭނުންކުރަމުންދާ މައި ތިން ޖެނެރޭޓަރުން ފެއިލްވުމުން ކަމަށް އެކުންފުނިން ބުނެފިއެވެ. ސީއެންއެމްއަށް މައުލޫމާތު...\nއޭޑީކޭ އިން ކަރަންޓު ކެނޑި، ހިދުމަތްތައް މެދުކަނޑާލައިފި\n26 ފެބުރުއަރީ 2012 10:45 26 ފެބްރުއަރީ 2012\nއޭޑީކޭ ހޮސްޕިޓަލުން ކަރަންޓު ކެނޑިގެން އެތަނުގެ ގިނަ ޚިދުމަތްތަކެއް މެދުކަނޑާލައިފި އެވެ. އޭޑީކޭގެ މެނޭޖިން ޑިރެކްޓަރު އަހުމަދު އަފްއާލު ވިދާޅުވީ ހޮސްޕިޓަލުގެ އިލެކްޓްރިކް ވައިރިން މައްސަލައަކާ ގުޅިގެ...\nރޭގެ ހަމަނުޖެހުމުގައި ކަރަންޓު ޝޮކު ދޭ ޒާތުގެ އެއްޗެއް ބޭނުންކޮށްފި\nހަސަން މުހައްމަދު 24 ޖެނުއަރީ 2012\nސަރުކާރާ އިދިކޮޅު ފަރާތްތަކާއި އެމްޑީޕީގެ ސަޕޯޓަރުންނާ ދެމެދު ރޭ ހިނގި ތަޅާފޮޅުމުގައި ކަރަންޓު ޝޮކު ދޭ ޒާތުގެ އެއްޗެއް ބޭނުންކޮށްފި އެވެ. ކަރަންޓު ޝޮކު ދޭ އެތި ބޭނުންކުރީ އެމްޑީޕީ ހަރުގެ ކައިރި އަށް...\nމުހައްމަދު ސިމާއު 12 ޖެނުއަރީ 2012\nފާސްނުކުރާ ނުވަތަ ފާސްކޮށްފައިވާ ސްޕެސިފިކޭޝަންއާ ދިމާނުވާ ކަރަންޓް ނަރާއި ކޭބަލް ރާއްޖޭގެ ބާޒާރުގައި ވިއްކާ ފަރާތްތަކާއި ލައިސެންސް ދޫކޮށްފައިވާ މީހުންގެ ތެރެއިން އެފަދަ ނަރު ބޭނުންކޮށްގެން ވައިރުކުރ...\nސޯލާ ޕެނެލްތަކުން އުފައްދާ ކަރަންޓު ސްޓެލްކޯ އިން ގަންނަން ފަށައިފި\nމުހައްމަދު ޖަމްޝަތު 09 ޖެނުއަރީ 2012\nމާލެ އަތޮޅު ހަ ރަށެއްގައި އަވިން ހަކަތަ އުފައްދުމުގެ ޕްރޮޖެކްޓު ނުވަތަ ސިކްސް އައިލެންޑް ސޯލާ ޕްރޮޖެކްޓުގެ ދަށުން ހަރުކޮށްފައިވާ ސޯލާ ޕެނަލްތަކުން އުފައްދާ ހަކަތަ ސްޓެލްކޯ އިން ގަންނަން ފަށައިފި އެވެ....\nހިންނަވަރުން ކަރަންޓު ކެނޑޭތީ އިންޖީނުގޭ ކައިރީގައި ރައްޔިތުން މުޒާހަރާ ކުރަން ފަށައިފި\nމުހައްމަދު ހަސަން 12 ޑިސެމްބަރ 2011\nޅ. ހިންނަވަރުން ދޭތޭރެ ދޭތެރެއިން ކަރަންޓް ކެނޑެމުންދާ މައްސަލާގައި އެ ރަށުގެ ރައްޔިތުން ނުކުމެ އިންޖީނުގޭގެ ކުރިމަތީގައި މުޒާހަރާކުރަމުން އެބަދެ އެވެ. ހިންނަވަރުން ސަން އަށް މައުލުމާތުދިން ފަރާތަކުނ...\nފާތިމަތު ޔަމާނީ 18 މިނެޓު ކުރިން


އެޑްމިން – Page 143 – Liyuntheringe Gulhun\nVisitors online  257:users  0guests  224bots  33The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n1 މާޗް 2014އިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 2754\nމިއީ މީގެ ޒަމާންތަކެއް ކުރިން އިންޑިޔާގެ ކުޑަކުޑަ އަވަށެއްގައި ހިނގި ހާދިސާއެކެވެ. އެ އަވަށަށް ވަންނަ މައި މަގުގެ ހަތަރު އަނގޮޅި ކަންމައްޗަކީ އެތައް ޒަމާންތަކެއް ވަންދެން ފަސޭހަކަމާއެކު ދުއްވާ އެއްޗެއްސާއި މީހުން ހިނގައިބިނގައި، ދަތުރުފަތުރު ކުރަން ބޭނުންކުރި ހަތަރު އަނގޮޅިއެކެވެ. ނަމަވެސް އެ އަވަށުގައި ދިރިއުޅޭ މީހުންގެ އާބާދީ އިތުރުވަމުން ދިޔުމާ ގުޅިގެން އެ ހަތަރު އަނގޮޅީގައި މީހުންނާއި އެއްގަމު އުޅަނދުފަހަރު ތޮއްޖެހުމުގެ މައްސަލަ ކުރިމަތިވެގެން ދިޔައެވެ. މައްސަލައިގެ ޝަކުވާ އަވަށުގެ ވެރިންނާ ހަމައަށް އުފުލެން ފެށިއެވެ. ޓްރެފިކް ލައިޓް ހަރުކޮށް ދިނުމަށް ރައްޔިތުންގެ ފަރާތުން ގޮވާލެވެން ފެށިއެވެ. އެނގެން ޖެހޭ ހުރިހައި އެއްޗެއް އަހަންނަށް ދަސްވީ ކިންދަގާޑްންގައެވެ.\n1 މާޗް 20141 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 7014\nފޮތެއްގެ ތައާރުފު: އެނގެން ޖެހޭ ހުރިހައި އެއްޗެއް އަހަންނަށް ދަސްވީ ކިންދަގާޑްންގައެވެ.\nމަޝްހޫރުލިޔުންތެރިޔާ Robert Fulgham މީގެ ފަންސަވީސް އަހަރުކުރިން ޗާޕު ކުރެއްވި މިފޮތަކީ، އޭނާގެ އެހެން ފޮތްތަކުގެ ތެރެއިން ކިޔުންތެރިންގެ ކުރިމަތީގައި މިހާރުވެސް އެންމެ މަގުބޫލު ފޮތެވެ. ލިޔުންތެރިޔާ ރޮބަޓްފުލްޖަމް ލިޔުއްވާ ގޮތުގައި މިފޮތުގައިވާ ކުރު މަޒުމޫނުތައް އޭނާލިޔުއްވީ ޗާޕުކުރުމުގެ ނިޔަތެއްގައެއްނޫނެވެ. “ލިޔާހިތްވާތީ” މަޑުމަޑުން ލިޔަމުންއައީއެވެ. އެއީ ތަފާތު އެކި ވަޒީފާ އަދާކުރަމުން އެކި ހިސާބުހިސާބަށް ދަތުރުކުރަމުން، ލިޔެވުނު ނޯޓުކޮޅުކޮޅާއި ކުރު މަޒުމޫނުތަކެކެވެ! މިހެން އެއްވެފައި ހުރި ލިޔުންތަކަށް އަހަރެން ކިޔަނީ ‘މަގޭހާސަރެވެ’! ކަމޯން ދިވެހިބަސް\n28 ފެބްރުއަރީ 20142 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 4405\nޢާއިޝަތު ނާޖީ“ލޯބީ… އީޓްކޮށްލާ! ލޯބީ… ސިޓްކޮށްލާ! ލޯބީ،ޑްރިންކްކޮށްލާ! ލޯބީ…. ކަމް ވޮޝްކޮށްލަން!” މިއީ މީގެ އަހަރުތަކެއް ކުރިން އަޅުގަނޑު ބޭސްފަރުވާއަކަށް ރާއްޖެއިން ބޭރަށް ގޮސް ހުރި ދަތުރެއްގައި ދިމާވި ދިވެހި އަންހެނަކު އޭނާގެ ތުއްތު ދަރިފުޅާ ވާހަކަ ދެއްކުމުގައި ބޭނުންކުރި ޢިބާރާތް ތަކެއް ހަމަ އޭނަ ބޭނުންކުރިގޮތަށެވެ. ބަހާބެހޭ ބަހެއް: ވެރިފައިކުރުން\n28 ފެބްރުއަރީ 20143 ޚިޔާލުބަހާއި އަދަބު, ޤަވާޢިދުއެޑްމިން\nކިޔާފައިވާ ޢަދަދު: 6463\nބަހާބެހޭ ބަހެއް: ވެރިފައިކުރުން\nދިވެހިބަހުގެ ލަފުޒުތަކަށް ބަލާއިރު “ވެރިފައި” މިއީ “ވެރުން” މި މަސްދަރުން އުފެދިފައިވާ ކަމެކެވެ. މި މަސްދަރު ނިމުނު ކަމަކަށް ބަދަލުވީމާ އޮންނާނީ “ވެރިއްޖެ” މިހެންނެވެ. ނިމިނިމުނު ކަމަކަށް ބަދަލުވެގެން ދާއިރު “ވެރުނު” މި ގޮތަށް ބޭނުން ކުރެވެއެވެ. އެހެންވީމާ “ވެރިފައި” އަކީ “ވެރުން” މި މަސްދަރުން އުފެދުނު ކަމެއް، ވެފައި އޮތް ޙާލަތު އަނގައިދިނުމުގައި ބޭނުންކުރާ ލަފުޒެކެވެ. މިސާލަކަށް: އެ ގަސްދޮށަށް ވަރަށް ގިނަ ފަތް ވެރިފައި އެބަހުއްޓެވެ.\n27 ފެބްރުއަރީ 20141 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 7386\nލިޔުއްވީ: ހަލް ބޯލަންޑްތަރުޖަމާ: އަޙްމަދް ސަމީރު ޢަލީ\nHal Borland އަކީ ވަރަށް ގިނަ ވާހަކަފޮތް ވެސް ލިޔުއްވި މަޝްހޫރު ނޫސްވެރިއެކެވެ. ތިރީސް އަހަރަށްވުރެ ގިނަ ދުވަހު ނޫސްވެރިއެއްގެ ގޮތުން މަސައްކަތް ކުރެއްވިއެވެ. އަވަހާރަވީ 1978 ގައެވެ. “އެ ތިން ޒުވާނުންގެ ތެރެއިން އަންހެން ކުއްޖާއަށް ވަރޖީނިއާ ކިޔަމާހެއްޔެވެ؟ އަދި ފިރިހެން ދެ ޒުވާނުންނަށް ކިޔާނީ ޓޮމް އާއި ބެރީއެވެ. މި ތިން ޒުވާނުންނަކީ އެ ބަޔެއްގެ ޚަބަރުދަބަރު އަހަރުމެން ވާހަކަ ފޮތްފޮތުން ކިޔާކަހަލަ ވަރަށް ‘ކުލަގަދަ’ ބަޔެކެވެ. އެ ތިން ޒުވާނުންނާއި މިލިޔުންތެރިޔާ، އަހަރުމެން ހަތަރު މީހުން ޔުނިވަރސިޓީގައި ކިޔަވަން އުޅުނީ އެކީގައެވެ. ކުދިވާހަކަ (37)\n26 ފެބްރުއަރީ 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 4711\nޢައްބާސް އިބްރާހީމް އެއްދުވަހަކު ރަސްގެފާނު ސާރިދޯޅި ޝިކާރަކުރެއްވުމަށް ވަޑައިގަންނަވަމުން އަރިހުގައި މުއްލާ ނަޞްރުއްދީނު ގެންދަވަން ބޭނުންފުޅުވިއެވެ. ނަޞްރުއްދީނު ޝިކާރައަށް ދާހިތެއްނެތުމާއެކުވެސް އޭނާއަށް މަޖްބޫރުވީ ރަސްގެފާނުގެ އަރިހުގައިދާށެވެ. މަގޭ ހައްގު ،މަށަށް\n26 ފެބްރުއަރީ 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2390\nކަނީރު ޢަބުދުއްރަޙީމް (ކަނީރު)ބުނެފާނަމޭ މީން ކޮންމެ ފޮނި ކަމަކީ މަގޭވެސް ހައްގެކޭ ބުނެލާނަމޭ އަހަރެންގެ އަގު އަދިވެސް އިތުރު ކޮށްލާނަމޭ\nބެންކަށް ދަރާއޮތް މީހަކާ ގުޅިގެން މަށެއް ނޫޅޭނަމޭ ބެންކުންދަރާ ނެތްމީހަކަށް ލޯތްބެއް މަށަކު ނުމެދޭނަމޭ\nހަލާކުވެފައިވާ ހިތެއްގައި އެހެން ލޯތްބެއް (16)\nކިޔާފައިވާ ޢަދަދު: 3298\nޢަލީ ޝަރީފް، ހ. ފިލިގަސްދޮށުގެ(12 ފެބްރުއަރީ 2014 (ބުދަ) ދުވަހު ޝާއިޢުކުރި ބަޔާ ގުޅޭ)\nބްރައިނީ ފިކުރު ބޮޑުވެ ހާސް ވެފައިވާ ޙާލެއްގައި ހުރެ ބުނެފިއެވެ. “އަޅުގަނޑަށް ތިޔަ ކަން އެނގެއެވެ. އަދި މިވަގުތު މިގެއިން ދާން ޖެހުމުގެ ސަބަބުން އަޅުގަނޑު ކޮޅުނެތް ކޮޅަށް ހިތާމަކުރަމެވެ. އެކަމަކު ހިޔު އެވެ…” “އެއީ ދިރިހުރުމާއި މަރާ ދެމެދުގެ ކަމަކަށް ވެސް ވެދާނެއެވެ.” ހިޔު ބްރައިނީގެ ޖުމްލަ މެދުކަނޑައިލިއެވެ. “އެހެން ނަމަވެސް ތިޔަ ގޮތަށް ބްރައިނީ ލަންޑަނަށް ދާކަށް ރަނގަޅެއް ނޫނެވެ.” މިއިޢުލާން ދެކެވަޑައިގަތީމުތޯ؟…….(21)\n25 ފެބްރުއަރީ 20141 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nإعلان މިހާރުހިންގާ އެލެކްޓްރިކް ބޮޑުއިންޖީނު އެއްވެސް އަރާމެއްނެތި ހިގަންވުމުގެ ސަބަބުން ހިސާބަކަށް ގެއްލުންލިބެމުން އެބަދެއެވެ. މިއިންޖީނު ހަލާކުވެއްޖެނަމަ، އަޅުގަޑުމެން މުޅިން ތިބެންޖެހޭނީ، ދުވަސްކޮޅަކަށް ނަމަވެސް، އިލެކްޓްރިކްގެ ބޭނުން ނުކޮށެވެ. ހަމައެކަނި ވިދާޅުވެލެއްވުމަށް….(43)\n25 ފެބްރުއަރީ 20143 ޚިޔާލުދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2386\nނުރަސްމީ ދަތުރުފުޅެއްގައި ރާއްޖޭގެ رئيس الجمہوريہ سموّالأمير إبراھيم ناصر ރަންނަބަޑޭރިކިލެގެފާނު ނ.ޣ.ޢ.ވ. ނުރަސްމީގޮތުން މާލެއަށް ކުރެއްވި ދެތިން ދުވަހުގެ ދަތުރުފުޅަކަށްފަހު މިއަދު ހެދުނު އެބުރި ސިރީލަންކާއަށް ވަޑައިގެންފިއެވެ. އަރިހުގައި އެމަނިކުފާނުގެ ދެބޭފުޅަކުކަމުގައިވާ النبيل علی ناصر އާއި، النبيل محمد ناصرވަޑައިގެންނެވިއެވެ. އަދި މީގެއިތުރުނ الفاضل محمد علی ވެސް ވަޑައިގެންނެވިއެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140…141142143144145…146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250251252253254255256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Bridge alhan CCCC Second Harbour Engineering aa havaalukohfi\nބްރިޖް އަޅަން ސީސީސީސީ ސެކަންޑް ހާބަރު އިންޖިނިއަރިންއާ ހަވާލުކޮށްފި\nސީސީސީސީ އިން ބްރިޖްގެ މަސައްކަތާ ހަވާލުވުމުގެ ލިޔުމުގައި ސޮއި ކުރަނީ.\nޗައިނާގެ އެންމެ ބިޔަ ކުންފުނި ކަމަށްވާ ޗައިނާ ކޮމިއުނިކޭޝަން ކޮންސްޓްރަކްޝަން ކޮމްޕެނީގެ ސަބްސިޑަރީ ކުންފުންޏެއް ކަމަށްވާ، ސީސީސީސީ ސެކަންޑް ހާބަ އިންޖިނިއަރިންއާ ހުޅުލެ-މާލެ ބްރިޖްގެ މަސައްކަތް ހަވާލުކޮށްފި އެވެ.\nހައުސިން މިނިސްޓަރު މުހައްމަދު މުއިއްޒު މިއަދު ކުރެއްވި ޓްވީޓެއްގައި ވިދާޅުވީ ހުޅުލެ-މާލެ ބްރިޖް އެޅުމަށް ކުރިމަތިލީ ކުންފުނިތަކުގެ ތެރެއިން އެ މަސައްކަތް ކުރުމަށް ހޮވިފައި ވަނީ، ސީސީސީސީ ސެކަންޑް ހާބަ އިންޖިނިއަރިން ކަމަށެވެ.\nއެކަމުގެ ލިޔުމުގައި ދެ ގައުމުގެ ދެމެދުގައި މިއަދު ބެއިޖިންގައި ސޮއިކޮށްފައިވާ ކަމަށް ވެސް މިނިސްޓަރު ވަނީ ވިދާޅުވެފަ އެވެ. ރާއްޖޭގެ ފަރާތުން އެ ލިޔުމުގައި ސޮއި ކުރެއްވީ ހައުސިން މިނިސްޓްރީގެ ސްޓޭޓް މިނިސްޓަރު މުހައްމަދު މުއްތޮލިބެވެ.\nޗައިނާ މޯލްޑިވްސް ފްރެންޑިޝިޕް ބްރިޖް"ގެ ނަމުގައި އަޅާ އެ ބްރިޖަށް ޝޯޓްލިސްޓްވި ތިން ކުންފުނީގެ ބީލަންތައް އިވެލުއޭޓްކޮށްފައި ވަނީ ޗައިނާގެ ކަމާ ގުޅޭ 11 މާހިރުންގެ ޓީމަކުންނެވެ. ދެ ފޭސް އަކަށް ބަހާލައިގެން ކުރިއަށް ގެންދިޔަ ބިޑް އިވެލުއޭޝަންގައި ބަލާފައި ވަނީ ޕްރޮޖެކްޓްގެ އެންމެ އުނދަގޫ މަސައްކަތް ކުރުމަށް ކުންފުނި ތަކުން ހުށަހެޅި ކޮމްޕްރެހެންސިވް މެތަޑް ސްޓޭޓްމަންޓަށެވެ. އެއިން ފާސްވާ ކުންފުނިތަކުގެ ތެރއިން އެންމެ ކުޑަ އަގު އޮންނަ ކުންފުންޏަށް ބްރިޖް ޕްރޮޖެކްޓް އެވޯޑް ކުރާނެ އެވެ.\nސީސީސީސީ އަކީ ދުނިޔޭގެ އެންމެ ވަރުގަދަ 500 ކުންފުނީގެ ތެރޭގައި ހިމެނޭ އެއް ކުންފުންޏެވެ. އެ ކުންފުނިން ހިންގާފައިވާ ބޮޑެތި މަޝްރޫއުތަކުގެ ތެރޭގައި ޓޮންގް ޔަންގް ރިވާ ހައިވޭ ބްރިޖު ހިމެނެ އެވެ. މިއީ ގާތްގަނޑަކަށް 62 މީޓަރު އުސް ބްރިޖެކެވެ. މި ބްރިޖުގެ ދިގުމިނުގައި 32 ކިލޯ މީޓަރު ހުންނާނެ އެވެ.\nބްރިޖް ޕްރޮޖެކްޓަށް ދެން ކުރިމަތިލީ؛\nސަރުކާރުން ބުނެފައިވާ ގޮތުގައި ހޮވޭ ކުންފުނީގެ ޓީމެއް މަސައްކަތް ފަށައިގަތުމަށް ވަރަށް އަވަހަށް ރާއްޖެއަށް ދަތުރު ކުރާނެ އެވެ. އަދި ފައިސާގެ އެބަސްވުންތަކުގައި ސޮއި ކުރާނީ ރާއްޖޭގަ އެވެ.\nބްރިޖްގެ ދިގުމިނުގައި ޖުމްލަ2ކިލޯމީޓަރު ހުންނަ އިރު، އެއީ 20.3 މީޓަރު ފުޅާ ބްރިޖެކެވެ. ބްރިޖުގެ ދަށުން 12 މީޓަރުގެ އުސް އުޅަނދު ތަކަށް ދަތުރު ކުރެވޭއިރު މެދު ދިޔައިގައި ބްރިޖްގެ އެންމެ އުސް ހިސާބާ ހަމައަށް 20 މީޓަރު އުސްވާނެ އެވެ. ބްރިޖް ހަދަނީ އިންޓަނޭޝަނަލް ކާގޯ ސްޓޭންޑަޑްގެ ބަރުދަނަށް ވެސް ބަލައިގެންނެވެ.\nބުރިޖުގައި އެކްސިޑެންޓެއް ހިނގާ ފަސް މީހަކަށް އަނިޔާ\nބްރިޖުގެ މާލޭ ކޮޅުގައި ޕޯސްޓެއް ގާއިމް ކުރަނީ


Noosveriyaa Wisam aai Amir dhookollaifi | Mihaaru\nނޫސްވެރިޔާ ވިސާމް: އޭނާގެ އިތުރުން ނޫސްވެރިޔާ އާމިރު ވެސް ހައްޔަރުކުރި --ފޮޓޯ/މިހާރު\nވިސާމާއި އާމިރު މިމަހުގެ 16 ވަނަ ދުވަހުގެ ރޭ ހައްޔަރުކުރީ ފުލުހުންގެ ޔުނިފޯމްގައި ތިބި ބަޔަކު ސަރުކާރަށް އިންޒާރު ދޭ ވީޑިއޯއެއްގެ މައްސަލާގެ ތުހުމަތުގައި ކޯޓު އަމުރެއްގެ ދަށުންނެވެ. އެ ދެ މީހުން ދޫކޮށްލަން ކޯޓުން މިއަދު އެންގީ ކުރިން އެ މީހުންގެ ބަންދަށް އިތުރުކޮށްދިން 10 ދުވަހުގެ މުއްދަތު މިއަދު ހަމަވާތީ ކޯޓަށް ގެންދިއުމުންނެވެ.\nރާއްޖެ ޓީވީން ބުނެފައިވާ ގޮތުގައި އެ ދެ ނޫސްވެރިން ހައްޔަރުކުރީ އެ ސްޓޭޝަން ބަންދު ކުރުމުގެ ނިޔަތުގަ އެވެ. ގާނޫނާ ޚިލާފް އެއްވެސް ކަމެއް ކުރަން އެ ސްޓޭޝަނުން ހިތްވަރު ނުދޭ ކަމަށް ވެސް ބުންޏެވެ.\nއެ ވީޑިއޯގެ މައްސަލާގައި އިތުރު މީހަކު ވެސް ހައްޔަރުކުރި އެވެ. އެ މީހާ ވެސް ބަންދުގައި ބެހެއްޓުމަށް ފަހު މިދިޔަ ހޮނިހިރު ދުވަހު ވަނީ ދޫކޮށްލައިފަ އެވެ.\nކުށްކުރުން ނޫސްވެރިކަން ކްރިމިނަލް ކޯޓް ރާއްޖެ ޓީވީ\nއަސުލު ކުއް ސާބިތު ނުވެއްޖެނަމަ އެކަން ކުރިބަޔަކަށް އަދަބު ލިބެންޖެހޭނެ. ފުލުހުން ހިތުހުރިގޮތަކަށް ކަންކުރާކަށް ޤާނޫނުން ބާރެއްނުލިބޭ. ޤާނޫނުން ބާރު ނުލިބޭ އެއްވެސް ކަމެއް އެއްވެސް މީހަކަށް ނުކުރެވޭނެ.\nކީއްވެ! ނުޖެހޭ ދޫކުރާކަށް.\nއެހެންވީއިރު ކަލޭ ބަންދުކުރަންވީނު\n"ވިސާމާއި އާމިރު މިމަހުގެ 16 ވަނަ ދުވަހުގެ ރޭ ހައްޔަރުކުރީ ފުލުހުންގެ ޔުނިފޯމްގައި ތިބި ބަޔަކު ސަރުކާރަށް އިންޒާރު ދޭ ވީޑިއޯއެއްގެ މައްސަލާގެ ތުހުމަތުގައި ކޯޓު އަމުރެއްގެ ދަށުންނެވެ". އަނެއް އަނެއް ފަސްހަމީހުން ރާއްޖެޓީވީން ހައްޔަރު ކުރަންވީ ނޫންބާ! ހަމަ ތިމައްސަލައިގެ ތުހުމަތުގަ، ދެން ވިއްސަކަށް ތިރީހަކަށް ދުވަހު ބަންދުގަ ބައިތިއްބާލާފަ ދޫކޮށްލާނީ، އޭރުން ހުންނާނީ ވީޑިއޯ ހެދި މީހުން ހޯދިފަ، ޑްރާމާ މުކުޅޭ، އެވަރުގެ ޤާބިލުކަމެއްނެތް، ވާނެކަންކަމާ އުޅުނިއްޔާ މާތާހިރުވާނެ.\nއެއްވެސް ބުރަދަނެއްހުރި ތުހުމަތެއް އޮވެގެން ބަންދުކުރާބަޔެއްނޫންދޯތީ މިވެސް ވެއްޖެ ކުޅޭ ކުޅިވަރަކަށް\nނުހައްގުން ބަންދުކުރާ މީހުންނަށް ލިބޭ އަނިޔާއަށާއި ގެއްލޭ އަބުރަށް ޒިންމާވާންޖެހޭ އެއްވެސް ބަޔަކު ތިބޭ ގައުމެއް ނޫން ދޯ މިއީ؟\nއަބުރޭ؟ ގެއްލޭ އަބުރޭ؟ ރާޓީވީގަ އުޅޭ މީހުންގެ އަބުރޭ؟ ހެހެހެ ހިންޏައިގެން ފަޅައިގެން ނުދިޔައިއްޔާ ދެރަ.\nމަރްހަބާ . ހަމަކަމަކާނުލާ ދިން އަނިޔާއެއް\nހިތްވަރުކޮއްލާތި ބްރަދާ.މިރޭ ލައިވްގަ މުޒާހިރާ ގެނެސްދޭން ހުންނާނެކަމަށް އުއްމީދުކުރަން.\nމީހުން ފްރޭމް ކުރުން ހުއްޓުވަން ޖެހޭ!!!\nއަސްތާ އެނމެ ބޮޑު ދެ ޓެރަރިސްޓުން ދޫކޮށްލީ ޔަގީން ގާނޫނީ ސަރުކާރު ވައްޓާލާނެކަން ހަހަހަހަހަހ


Magaamaa havaaluvi fahun hallukuran emme udhagoovi eh masakkathakee Fuvahmulakuge narudhamaa nizaamuge massala- Fenaka MD - AO News\nމަގާމާ ހަވާލުވިފަހުން ހައްލުކުރަން އެންމެ އުނދަގޫވި އެއް މަސައްކަތަކީ ފުވައްމުލަކުގެ ނަރުދަމާ ނިޒާމުގެ މައްސަލަ- ފެނަަކ އެމްޑީ\nފުވައްމުލައް ސިޓީގެ ނަރުދަމާ ނިޒާމުގެ މައްސަލައަކީ ފެނަކަ ކޯޕަރޭޝަންގެ މެނޭޖިންގ ޑިރެކްޓަރ ކަމުގެ މަގާމާ ޙަވާލުވިފަހުން ދިމާވި އެއްމެ ބޮޑު އެއް ތަކުލީފު ކަމަށާއި ހައްލުކުރުމަށް އެންމެ ދަތިވީ އެއް މައްސަލަ ކަމަށް މެނޭޖިންގ ޑިރެކްޓަރ އަޙްމަދު ސަޢީދު މުޙައްމަދު ވިދާޅުވެއްޖެއެވެ.\nފުވައްމުލަކު ސިޓީގެ ނަރުދަމާ ނިޒާމުގެ ޢަމަލީ މަސައްކަތް ފެށުމާއި، އެ ސިޓީގެ އައު އިންޖީނުގޭގެ ބިންގާ އެޅުމުގެ ރަސްމިއްޔާތު ގައި ވާހަކަ ދައްކަވަމުން ސައީދު ވިދާޅުވީ ފުވައްމުލަކު ނަރުދަމާ ނިޒާމުގެ މައްސަލައަކީ ހައްލުކުރަން އުނދަގޫވި، ތަކުލީފު ބޮޑު މަސައްކަތެއް ކަމަށާއި އެހެންނަމަވެސް މި ނިޒާމު ޑިޒައިންކުރުމަށް ކުރެވުނު މަސައްކަތަކާއެކު، ރައްޔިތުންނަށް މިކަމުގައި ދާއިމީ ހައްލެއް ލިބޭނެގޮތްތައް ހޯދި، އެ މަގުން ފެނަކައިން މަސައްކަތް ކުރާނެކަމަށެވެ.\n“ފެނަކައިގެ ޒުވާން ، ޒަމާނީ އިލްމު ލިބިވަޑައިގެން ތިއްބެވި އިންޖިނޭރުން ކެނޑިނޭޅި ތަކުރާރުކޮށް އެތައް މަސައްކަތް ތަކެއް އަދި އެތަކެއް ތަހުލީލުތަކެއް ކުރަމުން ދިޔައިރުވެސް މި ނިޒާމު ހައްލު ކުރުމަށް ނުހަނު ބޮޑެތި ގޮންޖެހުންތަކާއި ކުރިމަތިވި. އެހެންނަމަވެސް މި ޓީމުން ޙިކުމަތު އަމަލީ އާއެކު ކުރި މަސައްކަތުން އެނގުނީ ފުވައްމުލަކު ރައްޔިތުންނަށް މި ނިޒާމަށް ދާއިމީ ހައްލެއް ގެނެވިދާނެކަން” ސައީދު ވިދާޅުވިއެވެ،\nއިތުރަށް ވާހަކަ ދައްކަވަމުން ސައީދު ވިދާޅުވީ ފެނަކަ ކޯޕަރޭޝަން މެދުވެރިކޮށް ކުރަންޖެހޭ އެންމެހާ ކަންތައްތައް ޒަމާނީ ވަޞީލަތްތަކާއެކު ކުރެވޭނެ މަގު ގާއިމު ކޮށްދޭނެ ކަމަށާއި މި ނިޒާމު ފައްކާވެގެންދާއިރުގައި ﷲ ގެ ތަނަވަސް ރަހުމަތާއެކު 40 މިލިއަނަށްވުރެ ގިނަ ރުފިޔާ ހޭދަމިކުރަނީ ވަރަށް ބޮޑު އިތުބާރެއް އެކަމަށް ލިބިފައިވާތީކަމަށެވެ.\n“މި ނިޒާމު ނިމިގެންދާއިރުގައި ދާއިމީ ހައްލެއް މިކަމަށްލިބި މުޅި ނިޒާމު އެންމެ މި ޒަމާނުގެ ވަޞީލަތްތައް މެދުވެރިކޮށް މޮނިޓަރކުރެވޭނެ” ފެނަކަ ކޯޕަރޭޝަންގެ މެނޭޖިންގ ޑިރެކްޓަރ ވިދާޅުވިއެވެ.\nއިއްޔެ ފެށި ފުވައްމުލަކު ސިޓީގެ ނަރުދަމާ ނިޒާމުގެ މަޝްރޫޢު ދަށުން ވެކިއުމް ޕަމްޕުތަކާއި ވެކިއުމް ޗެމްބަރުތަކުގެ ވޭލުތައް ބަދަލުކުރުމާ އަދި މުޅިން އަލަށް މޮނިޓަރިން ނިޒާމެއް ޤާއިމުކުރެވޭނެއެވެ. މި މަޝްރޫޢުގެ މަސައްކަތް ނިންމުމަށް ފެނަކައާއި ޙަވާލުކޮށްފައިވަނީ މަސައްކަތް ފަށާތާ6މަސްދުވަހުގެ ތެރޭގައެވެ.\nފުވައްމުލަކު ސިޓީފުވައްމުލަކުގެ ނަރުދަމާގެ މައްސަލަފެނަކަ ކޯޕަރޭޝަން\nފުވައްމުލަކުން ކޮވިޑަށް ފައްސިވި ގިނަ ބަޔަކު ބަލިން ފަސޭހަ ވެއްޖެ\nފެނަކައިގެ އެމްޑީ މަގާމުން ވަކިކުރަން ނިންމާފައެއް ނުވޭ\nފެނަކަ އާއި ގުޅޭ ގޮތުން ދޮގު ހަބަރު ފަތުރާ މައްސަލަ ފުލުހަށް ހުށަހަޅައިފި\nތިނަދޫގައި ހުރި ޕަންޕް ސްޓޭޝަންތައް އަޕްގްރޭޑްކުރަނީ


Raees Yameen akee Raajjeyge ehves jalehgai onnan jehi vadai gannavaa beyfulheh noon: Adhurey - One Online\nޕީޕީއެމް ޕީއެންސީގެ ރައީސް އަދި ފޮނަދޫ ދާއިރާގެ ކުރީގެ މެމްބަރު އަބްދުއްރަހީމް އަބްދުﷲ (އަދުރޭ) -- ވަން ފޮޓޯ: މުހައްމަދު އައުޒަމް\nރައީސް ޔާމީނަކީ ރާއްޖޭގެ އެއްވެސް ޖަލެއްގައި އޮންނަން ޖެހިވަޑައިގަންނަވާ ބޭފުޅެއް ނޫން: އަދުރޭ\nޖަލު ހުކުމެއްގައި ހުންނެވި ކުރީގެ ރައީސް އަބްދުﷲ ޔާމީން އަބްދުލްގައްޔޫމަކީ ރާއްޖޭގެ އެއްވެސް ޖަލެއްގައި އޮންނަން ޖެހިވަޑައިގަންނަވާ ބޭފުޅެއް ނޫން ކަމަށް ޕީއެންސީގެ ރައީސް އަދި ފޮނަދޫ ދާއިރާގެ ކުރީގެ މެންބަރު އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nރައީސް ޔާމީންގެ މައްޗަށް ކޮށްފައިވާ ހުކުމަކީ ސިޔާސީ ހުކުމެއް ކަމަށް ބުނެ، އެމަނިކުފާނު ދޫކޮށްލުމަށް ގޮވާލާ އިދިކޮޅު ޕްރޮގްރެސިވް ކޮންގުރެސް ކޯލިޝަނުން ރޭ ބޭއްވި ބައްދަލުވުމުގައި ވާހަކަ ދައްކަވަމުން އަދުރޭ ވިދާޅުވީ، ރައީސް ޔާމީން ޖަލުގައި އޮންނެވީ ނުހައްގު އަދަބެއްގައި ކަމަށާއި ދިވެހި ގައުމަށްޓަކާ އެމަނިކުފާނު ޖަލުން ދޫކޮށްލަންޖެހޭ ކަމަށެވެ.\nއެގޮތުން ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ ހިތުގައި ގައުމާމެދު ޒައްރެއްގެ މިންވަރުގެ ލޯތްބެއް އޮތްނަމަ މިހާރުން މިހާރަށް ރައީސް ޔާމީން ދޫކޮށްލުމަށް އަދުރޭ ގޮވާލެއްވިއެވެ. އަދި ރައީސް ޔާމީން ދޫކޮށްލުމަށް ގޮވާލާ ގޮވާލުމަށް ބީރު ކަންފަތެއް ނުދިނުމަށް އޭނާ އެދިވަޑައިގަތެވެ.\nއަދުރޭ ވިދާޅުވީ، ޖަލުގައި އޮތީ ރައީސް ޔާމީން ނޫން ކަމަށާއި ޖަލުގައި އޮތީ ރާއްޖޭގެ ގައުމިއްޔަތު ކަމަށެވެ.\nމީގެ އިތުރުން ނުހައްގުން ރައީސް ޔާމީން ޖަލަށްލާ އެމަނިކުފާނަށް ދެނީ ނުރައްކާތެރި އަނިޔާއެއް ކަމަށް އަދުރޭ ވިދާޅުވިއެވެ. އަދި އެމަނިކުފާނު ޖަލުގައި އޮންނަވާއިރު، ނުބައި އެއްޗެއް ކާންދީގެން ނުވަތަ އިންޖެކްޝަނެއް ޖަހައިގެން އެމަނިކުފާނަށް ކަމެއް ކޮށްފާނެތީ ބިރުގަންނަ ކަމަށް އަދުރޭ ވިދާޅުވިއެވެ. އަދި ސަރުކާރު ކޯލިޝަނަށް ނިސްބަތްކޮށް، ''އެމީހުން މަސައްކަތް ކުރަނީ ރާއްޖޭގެ ސިޔާސީ މައިދާނުން ރައީސް ޔާމީން އެކަހެރި ކުރަން'' ކަމަށާއި ''އެބައިމީހުން ރައީސް ޔާމީންގެ ފުރާނަދުއްވާލަން ފަހަކަށް ނުޖެހޭނެ'' ކަމަށް އަދުރޭ ވިދާޅުވިއެވެ.\nރައީސް ޔާމީންގެ މައްޗަށް ދައުލަތުން ކުރި މަނީ ލޯންޑަރިންގެ ދައުވާ ސާބިތުވެ، ފަސް އަހަރަށް ޖަލަށް ލައި ފަސް މިލިއަން ޑޮލަރުން ޖޫރިމަނާކުރުމަށް ކުރިމިނަލް ކޯޓުން ހުކުމް ހުރީ މިދިޔަ ބުރާސްފަތި ދުވަހުއެވެ. އޭގެ ފަހުން ޕީޕީއެމް/ޕީއެންސީ އިން އަންނަނީ ރައީސް ޔާމީން ދޫކޮށްލުމަށް ގޮވާލުމަށް މާލެތެރޭ އެއްވުންތަކެއް ބާއްވަމުންނެވެ.\nގުޅޭ ޓެގު ޕީޕީއެމް އަބްދުއްރަހީމް އަބްދުﷲ (އަދުރޭ) ޕީޕަލްސް ނެޝަނަލް ކޮންގްރެސް ކުރީގެ ރައީސް އަބްދުﷲ ޔާމީން


Kapil Sharmage show eh Netflix ah | Mihaaru\nކަޕިލް ޝަރުމާގެ ޝޯއެއް ނެޓްފްލިކްސް އަށް\n07 ޖެނުއަރީ 2021 - 08:11\nއިންޑިއާގެ ކުޅަދާނަ ކޮމީޑިއަން ކަޕިލް ޝަރުމާގެ ޝޯއެއް ނެޓްފްލިކްސް އިން ގެނެސްދޭން ނިންމައިފި އެވެ.\nމިކަން ރަސްމީކޮށް ކަޕިލް އާއި ނެޓްފްލިކްސް ވެސް އިން ވަނީ ވީޑިއޯއަކުން ހާމަކޮށްފަ އެވެ. ކަޕިލް ބުނީ ނެޓްފްލިކްސް އިން ގެނެސްދޭ އޭނާގެ ޝޯ އަކީ ވަރަށް ހާއްސަ އެއްޗަކަށް ވާނެ ކަމަށާއި މި ފުރުސަތު ލިބުނީ މިކަމަށް އެދިއެދި ހުންނަތާ ވެސް ދުވަސްތަކެއް ފަހުން ކަމަށެވެ.\nނަމަވެސް ޝޯއާ ބެހޭ އެއްވެސް ތަފުސީލެއް އަދި ހާމައެއްނުކުރެ އެވެ. ކަޕިލް ބުނީ ވަރަށް އަވަހަށް ޝޯއާ ބެހޭ މައުލޫމާތު ހިއްސާކުރާނެ ކަމަށެވެ.\nސޮނީ ޓީވީން ގެނެސްދޭ ކަޕިލްގެ "ދަ ކަޕިލް ޝަރުމާ ޝޯ" އަކީ އިންޑިއާގެ އެންމެ މަގުބޫލު އެއް ޓީވީ ޝޯ އެވެ. ވަރަށް އާދައިގެ ކޮމީޑިއަނެއްގެ ގޮތުގައި ބެލުންތެރިން ހެއްވާލުމަށް ފަހު، ފަހުން ކަޕިލް ވެގެން ދިޔައީ އިންޑިއާގެ އެންމެ މަގުބޫލު ކޮމީޑިއަނަށެވެ. އޭނާގެ އަމިއްލަ ނަން ހިމަނައިގެން ޝޯއެއް ގެނެސްދިނުމުގެ ފުރުސަތު އެންމެ ފުރަތަމަ ފަހިކޮށްދިނީ ކަލާޒް ޗެނެލުންނެވެ.\nއެގޮތުން ދުވަސްތަކެއް ވަންދެން "ކޮމެޑީ ނައިޓްސް ވިތު ކަޕިލް" ގެ ނަމުގައި ކަޕިލްގެ ޝޯ ގެނެސްދިނުމަށް އެ ޗެނެލް ދޫކޮށް އޭނާ ސޮނީ ޓީވީ އަށް ބަދަލުވީ ކަލާޒްއާ ޖެހުނު މައްސަލައެއްގަ އެވެ. ސޮނީ އަށް ކަޕިލްގެ ޝޯ އައީ "ދަ ކަޕިލް ޝަރުމާ ޝޯ" ގެ ނަމުގަ އެވެ.\nއެ ޝޯ އަކީ ކޮންމެ ހަފުތާއެއްގެ ހޮނިހިރާއި އާދީއްތަ ދުވަހުގެ ރޭ ގެނެސްދޭ އެއްޗެކެވެ.\nދުނިޔޭގެ އެންމެ މަގުބޫލު ސްޓްރީމިން ޕްލެޓްފޯމް ނެޓްފްލިކްސް އިން ކަޕިލްގެ ޝޯއެއް ގެނެސްދޭން ނިންމި އިރު، ރިޕޯޓްތައް ބުނާގޮތުން އޭނާ އަންނަނީ ސޮނީ އެންޓަޓައިންމަންޓް ނެޓްވޯކްގެ ވެބް ސީރީޒަކަށް ވެސް ތައްޔާރުވަމުންނެވެ.\nކަޕިލް ފިލްމުތަކެއް ވެސް ކުޅެފައިވެ އެވެ. އެއީ 2015 ގެ "ކިސް ކިސް ކޯ ޕިޔާރު ކަރޫ" އާއި 2017 ގެ "ފިރަންގީ" އެވެ.\nބޮލީވުޑް ކޮމެޑީ ސޮނީ އެންޓަޓެއިމަންޓް ނެޓްވޯކް ސްޓްރީމިން ޓީވީ\nމީކޮމެޑިއަނުންނަކީ. މީނަގެ އެއްޗެހި ބަލާފަ ދިވެހި ކޮމެޑިއަނުންގެ އެކުޓް ފެނުނީމަ ލަދުގަންނަނީ. ޓައިމިންނެއް ނުހުންނަތަނުގަ ރަގަޅު ޕަންޗްލައިނެއްވެސް ޑެލިވާނުކުރެވޭ. ކޮމެޑީގެތެރޭ ހިމެނޭ އެންމެ ވަނދުކެޓެގްރީ( ސްލެޕްސްޓިކް ކޮމެޑި، ބްލެކް ހިއުމާ، ސާކަޒަމް) އެކްޓް ޖައްސަން އުޅެފަހުންނަނީ. އެކަމަކު އެއަކަށްވެސް ނުފެތޭ. ޔުސޭ އެކަނި ކިރިޔާވެސް ގޮތެއް ހަދާލެވޭ މީހަކަށް ހުރީ.


''India Out'' campaign ah fund kuranee China in kamah Nasheed thuhumathu kurahvaifi - One Online\n10 ފެބްރުއަރީ 2022: މާލެ، އެމްޑީޕީ ގައުމީ މަޖިލީހުގެ ޖަލްސާގައި އެޕާޓީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު --- ވަން ފޮޓޯ: ޔޫސުފް ސޮފްވާން (ސޮއްޕެ)\nކުރީގެ ރައީސް އަބްދުﷲ ޔާމީން އިސްވެ ހުންނަވައިގެން ކުރިއަށްގެންދާ "އިންޑިއާ އައުޓް" ކެމްޕޭނަށް ފަންޑު ކުރަނީ ޗައިނާއިން ކަމަށް ރައްޔިތުން މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ތުހުމަތުކުރައްވައިފިއެވެ.\nއިންޑިއާގެ ޓީވީ ޗެނަލަކަށް ދެއްވި އިންޓަވިއެއްގައި ނަޝީދު ވިދާޅުވީ، އިންޑިއާ އައުޓް ކެމްޕޭނަކީ ސިޔާސީ ފައިދާއެއް ހޯދުމަށްވުރެ ބޮޑަށް ފަންޑު ލިބޭތީ ކުރާ ކަމެއް ކަމަށެވެ. އަދި އިންޑިއާއާ ދެކޮޅަށް ޔާމީން ކުރިއަށް ގެންދަވާ ކެމްޕޭނަށް ރާއްޖޭގެ އެއްވެސް ރައްޔިތަކު ތާއިދުނުކުރާ ކަމަށް ވެސް ނަޝީދު ވިދާޅުވިއެވެ.\n"އަހަރުމެން ކަނީ އެކައްޗެއް، ބަލަނީ އެއް ފިލްމުތަކެއް، ކިޔަނީ އެއް ފޮތެއް، އަހަރުމެން ތިބެނީ އިންޑިއާ މީހުން ތިބޭ ގޮތަށް. މޮޔައަކު ނޫނީ ވިދާޅެއްނުވާނެ އިންޑިއާ ދާށޭ،" ނަޝީދު ވިދާޅުވިއެވެ.\nރާއްޖޭގެ ހުންނަ ސްޓޭޓް ބޭންކް އޮފް އިންޑިއާ (އެސްބީއައި) އިން ރާއްޖޭގެ ޓޫރިޒަމް އިންޑަސްޓްރީއަށް ފާއިތުވި 50 އަހަރުން ފެށިގެން އިންވެސްޓު ކުރަމުންދާކަން ފާހަގަކުރައްވައި ނަޝީދު ވިދާޅުވީ، ވިޔަފާރިވެރިން އެސްބީއައިގެ މުހިންމުކަން ބަލައިގަންނަ ކަމަށާއި، އިންޑިއާ އައުޓަކީ ރައްޔިތުން މެދުގައި މަގުބޫލު ކެމްޕޭނެއް ނޫން ކަމަށެވެ.\nއިންޑިއާ އައުޓް ކެމްޕޭނަށް ފަންޑުކުރަނީ ޗައިނާއިންތޯ ނޫސްވެރިޔާ ނަޝީދަށް ސުވާލުކުރުމުން ނަޝީދު ވިދާޅުވީ" އަޅުގަނޑު އެހެން ބުނުމުގެ ކުރިން، ފުލުހުން އެ ކެމްޕޭނާ ގުޅޭގޮތުން ތަހުގީގެއް ފަށަން ޖެހޭ" ކަމަށެވެ.\n"ސިޔާސީ ފައިދާއެއް ހޯދުމަށް ކުރާކަމަކަށް ނުވާނެ، ކަމާގުޅޭ އިދާރާތަކަށް އެނގޭނެ ފަންޑުލިބޭ ގޮތް، އެ މީހުން ކުރާ ދަތުރުތަކާ ކެމްޕޭނަށް ހަރަދުކުރަން ފައިސާ ލިބޭ ގޮތާއި ޓީޝާޓުތަކަށް ފައިސާ ލިބޭގޮތް،" ނަޝީދު ވިދާޅުވިއެވެ.\nނަޝީދު ވިދާޅުވީ، ރާއްޖޭގެ ގާނޫނުލްއުގޫބާތުގެ ދަށުން އިންޑިއާ އައުޓް ފަދަ ހަރަކާތްތައް ހުއްޓުވޭނެ ގޮތެއް އޮންނަ ޖެހޭ ކަމަށް ގަބޫލުކުރައްވާ ކަމަށާއި ހިޔާލުފާޅު ކުރުމުގެ މިނިވަން އެއްވެސް ހައްދެއްނެތި ބޭނުން ނުކުރެވޭނެ ކަމަށެވެ.\n"ނަފްރަތު އުފައްދަން އެ ހައްގު ބޭނުން ނުކުރެވޭނެ. ދެބަސްވުން އުފައްދަން ބޭނުން ނުކުރެވޭނެ. ގުޅުންތައް ކަނޑުވާލުމަށް އެ ހައްގު ބޭނުން ނުކުރެވޭނެ. އެހެންވީމާ އަޅުގަނޑުމެން ގަބޫލުކުރަނީ ގާނޫނެއްގެ ތެރެއިން މިކަން ހުއްޓުވެން ޖެހޭނެކަމަށް. ހާއްސަކޮށް އަވައްޓެރި ގައުމުތަކާ ދެކޮޅަށް ކުރިއަށްގެންދާ ހަރަކާތްތައް،" ނަޝީދު ވިދާޅުވިއެވެ.\nއިންޑިއާއަކީ ޑިމޮކްރެޓިކް ގައުމެއް ކަމަށާއި ރައީސް ޔާމީން އިންޑިއާމެދު ނުތަނަވަސްކަމެއް އޮތް ނަމަ އިންޑިއާއަށް ވަޑައިގެން އެކަން ހައްލުކުރައްވަން އެދޭ ކަމަށެވެ. އަދި ޔާމީން އިންޑިއާއާމެދު އޮތް ނުތަނަވަސްކަން ހިފައިގެން އިންޑިއާގެ ކޯޓަށް ދިޔުމުގެ އިހުތިޔާރުވެސް އެބައޮތް ކަމަށް ވެސް ނަޝީދު ވިދާޅުވިއެވެ.\nޔާމީންގެ ސަރުކާރުން ޗައިނާއާމެދު ބޭއްވި ގާތްކަމަށް ފާޑު ވިދާޅުވަމުން ނަޝީދު ވިދާޅުވީ، ޔާމީންގެ ނަޒަރުގައި ތަރައްގީއަކީ ކޮންކުރީޓު ކަމަށާއި އެހެންވެގެން ޗައިނާއަށް ދައުވަތު ދީގެން ރާއްޖޭގައި އަގުބޮޑުކޮށް ޕްރޮޖެކްތައް ހިންގާފައިވާ ކަމަށެވެ.\n"އެކަމުގެ ނަތީޖާއަކަށްވީ ބޮޑެތި ދަރަނިތައް އުފެދުން. ގިނަ ދަރަނިތަކާއި ހިންގި މަޝްރޫއުތަކާ ގުޅުމެއް ނެތް. މަޝްރޫއު ފެއިލްކޮށްލަން ވެގެން ޗައިނާއިން ވަނީ ގަސްދުގައި މަޝްރޫއުތަކުގެ އަގުބޮޑުކޮށްފަ. އަޅުގަނގުމެން ކުޅޭނެ ތަނެއް ނޯންނާނެ. އެ މަޝްރޫއުތަކުގައި (ހިޔާ މަޝްރޫއު) ކުޅެން ޖާގައެއް ނެތް. އެ މަޝްރޫއުތަކުން ދަރަނި ނުދެއްކިއްޖެނަމަ ދެން އަހާނީ އެ މަޝްރޫއެއްގެ މިލްކުވެރިން ހޯދުމަށް. މަޝްރޫއާއެކު ގެއްލިގެން މިދަނީ އަޅުގަނޑުމެންގެ ވެއްޔާއި މިިނިވަންކަން. މީ ވަރަށް ސީރިއަސް މައްސަލައެއް،" ނަޝީދު ވިދާޅުވިއެވެ.\nޗައިނާގެ ސަބަބުން ސްރިލަންކާއަށް ދިމާވެފައިވާ ހާލަތު ސާފު ކަމަށާއި އެއާ ހިލާފަށް އިންޑިއާއިން ރާއްޖެއަށް ދޭ އެހީތަކަކީ ދެފުށް ފެންނަ އެހީތައް ކަމަށެވެ. އަދި އިންޑިއާއިން މަޝްރޫއު ހިންގަނީ އަގުބޮޑުކޮށްގެން ނޫން ކަމަށްވެސް ނަޝީދު ވިދާޅުވިއެވެ.\nގުޅޭ ޓެގު ޗައިނާ އިންޑިއާ ރައީސް މުހައްމަދު ނަޝީދު އިންޑިއާ އައުޓް ކެމްޕޭން